**BUDAPEST FŐVÁROS XVI. KERÜLETI ÖNKORMÁNYZAT**

**J E G Y Z Ő K Ö N Y V**

Készült a 2017. február 15-én (szerdán) a Budapest XVI. kerületi Polgármesteri Hivatal nagytermében (1163 Budapest, Havashalom u. 43. fszt. 18.) a Budapest Főváros XVI. kerületi Önkormányzat Képviselő-testülete 2. számú ülésén.

**A Képviselők közül jelen vannak:**

|  |  |
| --- | --- |
|  | KOVÁCS PÉTER  SZATMÁRY LÁSZLÓ  HORVÁTH JÁNOS  GÁSPÁR JÓZSEF  DOBRE DÁNIEL  VINCZE ÁGNES  DR. KÖRNYEINÉ RÁTZ KATALIN  ANTALÓCZY CSABA BÉLA  DR. CSOMOR ERVIN  ÁCS ANIKÓ  KOVÁCS RAYMUND  SZÁSZ JÓZSEF  ABONYI JÁNOS  MIZSEI LÁSZLÓ  DR. SEBŐK LÁSZLÓ  VAJDA ZOLTÁN TAMÁS  VARGA ILONA |

**Tanácskozási joggal meghívott**

ANCSIN LÁSZLÓ

DR. ERDŐKÖZI GYÖRGY

**Polgármesteri Hivatal részéről**

DR. SULCZ ANDREA

ERDŐSNÉ DR. KOCSIS HELGA

HUSZKA ANDREA

JÁRMAY KATALIN

DR. LUKÁCS TITANILLA

TÓTH MIKLÓS

WITTLINGER ZOLTÁN

**Egyéb Meghívottak**

KOCH JÁNOS

SAUTEK SÁNDOR

BENEDEK ÁGNES

BICSKEI ÉVA

VILLÁNYI PÉTER

KOVÁCS PÉTER

Tisztelt Képviselőtársaim! Nagy szeretettel köszöntök mindenkit a mai képviselő-testületi ülésen. Én arra kérek mindenkit, hogy a szavazógépet legyenek kedvesek kapcsolják be, hogy lehessen látni, hogy kellő számban vagyunk-e ahhoz, hogy tudjuk kezdeni a mai képviselő-testületi ülést. No! Én úgy látom, hogy még van olyan valaki a terembe, aki itt van, de nem kapcsolta be a gépét. Úgyhogy arra kérném, hogy ezt mindenképpen tegyük meg. Na, most már úgy látom, hogy tényleg vagyunk kellő számban ahhoz, hogy kezdjük a mai képviselő-testületi ülést. Mielőtt elkezdenénk, szomorú kötelességemnek teszek eleget, hogy elmondom tisztelt képviselőtársaimnak, hogy életének 90. életévében elhunyt kerületünk díszpolgára Laki Károly, aki 1927. április 14-én született a Vass megyei Felsőmesteriben. 1942 őszén repülős katonaiskolába iratkozott. Jött a világháború, a történelem viharai és mivel századunk nem volt, századuk nem volt hajlandó fölesküdni Szálasi Kormányára, büntetésből a frontra vezényelték őket. 1945-ben fogságba esett, de megérezte, hogy útjuk Szibériába vezet és háromszor is sikerült megszöknie. Így menekült meg a munkatáborok poklától. A háború után, nehézségek árán ugyan, de sikerült elvégeznie a Bánki Donát Műszaki Főiskolát. 1956-ban a Nemzetőrség szervezésében az élelmiszer-ellátásban tevékenykedett. A Forradalom lelkes híveként, valóságos forradalmi lázban élte végig a 13 napot. Majd a volt repülős társai megkeresték és rábízták a budaörsi reptér parancsnokságát, de november 4-én, az oroszok letartóztatták és átadták az ÁVH-nak. Verések, vallatások, kínzások következtek, majd a Pálhalmai szigorított börtönbe vetették köztörvényes bűnözők közé. A börtönévek után élete a megbélyegzett állampolgárok keserű életét élte, de előtérbe kerülhetett élete nagy szenvedélye, a hagyományőrzés. Az Ásványolaj Forgalmi Vállalat alkalmazottjaként az országot járta, és ahol a paraszti élettel kapcsolatos tárgyi emlékeket talált azt hazahozta. 1973-ra már annyi műtárgy volt a birtokában, hogy március 15-én az 1848-as Forradalom és Szabadságharc 125 éves évfordulójának tiszteletére mátyásföldi házában megnyitotta néprajzi magánmúzeumát. Nem a gyűjtőszenvedély vezette, hanem az ősök tisztelete, az értékmentés és a hagyományok továbbadása. A gyűjtemény egyre szaporodott majd hamarosan országos hírűvé vált. Turistacsoportok adták egymásnak a kilincset és turistabuszok parkoltak a kicsi, mátyásföldi zsákutcában. Fölfedezte a szakma is. A Történeti Hivatal igazgatója kijelentette, a szakszerűen összeállított néprajzi gyűjtemény páratlan nemzeti érték. 1996-ban elsők között választotta a XVI. kerület díszpolgárának. Károly bácsi így 80 évesen még fiatalos lendülettel fogadta a látogatókat, és tartalmas előadásokat tartva vezette végig őket a gyűjteményen. Aztán egészsége megromlott és rákényszerült, hogy eladja a házát és a gyűjteményét is. Nagy megnyugvás volt számára, hogy a gyűjtemény jó kezekbe került és egyben maradt. Élete utolsó éveit egy korszerű, idősek számára fenntartott XVI. kerületi otthonban töltötte szakszerű ápolás, és a fia gondoskodása mellett. Január 29-én aludt el örökre. Küzdelmes, de tartalmas életet élt, és alakját nemcsak a barátok, tisztelők és ismerősök emlékezete őrzi majd, hanem az az értékes szellemi és tárgyi örökség, melyet ránk hagyott. Az önkormányzat Laki Károlyt saját halottjának tekinti. Nyugodjon békében! Sajnálatos módon még egy halálesetről be kell számolnom. Elhunyt Tóvárosi Károly, aki 1990 és 1994 között a XVI. kerületi Önkormányzat képviselő-testületének tagja, pénzügyi tanácsnok volt. Majd újabb 4 évig Kovács Attila polgármester, pénzügyi-gazdasági tanácsadója volt. Az I. kerületben született, és 4 éves volt, amikor a család kiköltözött a sashalmi Vörösmarty utcába, ma Borotvás utca. Azóta sashalmi lakos. A Corvin Mátyás Gimnáziumban érettségizett. Élete első felében főszerepet játszott a repülés. Elvégezte a Repülő Akadémiát és a Magyar Királyi Légierő vadászpilótájaként a II. Világháborúban számtalan bevetésen vett részt. Tehetségének és bátorságának köszönhetően minden légi-harcot túlélt, míg évfolyamtársainak közel fele odaveszett. A háború után fogságból hazatérve nehezen talált munkát. Végül mégis sikerült elhelyezkedni és megismerkedett a számítógépek világával, amelynek élvonalbeli szakértőjévé képezte magát. Elvégezte a Közgazdaságtudományi Egyetem pénzügyi szakát is és nagyvállalatok, a Díjbeszedő Vállalat, a Pamut-nyomóipari Vállalat, a Vízművek számítógépes rendszerének kiépítését bízták rá. Nyugdíjba vonulása után még sokáig megőrizte a munkakörét. 1990-ben indult az önkormányzati képviselő választáson és a 4 éves képviselői ciklus alatt, számtalan fontos eredmény fűződött a nevéhez. Képviselőként elért eredményei közül a 418 Erzsébet-ligeti lakás visszaszerzésére, és a színház megvásárlására a legbüszkébb. Gazdag és tartalmas életében a repülés mellett belefért a teniszezés, a vitorlázás, az atletizálás. Utóbbit válogatott szinten, és még arra is szakított időt, hogy megtanuljon németül és franciául. Tóvárosi Károlyt 2017. január 29-én, életének 93. évében érte a halál. Emlékét kegyelettel őrizzük! Javaslom tisztelt képviselőtársaimnak, hogy a mai ülést is, ahogy mindig is szoktuk a Himnusz éneklésével kezdjük és egyben, ezután majd 1 perces néma vigyázzállásban emlékezzünk halottainkról! Mielőtt döntenénk a napirendekről kérdezem az Ügyrendi Bizottság elnökét, Abonyi János képviselő urat, hogy vannak-e javaslataik a mai napirendekkel kapcsolatban. Parancsoljál, János!

ABONYI JÁNOS

Köszönöm a szót, Polgármester úr! Jó néhány javaslatunk van a képviselő-testületnek. Az egyik javaslatunk illetve határozata az Ügyrendi Bizottságnak, azt javasoljuk a képviselő-testületnek, hogy a Kerepes Város Önkormányzatának felhívása közkegyelmi törvényjavaslat előterjesztése érdekében, ez a 33/2017. számú előterjesztés, az SZMSZ vonatkozó pontja alapján, tekintettel, hogy nem tartozik a testület hatáskörébe, munkaértekezleten tárgyalja meg a képviselő-testület a testületi ülést követően. A következő javaslatunk, Vajda Zoltán képviselőtársunk benyújtott egy előterjesztést, ami ugyan nem szerepel az előzetesen kiküldött napirendi pontok között, lévén, hogy sürgősségi, de a testület, illetve a bizottságnak ezt meg kellett vizsgálni és nyilatkozni kellett róla, a következő javaslatunk született. Tehát a bizottság javasolja a képviselő-testületnek, hogy a Vajda Zoltán képviselő úr által benyújtott 316/2016. (X. 26.) Kt. határozat támogató nyilatkozat elfogadása a Budapest 2024 Olimpiai pályázathoz kapcsolódóan visszavonása tárgyú sürgősségi indítvány nem felel meg Budapest Főváros XVI. kerületi Önkormányzat SZMSZ-éről szóló 10/2011. (IV.20.) önkormányzati rendelet 10. § (1) bekezdésében foglalt előírásoknak, ezért kiküldésre alkalmatlan volt. Az Ügyrendi Bizottság nem javasolja a képviselő-testületnek, hogy a beadványt napirendre vegyük. Hiányzott ugyanis a 3 támogató képviselői aláírás. Ezen kívül a képviselő-testületnek javasolja az Ügyrendi Bizottság, hogy az eredeti meghívóban szereplő 3-as illetve 4-es napirendi pontokat cseréljük meg, két személyi kérdésről van szó, de a 4. napirendi pont esetében csak egy támogatói döntésről, míg a 3. napirendi pont esetében jelöltek meghallgatásáról. Így ezt javasoljuk a képviselő-testületnek, hogy a két napirendet cseréljük meg. Ezen kívül lévén, hogy a 6-os illetve 7-es napirendi pont önkormányzat gazdasági ügyeit, illetve érdekeit érinti, és a 6-os 7-es napirendi pontot, tehát az ingatlanvásárlásról szóló, valamint a Corvin Patika Bt.-vel kötendő helyiségbérleti szerződést, a zárt ülési napirendi pontok elé tegyük. Tehát új 16-os és 17-es napirendi pontként tárgyalja a képviselő-testület a zárt ülési napirendek előtt. Ezen kívül az eredeti napirendben szereplő, -pillanat-, 3. napirendi pont esetében egy pályázó Baranyai Veronika kérte a zárt ülés megtartását, azóta nyilatkozott, hogy ezt visszavonja és egyetért a nyílt üléssel, tehát ezt a napirendi pontot a testület nyílt ülés keretében tárgyalja. Köszönöm szépen!

KOVÁCS PÉTER

Köszönöm szépen elnök úr. Egy kérdésem lenne?

ABONYI JÁNOS

Igen?

KOVÁCS PÉTER

Tehát ugye az eredetileg 6-sal és 7-sel jelzett napirendeknél az van javaslat, hogy zárt ülés tartható…

ABONYI JÁNOS

Igen!

KOVÁCS PÉTER

Tehát jól értem-e, hogy azért kívánják hátrébb rakni, mert javasolják, hogy zárt ülésen tárgyalja a…

ABONYI JÁNOS

Így van! Igen, igen, igen!

KOVÁCS PTÉER

… a képviselő-testület? Köszönöm szépen. Bejelentem a Tisztelt Képviselő-testületnek, hogy az eredetileg 5-sel jelzett napirendi pont, a Kertvárosi Sportlétesítményeket Üzemeltető Kft. üzleti tervének elfogadása című napirendi pontot azzal vonnám vissza, hogy a Felügyelő Bizottságnak a döntése, illetve a jegyzőkönyvei között némi anomália van, úgyhogy majd a következő ülésen tárgyalnánk ezt a dolgot. Ügyrendi Bizottságnak akkor javaslata volt, ha jól emlékszem sorrendben azt javasolta, hogy az eredetileg 15. jelzett Kerepes Város Önkormányzatának felhívása közkegyelmi törvényjavaslat előterjesztése érdekében című napirendet a képviselő-testület munkaértekezleten tárgyalja. Aki ezzel a javaslattal egyetért, kérem, igennel ezt jelezze. Szavazzunk! A képviselő-testület 15 igen, 1 nem, 1 tartózkodás mellett elfogadta ezt a javaslatot.

H A T Á R O Z A T:

33/2017. (II. 15.) Kt. A Képviselő-testület úgy dönt, hogy a meghívóban 15. sorszám alatt jegyzett „Kerepes Város önkormányzatának felhívása közkegyelmi törvényjavaslat előterjesztése érdekében” tárgyú előterjesztést nem veszi napirendjére, azt a testületi ülést követő munkaértekezlet keretében tárgyalja .

Határidő: 2017. február 15.

Felelős: Kovács Péter polgármester

KOVÁCS PÉTER

A következő javaslata az volt az Ügyrendi Bizottságnak, hogy az eredetileg 4-sel szereplő és az eredetileg 3-sal szereplő napirendek helyet cseréljenek. Én ezt támogatom. Kérdezem a képviselő-testületet támogatják-e? Szavazzunk! A képviselő-testület 17 igen, egyhangúlag támogatta ezt a javaslatot.

H A T Á R O Z A T:

34/2017. (II. 15.) Kt. A Képviselő-testület úgy határoz, hogy a meghívóban szereplő 3. és 4. napirendi pontok megtárgyalását felcseréli.

Határidő: 2017. február 15.

Felelős: Kovács Péter polgármester

KOVÁCS PÉTER

Az Ügyrendi Bizottság következő javaslata, hogy az eredetileg 6-sal illetve 7-sel jelzett napirendi pontok új 16-os illetve 17-es, tehát eredetileg 16-sal jelzett napirendi pont elé kerüljenek, aki ezzel egyetért, azt kérem igennel ezt jelezze! Szavazzunk! A képviselő-testület 17 igen, egyhangúlag elfogadta ezt a javaslatot.

H A T Á R O Z A T:

35/2017. (II. 15.) Kt. A képviselő-testület úgy dönt, hogy a meghívóban szereplő 6. és 7. napirendi pontokat zárt ülés keretében, az eredetileg 16. és 17. napirendi pontok előtt tárgyalja.

Határidő: 2017. február 15.

Felelős: Kovács Péter polgármester

KOVÁCS PÉTER

Vajda képviselő úrnak ugye a javaslata eredetileg sem szerepelt napirenden, így erről döntenünk nem kell. A nem tudom, hogy az Ügyrendi Bizottság minden javaslatát elmondtam-e? János, jól mondtam? Ennyi volt! Akkor nem, Kovács Raymund ügyrendben szeretne szót kérni. Parancsoljon képviselő úr!

KOVÁCS RAYMUND

Köszönöm szépen. Nem tudom, hogy eljutott-e mindenkihez az információ. Valóban ez történt, hogy a Kertvárosi Uszodákat Üzemeltető Kft.-nek a felügyelő bizottsági jegyzőkönyve az hibásan került kiküldésre, de ezt a jegyzőkönyvet a mai nap során korrigálta a Felügyelő Bizottság, tehát a döntés az egyértelmű volt. A jegyzőkönyvben szerepelt ezzel kapcsolatban elírás, tehát én úgy tudom, hogy ki lett ide osztva ma ez a helyes jegyzőkönyv mindenkinek az asztalára. Köszönöm. Tehát, hogyha ez lenne az akadálya, akkor szerintem tudjuk tárgyalni.

KOVÁCS PÉTER

Nemcsak ez az akadálya, van még egy javaslat, ami még nem született meg a Felügyelő Bizottság részéről. Ez az ügyvezetőnek a béremelésére tett esetleges javaslat, ezért nem tudjuk tárgyalni ezt a napirendet most. Aki egyetért az így előbb módosított napirendekkel, azt kérem igennel ezt jelezze! Szavazzunk! A képviselő-testület 16 igen, 0 nem, és 1 tartózkodással elfogadta a mai napirendeket.

H A T Á R O Z A T:

36/2017. (II. 15.) Kt. A Képviselő-testület az ülés napirendjét az alábbiak szerint állapítja meg:

**NAPIREND:**

1. Jelentés az Önkormányzat Képviselő-testülete határozatainak végrehajtásáról, illetve a még végre nem hajtott határozatok helyzetéről

(Előterjesztő: Kovács Péter polgármester)

1. Beszámoló a XIV. kerületi Hivatásos Tűzoltó parancsnokság 2016. évben végzett tevékenységéről

(Előterjesztő: Kovács Péter polgármester)

1. Döntés pályázati kiírás mellőzéséről a Budapest XVI. kerületi Napsugár Óvoda intézményvezetői álláshelyére

(Előterjesztő: dr. Csomor Ervin alpolgármester

1. Döntés a Kertvárosi Helytörténeti és Emlékezet Központ magasabb vezetőjének (igazgatójának) megbízásáról

(Előterjesztő: Kovács Péter polgármester)

1. Javaslat Együttműködési Megállapodás jóváhagyására a 107205/7 és 107205/8 hrsz-ú ingatlanok közművesítése tárgyában

(Előterjesztő: dr. Csomor Ervin alpolgármester)

|  |  |
| --- | --- |
|  | 1. Javaslat DIGI antenna elhelyezésére   (Előterjesztő: Kovács Péter polgármester) |

1. Javaslat a „Zebra lakópark” fejlesztéséről szóló Együttműködési Megállapodás elfogadására

(Előterjesztő: Kovács Péter polgármester)

1. Javaslat a Dávid Király Keresztény Kultúráért és Oktatásért Alapítvány kérelmének támogatására

(Előterjesztő: Kulturális és Sport Bizottság)

1. Javaslat a polgármester 2017. évi szabadsága ütemezésének jóváhagyására

(Előterjesztő: Kovács Péter polgármester)

1. Budapest, XVI. kerület, Budapesti út – Csömöri HÉV-vonal – közigazgatási határ által határolt területre kerületi építési szabályzat (véleményezési szakasz). (Fürge utca melletti területek)

(Előterjesztő: Kovács Péter polgármester)

1. A rákosszentmihályi születésű Olofsson Károly, Placid atya emlékének ápolása

(Előterjesztő: Varga Ilona képviselő)

1. Javaslat ingatlan megvásárlására

(Előterjesztő: dr. Csomor Ervin alpolgármester)

1. Javaslat a Corvina Patika Bt. Helyiségbérleti szerződése, valamint a XVI. Kerület Kertvárosi Egészségügyi Szolgálattal kötött Engedményezési szerződés meghosszabbításának jóváhagyására

Előterjesztő: dr. Csomor Ervin alpolgármester

1. Fellebbezés fakivágási ügyben

(Előterjesztő: Kovács Péter polgármester)

1. Súlyosan fogyatékosok és tartósan betegek támogatása megszüntetése elleni fellebbezés

(Előterjesztő: Kovács Péter polgármester)

1. Javaslat a „Budapest Főváros XVI. kerület Díszpolgára” és a „Budapest Főváros XVI. Kerületéért” kitüntetés adományozására

(Előterjesztő: Kulturális és Sport Bizottság)

1. Javaslat a „Budapest Főváros XVI. kerület Ifjú Tehetsége” cím adományozására

(Előterjesztő: Kulturális és Sport Bizottság)

1. A polgármester, az alpolgármesterek, a tanácsnokok, a bizottsági elnökök beszámolója az előző Képviselő-testületi ülés óta történt, fontosabb eseményekről
2. Képviselői kérdések, közérdekű bejelentések

KOVÁCS PÉTER

Így soron következik 1-sel jelzett:

NAPIREND: 1. Jelentés az Önkormányzat Képviselő-testülete határozatainak végrehajtásáról, illetve a még végre nem hajtott határozatok helyzetéről

***30/2017. számú előterjesztés***

Előterjesztő: Kovács Péter polgármester

KOVÁCS PÉTER

Előterjesztőként egy módosításom van, ugyanis a tegnapelőtti napon a kaptam egy elektronikus levelet a GAMESZ igazgató-helyettesének megválasztott hölgytől, hogy mégsem kívánja betölteni ezt a pozíciót. Ugye előterjesztésben az volt, hogy ő határidő módosítást kér. Ezt megváltoztatta arra, hogy mégsem kérne, hisz nem szeretne nálunk dolgozni, ezért egy ilyen módosító javaslat lett kiosztva, ami mindenkinél ott van, úgyhogy majd tessenek arra figyelni és én is így fogom föltenni szavazásra a kérdést, amikor odáig jutunk majd! Kérdezem van-e kérdés? Kérdést nem látok. Vélemény, javaslat, avagy hozzászólás? Ilyen sincsen. Határozathozatal következik. Az előterjesztés 6. oldalán található I. számú határozati javaslatról döntünk. Szavazzunk! Köszönöm szépen. A képviselő-testület 17 igen, egyhangúlag elfogadta a határozati javaslatot.

H A T Á R O Z A T:

37/2017. (II. 15.) Kt. Budapest Főváros XVI. kerületi Önkormányzat Képviselő-testülete a

297/2016. (X. 5.)

409/2016. (XII. 14.)

9/2017. (I. 25.)

11/2017. (I. 25.)

14/2017. (I. 25.)

15/2017. (I. 25.)

16/2017. (I. 25.)

17/2017. (I. 25.)

18/2017. (I. 25.)

19/2017. (I. 25.)

20/2017. (I. 25.)

21/2017. (I. 25.)

22/2017. (I. 25.)

Kt. határozatainak végrehajtásáról szóló jelentést elfogadja.

Határidő: 2017. február 15.

Felelős: Kovács Péter polgármester

KOVÁCS PÉTER

A 9. oldalon található II. számú határozati javaslatról döntünk. Szavazzunk! A képviselő-testület 17 igen, egyhangúlag elfogadta a határozati javaslatot.

H A T Á R O Z A T:

38/2017. (II. 15.) Kt. Budapest Főváros XVI. kerületi Önkormányzat Képviselő-testülete a 12/2014. (I. 22.) Kt. határozatának végrehajtási határidejét 2017. március 31-re módosítja.

Határidő: 2017. február 15.

Felelős: Kovács Péter polgármester

KOVÁCS PÉTER

10. oldalon található III. számú határozati javaslatról döntünk. Szavazzunk! A képviselő-testület 16 igen, 0 nem, 1 tartózkodás mellett elfogadta a határozati javaslatot.

H A T Á R O Z A T:

39/2017. (II. 15.) Kt. Budapest Főváros XVI. kerületi Önkormányzat Képviselő-testülete az 59/2014. (III. 5.) határozatának végrehajtási határidejét 2017. december 31-re módosítja.

Határidő: 2017. február 15.

Felelős: Kovács Péter polgármester

KOVÁCS PÉTER

A 14., a 11. oldalon szereplő IV. számú határozati javaslatról döntünk. Szavazzunk! Köszönöm szépen. A képviselő-testület 17 igen, egyhangúlag elfogadta ezt a javaslatot.

H A T Á R O Z A T:

40/2017. (II. 15.) Kt. Budapest Főváros XVI. kerületi Önkormányzat Képviselő-testülete a 376/2015. (XII. 16.) Kt. határozatának végrehajtási határidejét 2018. december 31-re módosítja.

Határidő: 2017. február 15.

Felelős: Kovács Péter polgármester

KOVÁCS PÉTER

A 12. oldalon található V. számú határozati javaslatról döntünk. Szavazzunk! A képviselő-testület 16 igen, 0 nem, 1 tartózkodás mellett elfogadta ezt a javaslatot.

H A T Á R O Z A T:

41/2017. (II. 15.) Kt. Budapest Főváros XVI. kerületi Önkormányzat Képviselő-testülete a 63/2016. (II. 17.) Kt. határozatának végrehajtási határidejét 2017. december 31-re módosítja.

Határidő: 2017. február 15.

Felelős: Kovács Péter polgármester

KOVÁCS PÉTER

12. oldalon kezdődő VI. számú határozati javaslatról szavazunk. Szavazzunk! A képviselő-testület 15 igen, 0 nem, 1 tartózkodás mellett elfogadta a javaslatot.

H A T Á R O Z A T:

42/2017. (II. 15.) Kt. Budapest Főváros XVI. kerületi Önkormányzat Képviselő-testülete a 92/2016. (III. 9.) Kt. határozatának végrehajtási határidejét 2017. december 31-re módosítja.

Határidő: 2017. február 15.

Felelős: Kovács Péter polgármester

KOVÁCS PÉTER

A 13. oldalon található VII. számú módosító javaslatról, határozati javaslatról szavazunk. Szavazzunk! A képviselő-testület 16 igen, 0 nem, 1 tartózkodás mellett elfogadta a javaslatot.

H A T Á R O Z A T:

43/2017. (II. 15.) Kt. Budapest Főváros XVI. kerületi Önkormányzat Képviselő-testülete a 177/2016. (V. 11.) Kt. határozatának végrehajtási határidejét 2018. december 31-re módosítja.

Határidő: 2017. február 15.

Felelős: Kovács Péter polgármester

KOVÁCS PÉTER

15. oldalon szereplő VIII. számú határozati javaslatról döntünk. Szavazzunk! Köszönöm szépen. A képviselő-testület 16 igen, 0 nem, 1 tartózkodással elfogadta ezt a javaslatot.

H A T Á R O Z A T:

44/2017. (II. 15.) Kt. Budapest Főváros XVI. kerületi Önkormányzat Képviselő-testülete a 223/2016. (VI. 22.) Kt. határozatának végrehajtási határidejét 2017. június 30-ra módosítja.

Határidő: 2017. február 15.

Felelős: Kovács Péter polgármester

KOVÁCS PÉTER

És a 16. oldalon eredetileg IX. szerepelt határozati javaslat helyett, a most kiosztott módosító javaslatról szavazunk, aki ezzel egyetért, kérem igennel ezt jelezze! Szavazzunk! A képviselő-testület 17 igen, egyhangúlag elfogadta a határozati javaslatot.

H A T Á R O Z A T:

45/2017. (II. 15.) Kt. Budapest Főváros XVI. kerületi Önkormányzat Képviselő-testülete tudomásul veszi Bedők Julianna bejelentését, miszerint a 10/2017. (I. 25.) Kt. határozat alapján elnyert Budapest Főváros XVI. kerületi Önkormányzat Gazdasági, Működtető- Ellátó Szervezet igazgatóhelyettesi pozícióját nem áll módjában elfogadni.

Felkéri a polgármestert, hogy a Budapest Főváros XVI. kerületi Önkormányzat Gazdasági, Működtető- Ellátó Szervezet igazgatóhelyettesi pozíciójára történő pályázat kiírásával kapcsolatos előterjesztést terjessze a Képviselő-testület elé.

Határidő: 2017. február 15.

Felelős: Kovács Péter polgármester

KOVÁCS PÉTER

Így ezt a napirendi pontot le tudtam zárni.

KOVÁCS PÉTER

Soron következik 2-sel jelzett:

NAPIREND: 2. Beszámoló a XIV. kerületi Hivatásos Tűzoltóparancsnokság 2016. évben végzett tevékenységéről

***31/2017. számú előterjesztés***

Előterjesztő: Kovács Péter polgármester

KOVÁCS PÉTER

Én vagyok az előterjesztő, de hát nyilván nem én fogom ezt előadni. Hanem, hanem Salamon Lajos tűzoltó alezredes képviseletében Sautek úr jön ide. Legyen kedves, gyere János, és akkor hogyha van kiegészítés, Sándor, össze-vissza beszélek! Szevasz! Ha van még javaslatod, vagy amit szeretnél még elmondani, akkor most van lehetőség, foglalj helyet nyugodtan.

SAUTEK SÁNDOR

Először is szeretnék bemutatkozni, Sautek Sándor tűzoltó őrnagy vagyok, a XIV-XVI. kerületi Hivatásos Tűzoltó-parancsnokság parancsnok helyettese. A parancsnok úr jelenleg egyéb elfoglaltsága miatt nem tud megjelenni, úgyhogy én fogok az esetleges kérdésekre válaszolni.

KOVÁCS PÉTER

De rendes vagy, hogy leültél, mert így a hangrögzítés könnyebben fog menni nekünk.

SAUTEK SÁNDOR

Igyekszem! Először is szeretném megköszönni a XVI. kerületi Önkormányzatnak a XIV-XVI. kerületi Tűzoltó-parancsnokságnak nyújtott eddigi támogatásáért is. Legutóbb amit kaptunk, az egy kiülővel, egy szaletli, egy pihenőhely volt, ahol a tűzoltók a napi rutin és a feladataik között ki tudnak ülni és meg tudnak pihenni. Tehát mindenféleképpen szeretnénk megköszönni, hogy ezt a támogatást megkapták a fiúk. Legjobb tudomásom szerint a beszámolónk, a jelentésünk eljutott mindenkihez. Én csak pár dolgot szeretnék egy 5-6 mondatot kiemelni belőle, és hogyha esetleg valakiben fölmerült még valami kérdés arra szeretnék válaszolni. Tehát a 2012. január 1-je óta látom el a szolgálatot a XIV-XVI. kerületi Tűzoltó-parancsnokságon. Ez a parancsnokság 2 kerületben látja el a tűzvédelmet. Mind a XIV. mind a XVI. kerületben. Mind a két terület nagyon nagy. Annyit kell tudni, hogy a laktanya vonulási statisztikája alapján az egész országban található összes tűzoltóság között a 7. legtöbbet vonuló laktanya, tehát a fiúk nem sokat szoktak pihenni, rengeteget dolgoznak. Ezen belül kivettük a statisztikából azokat a legfontosabb számokat, ami a XVI. kerület területére 2016. január 1. és december 31. között 282 esetben riasztották készenléti szerállomány, más kerületbe 974 alkalommal vonult. Ezek közül 125 esetben vonultunk segítségnyújtásra Budapest más területére, tehát nem állt meg a tudományunk a kerület határába, tovább mentünk. Az adatokat átvizsgálva kiderült, hogy a XVI. kerület területén a vonulási adataink, statisztikánk 50 %-kal csökkent, ez nem azt jelenti, hogy a fiúk lazsáltak vagy sokkal kevesebb volt a vonulási dolog, de előtte levő évben sajnálatos módon volt egy viharkár, ahol a műszaki mentések száma borzasztó módon megdobta ezt az egészet. 1250 vonulást hajt végre maga a tűzoltóság. Ez a szám teljesen nem fedi le a kerületben történt káreseteket, mivel szerencsére a szomszéd kerületekben a IV., a XVII., és a X. kerületből is jönnek a kollegák segíteni. Így ezekben a kerületekből is jönnek hozzánk, főleg a XVI. kerület közelebb eső részéhez, a XVII. kerület például a Mátyásföld a következő hely területekre vonul. Amit még szeretnék kiemelni, hogy a XIV-XVI. kerületi Tűzoltóság tartja a kapcsolatot a XVI. kerületi Önkormányzattal és a honlapjain keresztül borzasztó sok tájékoztató és informális anyagot szoktunk átadni, ez foglalkozik a CO-s káresetekkel, főleg mikor fűtési idény kezdődik, valamint mikor bekövetkeznek ezek a rendkívüli időjárások és a polgároknak, a lakosoknak a tájékoztatását, hogy milyen teendőik vannak, ezekben az időszakokban. XVI. kerületben megrendezésre kerül a katasztrófavédelmi ifjúsági verseny, ezzel kapcsolatban egyeztettünk, szervezés alatt van, az iskolák ezek szerencsére a felkészítésen, mint a versenyen, nagyon sokan részt vesznek, és a fiataloknak a felkészítései minden esetben sikeresen megtörtént. Lényegében ennyi.

KOVÁCS PÉTER

Nagyon szépen köszönöm a kiegészítést. Kérdezem képviselőtársaimat van-e kérdés? Kérdést, de! Varga Ilona! Parancsoljon, képviselő asszony! Ilona! Lehet, hogy még sincsen bekapcsolva a mikrofonod, megnéznéd? Kösz!

VARGA ILONA

Akkor így most jobb lesz, elnézést! Igen! Tehát itt most fogadtuk el ezeket a határidő módosításainkat. És itt le van írva, hogy a ennek a határozat végrehajtása ez december 31-e volt. És hogy a határozatot megküldtük a Fővárosi Katasztrófavédelmi Igazgatóságnak. De visszajelzés nem érkezett. És, hogy ezt szeretném tudni, hogy ez miért állt meg ez az ügy?

SAUTEK SÁNDOR

Ez a XVI. kerületi katasztrófavédelmi örsnek a létrehozására vonatkozik?

VARGA ILONA

Így van, így van, köszönöm!

SAUTEK SÁNDOR

Annyit tudnák elmondani, hogy mint a Főváros Katasztrófavédelmi Igazgatóság mind a XVI. kerületi Önkormányzat megtette a szükséges lépéseket. Ezek nemcsak rajtunk múlna. Ha rajtunk múlna, már réges-rég készen lenne a laktanya. Jelenleg folyamatban van ez a laktanyának a létrehozása. A XVI. kerület Sarjú utcában kijelölésre került egy terület, valamint az Országos Katasztrófavédelmi Főigazgatóságnak van egy Nagyiccén lévő ingatlana. Ennek a cseréje van folyamatban. Amint ezt a cserét megfelelő módon sikerült nyélbe ütni, szerződés tudtommal már nálunk van, alá van írva a Polgármester úr részéről, tehát lényegében a startpisztolynak a dörrenésére várunk, hogy elkezdjük kiépíteni a XVI. kerületi katasztrófavédelmi örsöt. A Fővárosi Katasztrófavédelmi Igazgatóság részéről, mivel a XIV. kerülethez fogunk tartozni, kijelölésre kerültek mindazok a kollegák, és mind az az autó, tehát kettő autó - kettő fecskendő van a XIV-XVI. kerületi Tűzoltó-parancsnokságon és a második fecskendő ez egy Renault Midlum típusú gépjármű fecskendő - kerül majd ide a XVI. kerületbe áthelyezésre. Valamint a létszámba is kijelölésre kerültek a kollegák. Hiba vagyunk mindannyian bent a XIV. kerületi Egressy úton, a kollegáknak a megfelelő létszámú embere már úgy van beosztva az állományba, hatályos állománytáblába, hogy XVI. kerületi katasztrófavédelmi örsnek az állománya. Tehát lényegében folyamatban van az ügy. Mi is arra várunk, hogy szerintem elinduljon a dolog.

KOVÁCS PTÉER

Annyi kiegészítést tennék, hogy az előterjesztés kiküldése után volt egy egyeztetés ebben az ügyben és azt tudom megerősíteni, amit előttem Sándor elmondott. Vélemény, javaslat, hozzászólás? Mert további kérdést nem látok. Mizsei László képviselő úr, parancsoljon!

MIZSEI LÁSZLÓ

Oké? Köszönöm szépen a lehetőséget. A XVI. kerületi Önkormányzat Környezetvédelmi és Közbiztonsági Bizottsága tárgyalta az előterjesztést és tudomásulvételre javasolja a képviselő-testületnek. Mindamellett a bizottságba fölmerült a részemről egy határozati javaslat, ami arról szólna, hogy az alapján, ami a beszámolóban is benne foglaltatik, miszerint a XIV. kerületi Tűzoltó-parancsnokság ilyen romos állapotban van, hogy vizsgálja meg az önkormányzat, illetve Polgármester úr annak a lehetőségét, hogy lehetne megoldani azt, hogy a Zuglói Önkormányzat, a Fővárosi Önkormányzat és a XVI. kerületi Önkormányzat együtt, valamilyen módon biztosítson rá anyagi fedezetet, hogy ez a felújítás megtörténjen. Tekintettel egyrészt arra, hogy a XVI. kerületi tűzoltó örsnek a kialakítása bizonytalan ideig még húzódhat, ez akár egy év is lehet, amire ide átköltöznek, másrészt az a vonuló állomány, ami a XVI. kerületet is el fogja látni, annak továbbra is a nagyobbik része a zuglói tűzoltó laktanyában fog helyt kapni. Tehát nekünk, és gyakorlatilag az egész kerületnek alapvető érdeke, hogy az ottani körülmények rendezettek legyenek, hogy ez ne hátráltathassa semmilyen szinten az ott dolgozó tűzoltóknak a munkáját. Ezért aztán ezt a javaslatot mindjárt adom is, oda is adom, Polgármester úrnak, hogyha megvárja. Köszönöm.

KOVÁCS PÉTER

Köszönöm szépen. Én nem látom itt a Bizottsági határozatok között ilyen döntést? Ja, értem, nem szavazott róla a bizottság! Persze, parancsoljon képviselő úr!

MIZSEI LÁSZLÓ

A bizottság elé beterjesztettem ezt a javaslatot. A bizottság 2 igen, 0 nem és azt hiszem 4 tartózkodással nem engedte…

KOVÁCS PÉTER

Nem támogatta a bizottság.

MIZSEI LÁSZLÓ

Tehát gyakorlatilag letartózkodták.

KOVÁCS PÉTER

Köszönöm szépen. Kérem, akkor ez egy módosító javaslatként fogom illetve csatlakozó határozati javaslatként fogom kezelni képviselő úrnak a javaslatát és akkor majd, hogyha a határozati javaslatról döntünk, fölteszem szavazásra. Csak előtte kéne, hogy ideérkezzen. További kérdés, vélemény, javaslat nincsen. Így a határozathozatal előtt, akkor megvárjuk képviselő úrnak a javaslatát. Ameddig jön, addig hadd mondjam el, hogy a kerületi önkormányzat ugye mindig segítette, így, ahogy a Sándor is az előtt elmondta, segítette az önkormányzat az épületet. Egyébként korábban még talán az épület felújításához is adtunk pénzt. Én nagyon remélem, hogy a saját helyünkön, a XVI. kerületben lesz egy laktanya és nem kell nekünk ezzel foglalkozni, ezért én nem is támogatom ezt a javaslatot. Ettől függetlenül majd szavazunk róla, de egyelőre nem erről döntünk, hanem az eredeti előterjesztés 1. oldalán található határozati javaslatról. Aki ezzel egyetért, kérem igennel ezt jelezze! Szavazzunk! A képviselő-testület 17 igen, egyhangúlag elfogadta a határozati javaslatot.

H A T Á R O Z A T:

46/2017. (II. 15.) Kt. Budapest Főváros XVI. kerületi Önkormányzat Képviselő-testülete a XIV. kerületi Hivatásos Tűzoltóparancsnokság 2016. évi tevékenységéről szóló beszámolót tudomásul veszi.

Határidő: 2017. február 15.

Felelős: Kovács Péter polgármester

KOVÁCS PÉTER

És akkor jön Mizsei László képviselő úr csatlakozó – köszönöm szépen Sautek Sándornak a részvételt – csatlakozó határozati javaslata. Fölolvasom és utána szavazunk is róla. A Képviselő-testület felkéri a polgármestert, hogy vizsgálja meg annak a lehetőségét, hogy Budapest Főváros XVI. kerületi Önkormányzata Budapest Főváros XIV. kerület Zugló Önkormányzatával és Budapest Főváros Önkormányzatával együttműködve támogassa a Fővárosi Katasztrófavédelmi Igazgatóság Észak-Pesti Kirendeltség XIV. kerületi Hivatásos Tűzoltó-parancsnokság épületének felújítását. Nem írt képviselő úr határidőt. Igen. Mit tudok én ideírni? Tehát akkor, az 2017. március 15-e és a felelős nyilvánvalóan a polgármester. Nem, hát gondolom, hogy a XVI. kerületi polgármesterre gondol képviselő úr. Aki ezzel a határozati javaslattal egyetért, kérem igennel ezt jelezze! Szavazzunk! A képviselő-testület 2 igen, 4 nem, nem 6 nem, 9 tartózkodás mellett, nem támogatta ezt a javaslatot.

H A T Á R O Z A T:

47/2017. (II. 15.) Kt. A Képviselő-testület szavazási eredménye (2 igen, 6 nem, 9 tartózkodás) alapján az alábbi javaslat elfogadását **elvetette:**

„A Képviselő-testület felkéri a polgármestert vizsgálja meg annak a lehetőségét, hogy Budapest Főváros XVI. kerületi Önkormányzata, Budapest Főváros XIV. kerület Zugló Önkormányzatával és Budapest Főváros Önkormányzatával együtt működve támogassa a Fővárosi Katasztrófavédelmi Igazgatóság Észak-pesti Kirendeltség XIV. kerületi Hivatásos Tűzoltó parancsnokság épületének felújítását.

Határidő: 2017. március 15.

Felelős: Kovács Péter polgármester”

KOVÁCS PÉTER

Így ezt a napirendi pontot le tudtam zárni.

KOVÁCS PÉTER

Soron következik eredetileg 4-sel jelzett:

NAPIREND: 3. Döntés pályázati kiírás mellőzéséről a Budapest XVI. kerületi Napsugár Óvoda intézményvezetői álláshelyére

***3/2017. számú előterjesztés***

Előterjesztő: Kovács Péter polgármester

KOVÁCS PÉTER

Az előterjesztő dr. Csomor Ervin alpolgármester úr. Parancsoljon, Alpolgármester úr!

DR. CSOMOR ERVIN

Köszönöm szépen. Tisztelt Képviselő-testület! Ahogy az előterjesztésben szerepelt, a nemzeti köznevelésről szóló törvény lehetőséget biztosít arra jelen esetben, hogy Horváth Zsoltné, aki a Napsugár Óvoda intézményvezetői posztját augusztus 1-ig betölti, hogyha a nevelő-testület többsége támogatja, akkor a képviselő-testület dönthet úgy, hogy a pályázat kiírását ebben az esetben mellőzi. Tekintettel arra, hogy a nevelő-testület ezt támogatta és magam részéről is az elmúlt évek munkája alapján Horváth Zsoltnét továbbiakban alkalmasnak tartjuk az intézmény, vagy tartom az intézményvezetésre, javaslom, hogy a képviselő-testület őt az elkövetkezendő 5 évre intézményvezetőnek nevezze ki. Köszönöm szépen.

KOVÁCS PÉTER

Köszönöm szépen. Kérdezem, van-e kérdés? Erre most jelentkezőt nem látok. Vélemény, javaslat, avagy hozzászólás? Ács Anikó képviselő asszony, parancsoljon!

ÁCS ANIKÓ

Én csak most a Köznevelési, Ifjúság- és Gyermekvédelmi Bizottság álláspontját ismertetném. Ugye egyhangúlag szavazta meg a bizottság, hogy, tehát támogatta Horváth Zsoltné pályázaton kívüli megbízatását. Amit azért hozzáteszem, azért is érdekes, hiszen ugye amikor a ciklus elkezdődött, akkor még, tehát, és még nem történt meg az egyesítése a valamennyi tagintézménynek, tehát Mrena Edit Katalin is tagja ennek a bizottságnak, aki ugye egy részét vezette az intézmény, tehát két tagintézményét és ő is, és ő is támogatta Horváth Zsoltné Csilla megbízatását. Ezt most úgy érzem, hogy ki kell emelni. Mert szerintem azért ez is egy fontos szempont, hiszen nyilván jó kapcsolatot ápol jelenleg is az ott dolgozókkal és nyilván őszintén elmondják neki is a véleményüket. Úgyhogy csak ennyit. Köszönöm szépen.

KOVÁCS PÉTER

Köszönöm szépen. További hozzászólót nem látok. Előterjesztő kíván-e zárszót mondani? Nem kíván, ezt jelzi. Határozathozatal következik. Az előterjesztés 3. oldalán található határozati javaslatról döntünk, melynek elfogadása minősített szótöbbséget igényel, és gépi titkos szavazás történik. Ami azt jelenti, hogy a szavazógép nem fog visszajelezni. Kérem erre legyenek figyelemmel! Szavazzunk! A képviselő-testület 17 igen, egyhangúlag elfogadta a határozati javaslatot.

H A T Á R O Z A T:

48/2017. (II. 15.) Kt. Budapest Főváros XVI. kerületi Önkormányzat Képviselő-testülete a nemzeti köznevelésről szóló 2011. évi CXC. törvény, valamint a 326/2013. (VIII. 30.) Korm. rendelet rendelkezései szerint – tekintettel arra, hogy a Budapest XVI. kerületi Napsugár Óvoda nevelőtestületének több mint kétharmada egyetért az újabb 5 évre szóló vezetői megbízással – pályázat kiírása nélkül megbízza Horváth Zsoltnét a Budapest XVI. kerületi Napsugár Óvoda (Székhely: 1163 Budapest, Cziráki u. 8-10.) intézményvezetői teendőinek ellátásával 2017. augusztus 1-től 2022. július 31-ig.

Felkéri a polgármestert, hogy a szükséges intézkedéseket tegye meg.

Határidő: 2017. július 31.

Felelős: Kovács Péter polgármester

KOVÁCS PÉTER

Gratulálok az intézményvezetőnek! További sikeres munkát kívánok, a következő 5 évre is! Ezzel ezt a napirendi pontot le tudtam zárni.

KOVÁCS PÉTER

És soron következik 3-sal jelzett:

NAPIREND: 4. Döntés a Kertvárosi Helytörténeti és Emlékezet Központ magasabb vezetőjének (igazgatójának) megbízásáról

***10/2017. számú előterjesztés***

Előterjesztő: Kovács Péter polgármester

KOVÁCS PÉTER

Mivel az egyik pályázó Baranyai Veronika, aki zárt ülés elrendelését kérte, ma nyilatkozott arról, hogy ezt mégsem kéri, hisz kórházba került, nem tud jelen lenni a mai meghallgatáson, így tudunk nyílt ülést tartani a jövőben is. Én annyit … Jó munkát! Én azt a javaslatot tenném, amit mindig is szokott a képviselő-testület egy íratlan szabállyal, hogy ABC sorrendben hallgassuk meg a pályázókat. Tegyük föl nekik a kérdéseiket, addig a többi pályázót arra kérjük, hogy a termen kívül tartózkodjon. Majd utána a vita és szavazás történjen. Arra kérem a kollégáimat, hogy először Benedek Ágnesnek szóljanak, hogy legyen kedves, jöjjön! Fáradjon ide Ágnes a vezetőségi helyre és legyen kedves, ide! Ide szoktak jönni! Ahogy szeretnéd képviselő úr! Erről nem szavazunk! Ide tessék jönni, és amíg ideér Ágnes, mondom, hogy 3 perce van arra, hogy kiegészítse a pályázatát, hogy elmondja vagy bemutatkozzon, vagy amit szeretne. Heló! Jó nagyot kívánok! Ezt bekapcsolom! Így!

BENEDEK ÁGNES

Üdvözlöm Önöket! A bizottsági ülésen 5 percünk volt, úgyhogy lehet, hogy én többre készültem. Mindenesetre amit magamnak lejegyzeteltem, az sokkal kevesebb, mint 3 perc, reménykedem benne, de majd le kell inteni. Az jutott eszembe a bizottsági ülés után, visszajelzést kaptam. Azt a visszajelzést kaptam, hogy, hogy én túlfűtött vagyok és érzelem-dús és lehengerlő és ez, ez, ez túlzás, hogy, hogy, hogy, hogy, hogy ez egy ilyen nagyon nehéz embert mutat. És azon gondolkodtam el, hogy, hogy vajon mi látszik rajtam, amikor beszélek a helytörténetről. És hát szerintem, látszik rajtam olyankor a hatalmas lelkesedés. Aztán lelkesedése a téma iránt. Látszik az, hogy ez az én szívügyem, és hogy nyakig benne vagyok ebben a helytörténet ügyben. Radnóti után szabadon, hogy „nekem nem térkép e táj”, hogy minden fűszálát ismerem, és olyan módon ismerem ezeket a fűszálakat, hogy még a történetüket is ismerem, tehát, hogy egy ici-picit jobban ismerem, és hogyha, hogyha valamilyen egy-egy ilyet éreznek, ezt a túlfűtöttséget, akkor szerintem ez van bennem. De azt gondolom, hogy jó pár helytörténészben, vagy bárkiben, aki valamiért nagyon lelkesedik, az az így jön le. 20 éve dolgozom itt helytörténészként. Az önök többségét is 20 éve ismerem. Ez a 20 év ez két részre tagolódott. Az első rész, az első 10 év az nagyon intenzív volt. Könyvsorozatot hoztam létre aminek már ugye a 42. száma van. Városnézéseket indítottunk be, ez volt ugye a diákoknak a helytörténeti oktatása. Vetélkedőket tartok 2001 óta évente kettőt a gyerekeknek. Kiállításokat szerveztem önállóan is, 5-öt, gyűjtöttem, kutattam, írtam, beszélgető esteket tartottam, illetve benne voltam a Tájház és a Helytörténeti Gyűjtemény létrehozásában. Ezeket azért mondom el, mert hogyha ez mind, azt gondolom, hogy ugyanaz, mint, amit most a múzeumban kell csinálni. A három múzeumunkban, illetve gyűjteményünkben. Én ezt mind csináltam. Az elmúlt 10 év, igen, már 10 év, amikor elindult a második etap az én helytörténeti életemben, ez, ez a 10 év, én, én úgy éltem meg, mintha büntetésben lennék. Ez azt jelenti, hogy az a nagyon sok minden, amit én az előző 10 évben csináltam, az lecsökkent. Lecsökkentek a lehetőségek. Például a könyvek létrehozásában benne lehettem akár korrektorként, akár szövegrészek írásában, de, de, magában, hogy milyen könyvek jelenjenek meg, abba nem volt beleszólásom. Ugye ez a Lantos Antal illetve Polgármester úr megbeszélése szerint ment. Ugye itt a helytörténészi mivoltom, hogy jaj, jaj, de jó lenne, ez, meg az! Hát ilyesmi nem volt! Városnézéseket továbbra is tartottam az elmúlt évtizedekben, másfél évtizedben. 13.000 ember volt városnézésen az elmúlt 16 év alatt. És tavaly csúcsot is döntöttünk. Én magam is elcsodálkoztam ezen, hogy 55 városnézés volt, és 1700 ember vett részt városnézésen. Ez azért érdekes, mert amikor azt mondjuk, hogy vannak a múzeumaink, és hogyha a múzeumba látogatók mennek, akkor ez körülbelül azt gondolom, hogy ezt lefedi, amikor még nem léteztek a múzeumaink, akkor is nagyon sok ember, és háromnegyedük diák, akik megismerhette a kerületet, a kerület történetét bővebben. Azt gondolom, hogy ez, ez a legfontosabb manapság. Az emberek nem járnak múzeumba. Vidéki múzeumba, amilyenek mi vagyunk, oda meg aztán még inkább nem akarnak maguktól járni. És az embereket el kell csalni valami módon. Hogyha Önök belegondolnak abba, hogy tavaly ezer felnőtt ember sétálgatott a kerületben egy külvárosban, hogyan, hogyan lehet erre rávenni őket? Ügyesen, úgy hívják, hogy kommunikáció, meg marketing. Eljönnek, és jól is érzik magukat. És újra, meg újra el akarnak jönni a különböző sétákra. Ugyanezt kell csinálni a mi múzeumainknál is. Szóval a második 10 év rengeteg energiám volt, rengeteg időm, tudásom is megvolt hozzá a múzeumi lét minden egyes részéhez. És ez nem volt kihasználva. És nekem az jutott az eszembe, hogy, hogy mikor oldódik fel ez a dolog, amit én egy büntetésnek éltem meg az elmúlt 10 évben? Vajon van-e rá lehetőség, hogy a következő 10 évben ez másként legyen? És konkrétan, magára, amit benyújtottam Önöknek, ez az apró betűs, 17 oldalas anyag, ez egy része megegyezik a tavalyival, egy része pedig nem, hiszen az elmúlt 1 évet is kielemeztem. Hogy mi történt, és mit lehetne még csinálni. Ugye akkor is mondtam, ez egy programterv, benne van, hogy mi, milyen lehetőségek vannak, miket lehetne, érdemes lenne csinálni és az is benne van, hogy hogyan. És ezek nem kerülnek kemény milliókba, a többsége. A többségének az a titka, hogy kell egy olyan ember erre a KEK-be, aki ért a kommunikációhoz és a marketinghez, nagyon jó munkatársakat sikerült összeválogatni. Ezt a bizottsági ülésen is elmondtam. Még a takarító nő is rettentően lelkes. És ő is megtanulta a Tóth Ilona Emlékházban a tárlatvezetési szöveget. Mindenki nagyon jó! De mindenki ebben, abban, amabban nagyon jó, de én, tehát ezt megbeszéltük közösen, hogy hiányzik a marketing, és hiányzik a múzeum pedagógus. Nem feltétlenül kell annak hivatalosan múzeumpedagógusnak lenni, legalább múzeumpedagógusi vénával kell rendelkeznie. Én a Helytörténeti Gyűjteményben tartottam az elmúlt is évben számos ilyen múzeumpedagógiai foglalkozást, sétával egybekötve. A Tájházra is ki kell dolgozni, illetve hát természetesen nagyon-nagyon fontos, hogy a Tóth Ilona Emlékházra, hiszen oda, ha felnőttek bemennek, akkor, akkor, akkor szíven üti őket, nagyon jó. A gyerekekkel viszont valami egészen más történik, hogyha nem megfelelő foglalkozást kapnak mellé. Ez benne van a pályázatomban is részletesen, úgyhogy bárki is lesz a vezető, én ezt javaslom, hogy erre, erre nagyon nagy hangsúlyt érdemes helyezni. A Tóth Ilona Emlékház megnyílt, de eddig még nem volt hirdetve. Akik beestek, azok így hallomásból tudnak róla, és beestek, úgyhogy erre nagyon-nagyon rá kell erősíteni a marketingjére. És akkor a három fontos dolog, amit kiemeltem a pályázatban. Az első, amit most is mondtam, a tudatos kommunikáció, a marketing. Facebookon, honlapon, újságokban, szájról-szájra elmenni nyugdíjasklubokba is, különböző helyi szervezetekhez, újságíró ismerősöket megkeresni a, a nagy printlapoknál. Kettes számú, lehet e nélkül is létezni, tehát lehet anélkül is létezni, hogy múzeumpedagógiai foglalkozások lennének, de érdemesebb úgy is. Tehát nem érdemes csak úgy ülni és várni, hogy beessenek az esetleges látogatók. Erre hangsúlyt helyezni. És a harmadik pedig, hogy csodálatos dolog, ami történt az elmúlt 10 évben, 10-15 évben Tóni bácsi részéről is a rengeteg könyv, illetve Széman Richárd részéről a rengeteg könyv megalkotása, illetve a hatalmas anyag, amit összegyűjtöttek. Ezeket rendszerezni kell. És a könyv, könyvírás nagyon fontos, én is szeretnék újabb könyveket például a gyerekek számára, diákoknak helytörténeti olvasókönyv, az nagyon szükséges lenne. De, de a lényeg, hogy az élő programokra helyezni a hangsúlyt. Ami már meg is történt az elmúlt évben olyan módon, hogy folytatták például a Tájházban a családi évkörhöz kapcsoló programokat, illetve az árusításokat. Tehát ennél, ennél sokkal többet lehet és építeni kell a helyi aktív közösségekre. Ez is nagyon-nagyon jó. És még egyet az Önök figyelmébe ajánlanék. Nem tudom, hogy benne van-e a Villányi Péternek a 2017. évi KEK terveiben, mert azt sajnos nem láthattuk, mi pályázók, de évfordulók, különböző évfordulók vannak idén. Mint például ugye 60 éve zajlott a Tóth Ilona per, aztán mátyásföldi repülőtér 100 éves, erre ugye már beindult a, a, az akció egy helyi százados, nagyon nagy energia, energiákat bevetett és ugye összerakott egy tervet arra, hogy mit lehet csinálni. Ugye Polgármester úrnál is járt ezzel a témával. És, hogy 130 éves idén Mátyásföld, de még ennél több évforduló is van. Akár felmerült ugye a Placid Atya kapcsán is, akár gyerekekkel gulágos vetélkedőt csinálni. És sok minden más, de azt hiszem, hogy már 5 percnél tartok, úgyhogy köszönöm a lehetőséget.

KOVÁCS PÉTER

Nem, rosszul tetszik látni, mindig jó az, hogyha vannak külső szemlélők és visszajelzést adnak, és talán angol szóval, talán valami feedbacknek, vagy feedbacknek szokták ezt mondani. Én javaslom, hogy ezeket tessék meghallgatni, mert pontosan háromszor annyi időt vett igénybe, mint amennyi lehetősége volt…

BENEDEK ÁGNES

Én vártam az integetést….

KOVÁCS PÉTER

Mondták, hogy lehengerlő, hát valóban. Kérdés van-e a képviselőtársaim részéről? Kérdezem! Horváth János képviselő úrnak van kérdése, parancsoljon!

HORVÁTH JÁNOS

Köszönöm szépen.

KOVÁCS PÉTER

Na, várjál, várjál, mert valami probléma volt! Még a mikrofont tessék bekapcsolni, mert itt elfelejtettük kikapcsolni!

HORVÁTH JÁNOS

Elnézést! Két kérdésem lenne. Ágnes említetted, hogy új könyvet szeretnél, új könyveket szeretnél kiadni. Bizonyára Te is tudod, hogy a Lantos Tóni bácsi igen alapos munkát végzett és a XVI. kerület helytörténet, helytörténetét igen alaposan feltárta. Kértük, hogy az 1950-es évektől a mai napjainkig kezdje el a munkát és ő ezt nem vállalta. Az ő szemszögéből érthető okok miatt. Amivel persze én nem értek egyet. De az Ő döntése. Én kérdezem, hogy Te esetleg, ha kinevezünk intézményi vezetőnek, akkor belefogtok-e ebbe a munkába? Persze erre hiteles dokumentumok alapján, és tárgyszerűen bemutatni az 1950-től napjainkig a kerület életét. Ez az egyik kérdésem! A másik kérdésem az lenne, hogy a pályázatodban írtad, hogy a Tóth Ilona Háznak vannak előnyei, hátrányai, és én a hátrányai között találtam egy bekezdést, amit még nem igazán tudtam, nem értettem, hogy tehát szó szerint azt írtad, hogy „nem valósult meg a tervező ötlete, hogy a bírósági térben a különböző helyszíneken állva, a különböző hangokat halljunk. Helyette egyszerű vetítés van.” Nem tudom, bizony… nem tudom, hogy, kérdezem, hogy tudod-e, hogy ez miért történt? És hogyha, ha tudod, akkor esetleg Te sem értesz vele egyet, hogy az, hogy az, hogy az egyáltalán kikerült ebből a projektből? Mert azt tudnod kell, hogy különböző történészeket kértünk meg, hogy ezt vizsgálja meg, és, és olyan nevek, hogy M. Kiss Sándor, Kiss Réka, Jobbágyi Gábor, Dr. Horváth Attila jogtörténész. Nem értettek egyet vele. Tehát szakemberek, és Te ezt hátrányként, illetve ezt nem, nem értem, tehát más a véleményed esetleg? Vagy, vagy talán részt vettél ennek a belső építésznek, mint külső szakértő, hogy, hogy ez a szöveg elhangozzon ezen a szótölcséren? Illetve, hogyha változtatni szeretnél ezen, akkor felkeresed ezeket a történészeket, vagy még talán közéjük sorolhatjuk, mondjuk Eörsi László történészt, aki, aki szintén nagyon jól ismeri Tóth Ilona perét. Illetve Szakolczai Attila levél… ez a levél, történész, ez a levéltáros, aki, aki szintén egész magas fokon ismeri ennek a hölgynek az életét. És talán a végén egy megjegyzés. A pályázatodban írtad ezt a szabaduló szobát. Ó ezt, ezt én nem értem, ez szerintem nem egy romkocsma mellé kellene ezt esetleg egy ilyen szabaduló szobát? A kerületben nem szívesen látnám, ezt hagyjuk meg a belvárosi liberális ficsúroknak. Köszönöm szépen.

KOVÁCS PÉTER

Hát ez valóban már vélemény kategóriába tartozott. Következő kérdező Szatmáry László képviselő úr. Parancsoljon!

SZATMÁRY LÁSZLÓ

Köszönöm a szót! Én nem kerülgetem a forró kását. Én egyenesen szeretném megkérdezni, hogy bűnösnek, vagy ártatlannak tartja-e Tóth Ilonkát? Köszönöm.

KOVÁCS PÉTER

További kérdést nem látok, így akkor Ágnes, itt a lehetőség!

BENEDEK ÁGNES

Köszönöm. Akkor a Tóth Ilona Emlékházzal kapcsolatban nem ismerem a tervezőt. Ezek szerint ő nagyon akarta volna, hogy megmaradjon az ő terve. Én, én csak a gyakorlati, tehát én a tényt hallottam, hogy volt egy terv, és aztán az nem valósult meg. Ez lett volna az „attrakció”. El is mondták azt, hogy rettenetes hangzás volt, tehát, hogy egy nagy katyvasz kavalkád. Mondtam jó, tehát én értem, rendben van, ez nem valósult meg. Én annyit írtam ebben a pályázatban, hogy ez nem volt jó ötlet, ezek szerint a tervező részéről. De valamit ki kellene találni, mégis. Ezt a marketing szempontjából mondom. Egy olyan attrakciót, az előző pályázatomban volt, ebből már kihúztam, ami más helyszíneken kis helyeken is létező dolog, mint hogy a József Attila Emlékházban belenézünk a mély kútba és az ott annyira izgalmas, érdekes dolgok történnek, hogy csak na! Tehát, hogy itt is valamiféle ugye egyetemistákkal, képzőművészeti, vagy bármelyik egyetemet megkeresve, valamiféle kis pályázatot írnék, hogy mit, hely van még rá ott, tehát, hogy milyen ilyen plusz attrakciót lehet kitalálni, amivel oda tudjuk még vonzani pluszban az embereket. Amikor ott vannak, akkor már ez tökéletes. Tóth Ilona bűnös, vagy ártatlan? Hát azért a pályázatomban is benne van, hogy természetesen én is az ártatlansága mellett állok ki. Az, hogy ezt hogyan lehet kommunikálni, az egy nagyon fontos dolog. Én nekem vannak rá szavaim. Én jó néhány árpádföldi városnézést tartottam, amikor elmentünk a még álló régi épülethez, aztán a lebontotthoz. Hát ugye októberben zajlott az utolsó, tehát a nyitás után már nem vittem oda csoportot, de ezek mindig elhangzottak az ilyen gondolatok, hogy „de hát bevallotta!”. Tehát, hogy fontos kérdésekre, olyan válaszokat kell adni, ami, ami, ami higgadt, megfelelő, hiteles, hihető. A szabaduló szobával kapcsolatban szerintem talán a XII. kerületi helytörténeti gyűjtemény, de valamelyik FIDESZ-es vezetésű helytörténeti gyűjteményben, mármint polgármesteri vezetésű helytörténeti gyűjteményben is van, micsoda?

KOVÁCS PÉTER

Abból van néhány Budapesten…

BENEDEK ÁGNES

Van néhány Budapesten, szóval az egyikben is, helytörténeti gyűjteményben is van ilyen szabaduló szoba. Próbálják, próbálnak ráállni a trendre. Ők is, hiszen nincsen bevételük. Ez ilyen egyszerű. A szabaduló szoba, ráadásul az egy olyan dolog, amiben történelmi érdekességeket lehet beépíteni. Ez csak különben egy fantázia. Tehát igazából nagyon rossz állapotban van az a pince. Úgyhogy én senkit valójában ilyen állapotban nem vinnék le oda, hogy szabaduljon ki onnan a, a, a, a, nedves falak közül. Ez csak egy ötlet, hogy mikkel lehet pénzhez jutni. Igazából ezek a szabaduló szobák korszaka szerintem egy-két év múlva lejár és már nem lesz olyan divatos. Rengeteg van belőle. Aaa, igen! A Tóth Ilona Emlékházzal kapcsolatban még az attrakció mellé esetleg, hogy másfajta vetítést is ki lehetne találni nekik. Majd a, a múzeumpedagógiai foglalkozásnál, ami nem olyan rettenetes, mint amit ugye a felnőtteknek át kell élni, amikor látják. A gyerekeknek pedig valami másfajta kell. Az ’50-es évektől helytörténeti könyv a kerület életéről, én írtam azt, hogy például hogyan tudnám elképzelni a feldolgozását, mondjuk az Ikarus Újságok feldolgozásával, abban rengeteg érdekesség van. És ugye megvan a Helytörténeti Gyűjteménynek a Közélet című lap is, ami, ami abban az időben jelent meg, és ezek nagyon-nagyon jó alapot jelentenek. De akár máshogy is el lehet ezt képzelni. Sokkal kevésbé átpolitizáltan, gyakorlati szempontból. Amibe benne vannak a gyárak, a mezőgazdaság, a, hogyan fejlődtek az iskolák stb. Tehát, hogy, hogy egy ilyen hétköznapibb könyvet is ki lehet adni, amiben nem, nem kell a kényes kérdésekben annyira mélyen belemenni, és akkor, akkor meg tudunk felelni mindenféle kívánalomnak.

KOVÁCS PÉTER

Mizsei Lászlónak még kérdése van, valószínűleg az elhangzottak után. Parancsoljon, képviselő úr!

MIZSEI LÁSZLÓ

Csak tisztázni szeretném ezt a szabaduló szoba című kategóriát. Hogy a kedves pályázó hogy gondolja ezt? Mert én speciel úgy tudom, hogy a szabaduló szobák nem kifejezetten a lipsi polgár kölykök, aranyifjak szórakozóhelye, hanem olyan helyek, ami egy helyiség, ahol feladatok vannak, el kell végezni őket, és hogyha az illető ezt jól végezte el, akkor ki tud jönni az ajtón, mint olyan. Ez egy játék. Jól értelmezem, hogy itt, ebben az esetben, egy olyan tematikus játékról lenne szó, ahol olyan feladatokat kell elvégezni, ami például Tóth Ilonkával, vagy ’56-tal kapcsolatosak? És ha ezekre a kérdésekre helyesen felelnek, akkor eljutnak a következőhöz, következőhöz, és a végén úgymond kiszabadulnak? Jól értelmezem, hogy ilyenre gondolt? Köszönöm.

KOVÁCS PÉTER

Pillanat türelmet, mert Horváth János is gombot nyomott. Remélem, hogy kérdése van, mert a véleményének még nincsen lehetősége. Parancsoljon! Tegye föl képviselő úr!

HORVÁTH JÁNOS

Elnézést, elbambultam! Bocsánat! Ágnes! Említetted az előbb, hogy, hogy valóban, hogyha kinevezünk intézményvezetőnek, akkor ugye hozzákezdesz az 1950-től napjainkigaz időszak feldolgozásában. És volt egy megjegyzésed, hogy, hogy nem politikai, nem szeretnéd politikai színben, miért, úgy gondolod, hogy Tóni bácsi ezt így politikai színt, tehát politikai színvonalat is belevitt ebbe? Vagy ezt miért említetted ezt a politikát? Ezt nem értem! Köszönöm.

KOVÁCS PÉTER

További kérdés nincsen, így Ágnes, újra lehetősége van válaszadásra.

BENEDEK ÁGNES

Szabaduló szobával kapcsolatban igen, el kellett volna mondanom két mondatban, hogy mi az, nem írtam le valójában a pályázatban sem. Köszönöm, igen ez az. Tehát egy játékos vetélkedés, akár felnőtteknek is. Én úgy gondolom, hogy a Lantos Tóni bácsi amiket leírt az mondjuk a 42 helytörténeti füzetből 41-hez volt valamilyen köze. Szóval, amit leírt, az mindig nagyon pontos, és ő, ő, ő mindig tartózkodott attól, illetve amikor a saját véleményét írta bele, akkor beleírta, hogy ő úgy látta, mondjuk, mit tudom én a ’40-es években, amikor éppen a romot takarították ’45-ben, hogy ő ezt élte át. Tehát ő, amikor ilyen volt, akkor belevitte. Vannak statisztikai könyveink is. Azt is úgy csinálta meg, hogy, hogy én úgy érzem, hogy ez Tóni bácsi részéről nincsen benne, csak ő már nagyon idős, és ő már ezzel nem akar foglalkozni. Különben én is úgy gondolom, hogy lehetséges, hogy még ezzel várhatunk, hiszen vannak ennél azért fontosabb témák is. Mint például a diákoknak a helytörténeti olvasókönyv. Mert, hogy, hogy zajlik ugye, zajlanak ezek a városnézések, zajlanak a vetélkedők és én nagyon sok tanártól kapom a visszajelzéseket arra, hogy miből tudunk mi dolgozni. Mert a helytörténeti könyvek nagy része az felnőtteknek szól. Úgyhogy ezért, például, de bármi más lehet természetesen. Ez nem egyszemélyi kompetencia eldönteni, hogy milyen könyvek jelenjenek meg, hanem konszenzus kérdése.

KOVÁCS PÉTER

További kérdést nem látok. Ágnes, nagyon szépen köszönöm a válaszokat. Kérem kint helyet foglalni, és arra kérem a segítőmet, hogy Bicskei Évát legyen kedves szólítsa be. Éva, arra kérném, hogy legyen kedves fáradjon ide! És Önnek is elmondom, hogy 3 perc áll rendelkezésére, hogy kiegészítse a pályázatát, amit természetesen mindenki megkapott, vagy bemutatkozzon, vagy amire gondol. Tessék idejönni! Kovács Péter!

BICSKEI ÉVA

Bicskei Éva! Remélem, hogy nem fogom kihasználni a 3 percet se. Mert úgy gondolom, hogy a kérdések fontosabbak, mint az, hogy én magamról beszéljek. Jegyző úrnak mondanám, hogy leírtam a mondandómat, hogyha ez a jegyzőkönyvvezetést megkönnyíti. Nagyon nem fogok ettől eltérni. Köszönöm szépen. Tisztelt Polgármester Úr, Alpolgármester Urak, Jegyző Urak! Köszönöm szépen mindenekelőtt a lehetőséget, hogy a pályázatomról szólhatok. Elöljáróban az elvekről annyit mondanék el, hogy én az elméleti megalapozásra viszonylag kis súlyt fektettem, természetesen igyekeztem alátámasztani a dolgozatomban leírtakat. De sokkal fontosabb volt számomra az, hogy a gyakorlat alapján legyen egyértelmű az, hogy én milyen szemlélettel közeledem ehhez az intézményhez, a szakmához. És ezért egy merem állítani, és talán ez nem baj, egy 5 éves munkatervet tettem le a Tisztelt Képviselő-testület és a fenntartó asztalára. Amiből én most nagyon keveset szeretnék kiemelni. Az első kérdés, és akkor az általánosságtól a konkrétumok felé haladva, hogy amikor az intézménnyel elkezdtem foglalkozni, értelemszerűen elő kellett, hogy vegyem a CXL. törvényt, az 1997. évi CXL. törvényt, a kulturális törvényt. És ennek értelmében ez az intézmény elvileg közgyűjtemény, tehát muzeális kategória. Ugyanakkor az alapító okirat szerint közművelődési intézményről beszélünk. Én azt gondolom, hogy ennek a kettősségnek, párhuzamosságnak megvan a logikája. De azért itt szeretném elmondani, hogy a közgyűjteményi kategóriát és besorolást figyelembe véve a pályázatoknál van ennek jelentősége. Nem más miatt, mint a műtárgy védelem miatt. És lévén, hogy gyűjteményes intézményekről van szó, azért ez egy elég fontos kérdés. Tehát ezt hosszú távon, bárhogy is alakul, én azt gondolom, hogy át kell gondolni, hiszen ami ennél fontosabb, mint, hogy most ilyen általánosságokról beszéljek, ez nem akadályozza meg azt, hogy ebben az intézményben élénk közművelődési munka folyjon. És ami számomra nagyon fontos, hogy alkotó munkáról beszélünk. Hiszen miközben megóvjuk az értékeket, ezeket át is adjuk, és mindeközben közösséget formálunk. A pályázatomban a 3, én most felváltva fogom használni a telephely és a tagintézmény szót, de talán ez nem lesz zavaró. Mindhárom tagintézményre jellemzően az alábbiakra törekedtem. A látogatóbarát környezet fontosságára, az érdeklődés fölkeltésére, ami nagyon fontos ebben az inger gazdag világban. A lehetséges látogatóink aktivizálására, a célközönségek meghatározására, és ezeknek a különböző csoportok, és ezek különböző csoportok közötti kapcsolódási pontoknak a megtalálására. Illetve nagyon fontos hangsúlyt helyeznék az intézmény arculatának a kialakítására és a kommunikációra. Én azt gondolom, hogy itt mindannyian tudjuk, hogy mire gondolok. Nagyon fontos lenne ez ahhoz, hogy az intézmény be tudjon épülni a város életébe, be tudjon ágyazódni. Az egyes tagintézményekre vonatkozóan nagyon röviden szeretnék kiemelni néhány dolgot. A Helytörténeti Gyűjtemény esetében nagyon fontos volna a körülmények komfortosabbá tétele. A kutathatóság, és a környezeti adottságok kihasználása. Gyönyörű az a park, ahol ez a villaépület van, és nagyon sok lehetőséget rejt magában. A Cinkotai Tájházat nem volt alkalmam belülről megnézni, de láttam. Amit én itt gondolnék és nagyon fontos volna, az a programoknak a rendszeressége. És az, hogy a hiteles adatközlőket felkutassuk, megtaláljuk, és ezeknek a programoknak a szervezésébe bevonjuk. A Tóth Ilonka Emlékház, amely méltán kap most nagy figyelmet a kerület életében, számomra is nagyon fontos. A Tóth Ilonka Emlékháznak a jövőbeli munkája az elgondolásom szerint három pilléren, három alappilléren nyugodna. Az egyik a történelem tanárok, akiknek úgy gondolom, hogy lehetne itt rendszeresen módszertani oktatást tartani, vagy konzultációt tartani. Az ’56-os Forradalomnak a tanítása kapcsán. És a másik pedig azt, hogy én nagyon szívesen el tudok képzelni tréningeket, ahol egész egyszerűen szituációs játékok kapcsán, maguk is beleélhetnék magukat abba a helyzetbe, amit tanítaniuk kell. A diákok, ugye a második. ága ennek, a pillére ennek az elképzelésnek, én úgy fogalmaztam a bizottsági ülésen, hogy a diákoknak az érdeklődése a történelem és sajnos ezen belül 1956 Forradalma iránt is meglehetősen irányított. De ezt azt gondolom, hogy számtalan értékünkkel kapcsolatban előfordul. Éppen ezért nagyon fontos lenne, hogy az ő érdeklődésüket őszintén keltsük föl. Én egy kifejezést használnék, mint magyar szakos tanár, a katarzis. Azt gondolom, hogy ha, ha olyan programokat tudunk felmutatni, amelyek után, és ezt kicsiben, nagyban, tehát alkotótáborok kapcsán is egyes idegenvezetések, tárlatvezetések kapcsán is megvalósítható, hogy katarzist éljenek át a pedagógusok és a diákok, akkor szépen, lassan kialakulhat egy őszinte érdeklődés. És ez a, ez lenne az alapja elsősorban a pedagógusokat és a diákokat megcélzó programunknak. És természetesen nem feledkezhetünk el azokról, akik a forradalmat átélték, és személyes szemtanúként tudnának mesélni a fiataloknak, vagy bárkinek, akit ez érdekel. Nagyon jó helyszínnek tartom filmes emberként is az alagsorban levő tárgyalótermet, ahol bizony nagyon megrázó, akár szituációs játékok is elképzelhetők. Tisztelt Polgármester Úr, Alpolgármester Urak, Jegyző Úr, én megismétlem még egyszer, 5 éves munkatervet nyújtottam be, de abban bízom, hogy ennek a munkatervnek formálója lesz az a közösség is, akiknek én ezt szántam, a kertvárosnak a lakói. És még egyetlen egy dolgot szeretnék mondani, hogy szakmailag én alkalmasnak érzem mindhárom tagintézményt, illetve magát a központot arra, hogy a kerületnek is, és akár a városnak is emblematikus kulturális helye legyen. És köszönöm, ha megtisztelnek a kérdéseikkel.

KOVÁCS PÉTER

Nagyon szépen köszönöm. Mindent elmondott, amit én akartam. Kérdések?

BICSKEI ÉVA

Igyekeztem.

KOVÁCS PÉTER

Köszönöm szépen. Úgy látszik ketten együtt sem jutottunk el odáig, hogy a képviselők kérdésekkel bombázzák. Nyilván a szakbizottságban ez megtörtént. Úgyhogy Éva, nagyon szépen köszönöm. Arra kérem, hogy akkor fáradjon ki a teremből, és arra kérem az én kollégámat, hogy Villányi Péter úrnak szóljon, hogy legyen kedves, fáradjon be a terembe! Villányi urat is arra kérem, hogy legyen kedves, jöjjön ide, és itt 3 percben, amennyiben kihasználja, van lehetősége kiegészíteni a pályázatát, vagy amit gondol, elmondani! Hát bemutatkozni vélhetően már nem kell. 3 perc!

VILLÁNYI PÉTER

Hát röviden összefoglalnám a tavalyi működésemet, illetve a fejlesztési elképzeléseimet. Szerénytelenség és részrehajlás nélkül elmondhatom, hogy meghatározó szerepet játszottam az országban egyedülálló intézmény, az önkormányzat által létrehozott Kertvárosi Helytörténeti és Emlékezetközpont struktúrájának a kialakításában, az egyes telephelyek arculatának meghatározásában, illetve a létrejött keretek tartalommal való megtöltésében. Egyedülálló ez az intézmény, miután egyetlen intézmény keretében, azonos súllyal szerepelnek a polgári, paraszti, valamint az 1956-os forradalomi és szabadságharcos hagyományok. A Mátyásföldön székelő központi intézmény elsősorban a kerületrészek polgári hagyományaival foglalkozik, a Cinkotai Tájház a paraszti kultúrát mutatja be. Az Árpádföldi Tóth Ilonka Emlékház az 1956-os Forradalomnak és forradalom helyi születésű vértanújának állít emléket. Röviden az egyes tevékenységeket részletesebben szemlélve, megállapíthatom, hogy 2016 márciusi munkába lépésem óta újabb eladási alkalommal bővítettük a könyvvásárok számát. Bővítettük a Kertvárosi Helytörténeti Füzetek elnevezésű sorozatban publikált kötetek évi megjelenési számát és így a könyvbemutatók számát is. A Cinkotai Tájház egyrészt a népi hagyományok aktív ápolásának és őrzésének funkcióját látja el, emellett helyt ad nagy rendezvényeinknek is. A tájházban a pünkösdi, a szüreti és az adventi nagy rendezvények mellett, a családoknak szánt bababörzét, gazdák és mesterek sokadalmát tartottuk meg. Ez utóbbi lehetőséget biztosított a helyi őstermelőknek és kézműves mestereknek a bemutatkozása, közvetlen értékesítésre, és e mellett kapcsolatok kiépítésére a lakossággal. E mellett jótékonysági rendezvényt is tartottunk, valamint teret és alkalmat biztosítottunk a Nagycsaládosok Egyesülete gyermektáborának, illetve a Dr. Kresz Mária Alapítvány felnőtt kézműves táborának. Helybérletes rendezvényként -Teljesítménytúrázók Országos Seregszemléjét, lakodalmat, a debreceni Bakator Zenekar közreműködésével, öregdiák találkozót, születés- és névnapi rendezvényeket valósítottunk meg. A résztvevők száma a Cinkotai Tájház rendezvényein a 2016. év folyamán összességében meghaladta a 2500 főt.

KOVÁCS PÉTER

Szép!

VILLÁNYI PÉTER

A 2017-ben újabb rendezvényekkel kívánjuk bővíteni a kínálatot a tavalyiakon kívül. A hamarosan sorra kerülő látvány disznóvágással, húsvéti rendezvénnyel, valamint a júliusban megrendezendő Cinkotai Búcsú eseményével, ami a Mária napi katolikus búcsúhoz kapcsolódik. Más helyszínen, de szintén nagyszabású, és színes program keretében fogunk megemlékezni a Mátyásföldi repülőtér megalapításának 100. évfordulójáról. Rendkívüli érdeklődés mellett működik a legújabb egységünk, a Tóth Ilona Emlékház. Az emlékház előadóterme lehetőséget biztosít tanácskozások, konferenciák megtartására. Emellett rendhagyó történelemórákat, vetített képes előadásokat is lehet tartani. Rövid működési időnk óta, 2016 ősze óta sort kerítettünk már 1956-tal kapcsolatos ifjúsági rajzpályázat díjkiosztójára, és kiállítására. 1956-os évfordulós emlékünnepségre is, emlékplakettek átadására, a Tóth Ilona per történész kutatóinak előadásaira, a Szovjetunióba a gulágra hurcolt magyarok emlékező kiállítás, magyarokra emlékező kiállítás megtartására. És emellett számos hazai és külföldi, egyéni és csoportos látogató fogadására, akik részére szakszerű tárlatvezetéseket tartottunk. A csoportok között iskolai csoportot, felnőtt látogató csoportok voltak, többek között Zircről, Ózdról, Balmazújvárosról, Szegedről és Nagyatádról. Még azt is megemlíthetném, hogy érdekes módon a külföldi látogatók voltak már Nagy-Britanniából, Németországból, de nem magyarok, hanem ezeknek angolul, németül, illetve olaszul, Olaszországból is kellett, mondjuk ezeket a nyelveket mind beszélem, tehát tudtam, úgy, ahogy tárlatvezetést …

KOVÁCS PÉTER

Milyen szerencse!

VILLÁNYI PÉTER

…tartani! Na, most a fejlesztési elképzeléseimről röviden. A Tóth Ilonka Emlékházba szeretnék élő 1956-osokat meghívni előadásra, de itt nemcsak a kerületiekre gondolok, például. Elmesélhetem vagy elmondhatom, hogy fölvettem a kapcsolatot Brányik Ottóval, aki volt a tv-ben is, tartott megemlékezést, a rádióban is volt megemlékező műsora, és ő elfogadta a fölkérést, és el fog jönni, előadást tartani. Ezen kívül, tehát az élő ’56-osok előadásai mellett szeretnék történész vitafórumokat, mondjuk Szerencsés Károlyt meghívni, de akár Eörsi Lászlót is, aki, aki ugye a Tóth Ilonka perben vitatja Tóth Ilonka ártatlanságát. Ezen kívül jóval nagyobb figyelmet kell fordítani a reklám- és propaganda tevékenységre a Tóth Ilonka Emlékház vonatkozásában. Az újonnan alkalmazandó dolgozó feladata lesz majd a közvetlen kapcsolattartás az iskolaigazgatókkal és a tanárokkal. Hát legfőképpen a történelemtanárokkal. Nyomtatott propagandaanyagot, - én egy színes leporellóra gondolok -, kellene készíteni a Tóth Ilonka Emlékházról. És ezt a kerület összes iskolájába eljuttatni. Önálló honlapot, ez is már most már a szerződést írjuk alá. Önálló honlapot kell készíteni az egyes telephelyek szerint. Ezt külön-külön kell bontani, és így üzemeltetni. Ezt is az új munkaerő feladatának gondolom. A Cinkotai Tájház vonatkozásában pedig hetente két állandó nyitvatartási napot kell biztosítani. Illetve föl kell venni a kapcsolatot a Magyarországi Tájházak Szövetségével, hogy a Cinkotai Tájház is legyen a Tájház Szövetség tagja, mert így komoly pályázati lehetőségek nyílnak meg. Befejeztem.

KOVÁCS PÉTER

Köszönöm szépen. Hát a 3 percben nem tudott benne maradni igazgató úr, de ez egyik jelöltnek sem sikerült. Úgyhogy ezért most ezt ebben a pillanatban még elnézem. Kérdések vannak-e képviselőtársaim részéről? Szatmáry László, parancsoljon képviselő úr!

SZATMÁRY LÁSZLÓ

Köszönöm a szót Polgármester úr! Én szeretnék egy dolgot megkérdezni, lehet, hogy többet is. Tehát érzi annak a jó oldalát, hogy részt vett már akkor igazgatóként a munkában, amikor épült a Tóth Ilonka Ház, illetve Emlékközpont? Hogy hozzá tudott-e ehhez tenni valamit a saját tudásából az igazgató úr, és hát, hogy magáénak, jobban magáénak tudja-e érezni. Ezt mi a kerületben, ezt nagyon jól vettük ezt az akadályt, hogy időben megpályáztattuk az igazgató urat, hogy, illetve, hát az igazgatói pályázatot kiírtuk, mert ugye így volt ez az uszodáknál is, a sportlétesítményeknél, ahol az első perc az építés során részt vett az igazgató és sok mindenben tudta segíteni a jó ötletekkel és hasonlókkal ezt a, ezt a munkát. Hát én erre, erre várnék választ. És tehát a másik dolog az, hogy felmerült itt, hogy, hogy ugye a piár kérdése. Na, most tervezi-e igazgató úr, hogy ugye szükség van arra, hogy egy ilyen ismeret, ismertető könyv készüljön, akár a Tóth Ilonka Házról, de akár a többi részről is, amit el lehet küldeni az ország talán összes iskolájának, hogy igen, ismerjék meg Tóth Ilonka múltját. És ezt a kort, ami, ami híven tükrözi ez az Emlékközpont. Hogy minél többen tudják, tudják meg, és jöjjenek el, lássák ezt a, ezt a gyönyörű kis alkotást, ami itt született a XVI. kerületben. Hogy ez készül, van-e terve erre? Hát egyelőre ennyit szeretnék kérdezni. Köszönöm szépen.

KOVÁCS PÉTER

Köszönöm szépen. Következő kérdező Vajda Zoltán képviselő úr. Parancsoljon!

VAJDA ZOLTÁN

Köszönöm szépen a szót. Nagyon röviden kérdeznék igazgató úr. Azt szeretném kérni Öntől, hogy az elmúlt időszakát mióta igazgató, tegye meg, hogy iskolai osztályzatok módján értékeli Ön, 1-től-5-ig, tegye meg, hogy ad magának egy osztályzatot és ennek a kiegészítő kérdése az lenne, hogy Ön szerint ez előnye, vagy hátránya az, hogy Önt már ismeri a testület, a teljesítményét, a többi pályázót ugye új, tehát nem tudnánk, hogy, mit tudnak újat nyújtani. Ön saját értékelése szerint inkább előny, vagy inkább hátrány ez? Köszönöm szépen.

KOVÁCS PÉTER

Köszönöm szépen. További kérdést nem látok, így akkor Villányi úrnak van lehetősége válaszadásra, de…

VILLÁNYI PÉTER

Igen! Az építésnél hát kevéssé tudtam alkotó módon hozzájárulni, mert amit én fölvetettem, például, hogy az a szándékosan kialakított labirintus, ugye, hogy a kádári megtorlás, az igazságot a földbe temette. Ugye ez volt a koncepció, hogy ezért kerül a, az emlékmúzeum, tehát nem a szülőház, az emlékmúzeum ezért kerül és az oktatóközpont ezért kerül a föld alá. Itt fölvetettem volna, hogy egy kis világítás kellene, mert nagyon sok rendezvény este van, és hát akkor ugye botorkálunk, de hát a létrehozóknak ez hozzátartozott az elképzeléséhez és a koncepció része volt, hogy a zordon hangulatot ne csak a labirintus fejezze ki, hanem a sötétség és a beton falak között való járkálás. Tehát akkor ezt nem sikerült. Előnyét annyiban láttam, hogy, hogy a szülőházat már föl tudtam mérni, hogy így mondjam. És a berendezést ki tudtam alakítani, amiben eléggé szabad kezet kaptam Polgármester úrtól és akkor így tudtuk, tudtam restauráltatni a bútorokat és egyes kiegészítő tárgyak, például a képkereteknél ugye, amit a Tóth bácsi tovább használt, a régi képkeretekben már delfin, meg Popey a tengerész, ilyesmik voltak, ezeket kidobattam és akkor a családi albumba meglevő fényképekből nagyíttattam ki Tóth Ilonka fényképeiből. És így mostan egy ilyen családias hangulat keletkezett, hogy a falon tele van fényképpel, de hát ugye ott már egyetlen egy sem az eredeti volt. De az eredeti alapján nagyon jól lehetett ezt rekonstruálni. És mondom, hogy a berendezésnél nagy előny volt, hogy láttam, hogy mi készül, és m2-be és helyben mennyi lesz és esetleg 1-2 kiegészítő tárgyat tudtam még. Gondolok itt olyasmikre, hogy, hogy csipkék, csipkeabrosz, csipkefüggöny, ez semmi nem volt. Tehát teljes csupasz volt, és hát tudjuk, hogy az ’50-es ’60-as években a karosszéktől a díványig minden le volt csipkével takarva és ezeket beszerezgettem. Olyan korúakat, hogy odailljenek. A másik kérdés, hogy mindenképpen szükség van ismertetőre, még a Cinkotai Tájházról is lehet, mert hát tájházakról is szokás és arról is el tudok képzelni ismertetőt. És ott is néprajzilag gyönyörűen le lehet írni. Hát azt mindenképpen kell a Tóth Ilonka Emlékházról képekkel, és hát meg kell gondolni azért bizonyos mennyiségi korlátokat kell a szövegnek hagyni, tehát, hogy ne túl sok szöveg legyen. Hogy fölkeltse az érdeklődést, de viszont ne túl sok szöveg legyen mégsem.

KOVÁCS PÉTER

Reméltem, hogy a darabszámot mondja igazgató úr, mert az a költségeket is csökkentette volna. De mégsem így történt. Bocsánat!

VILLÁNYI PÉTER

Vajda László képviselő úrnak, hát nehéz az embernek saját magát osztályozni. Mondjuk…

KOVÁCS PÉTER

Ez egy jó válasz volt!

VILLÁNYI PÉTER

Mondjuk négyest adok, hát ötöst mégsem adhatok magamnak, azért! Mert bizonyára fölmerülnek, ha nem is hiányosságok, de amit még jobban lehetne csinálni. Én határozottan előnynek gondolom a tevékenységemet. Tehát ugye az volt a kérdés, hogy előny, vagy hátrány, hogy megismerte az Önkormányzat illetve a képviselők megismerték a jelölt, a pályázó személyét és az eddigi tevékenységét. Én előnynek gondolom. Tehát nincs takargatnivalóm és szégyellnivalóm, hogy így mondjam.

KOVÁCS PÉTER

Köszönöm szépen. Igazgató úr válasza újabb kérdést indukált Varga Ilona képviselő asszonyban, parancsoljon képviselő asszony! Mindjárt, csak!

VARGA ILONA

Jó! Most!

KOVÁCS PÉTER

Közben egyszerre kell!

VARGA ILONA

Köszönöm szépen Polgármester úr. Tulajdonképpen valóban a válasz indukálta a kérdést. Ugye igazgató úr is mondta is, és itt az összes pályázó ezt felhozta, hogy, hogy meg kell ismertetni úgy a tájház, a Cinkotai Tájházat, mint a Tóth Ilonka Emlékházat, hogy elindult-e már ebben valamilyen munka? Mert ugye hát a Tóth Ilonka Emlékház az nem annyira régi, de mondjuk a Cinkotai Tájház, az lassan egy éves munkássága alatt ott indult-e meg valami tájékoztató anyag előkészítése, szerkesztése? Sikerült-e felmérni, hogy, hogy az iskolában milyen anyagok vannak, hol tudják, hol tudnák felhasználni, mit lehet azzal tenni? Tehát, hogy ilyen jellegű a Helytörténeti Gyűjtemény bővítésével kapcsolatos munka, milyen folyt? Tehát egyrészt ugye a tájékoztató, másrészt a helytörténeti munkának készült-e valami, vagyis történt-e folytatása? Köszönöm szépen.

KOVÁCS PÉTER

További, de! Szatmáry László képviselő úr utolsó pillanatban még nyomott ez gombot! Parancsoljon, képviselő úr!

SZATMÁRY LÁSZLÓ

Bocsánatot kérek, hogy még egyszer szót kértem, de én ugye tagja vagyok, alelnök vagyok a kerületi POFOSZ-nál, és föl tudjuk itt ajánlani azt a dolgot, hogy van egy könyvtára a POFOSZ Országos Szervezetének, a Nádor utcában, és ott nagyon sok minden olyan könyv, könyvritkaság elérhető, ami lehet, hogy jól hasznosítható lenne. Ezt szívesen fölajánljuk. Nem tudom, hogy kit választ a tisztelt képviselő-testület ugye igazgatónak, de én minden esetre az ez ideig elvégzett munkáját és a csapatának megköszönném a magam részéről. Köszönöm szépen.

KOVÁCS PTÉER

Gondolom az a kérdése, hogy igazgató úr nyitott-e erre a felajánlásra? Mert ugye a kérdéskörnél tartunk. Igazgató úr, parancsoljon!

VILLÁNYI PÉTER

Igen, Varga Ilona képviselő asszony kérdéseivel kapcsolatban a tájékoztatót, tehát ilyen ismertetőt én kezdtem el összeállítani és igazság szerint, hát nem biztos, hogy jó ötlet volt, arra gondoltam, hogy talán egy kis szlovák rész is lehetne, miután nemzetiségi településrészről van szó. És, és ebben a kapcsolatban a Vető, a Vető evangélikus lelkész úrral fölvettem a kapcsolatot, …

KOVÁCS PÉTER

Pszt! Egy kis figyelmet kérek!

VILLÁNYI PÉTER

…tehát és ebben a kérdésben a Vető evangélikus lelkész úrral fölvettem a kapcsolatot, hogy ő hajlandó lenne-e írni egy kis, egy kis szlovák részt, de visszautasította, hogy ő nem tud annyira, és ő, ő nem tud annyira. Úgyhogy pillanatnyilag ez itt megakadt. Akkor lehet, hogy magyarul fogom majd mégiscsak, mert hát ugye olyan sok szlovák érdeklődő nem létezik, csak hát ugye tiszteletből, hogyha szlovák falu volt, ugye akkor, akkor gondoltam, hogy legyen egy szlovák rész is, de akkor ezt valószínű, hogy nem, nem fog nyélbe ütődni. Az előzmények ügyében meg egy idős tanárnő, vagy iskola igazgatónő ugye kezdte el ezt csinálni, akihez szintén kapcsolatot kerestem, de egyelőre közölte, hogy nem, szóval meg van sértődve valamiért. Biztos tudja, hogy kiről van szó. És most valahogy máshonnan kell őt becserkésznem. Mert nem volt hajlandó szóba állni velem, hogy őt vérig sértették, és ő már ezzel a dologgal nem foglalkozik. Mert még én magnóra is akartam venni, de nem tettem le erről, tehát diktafonra, vagy valamilyen megörökíteni, hogy, hogy kezdődött a gyűjtés, és ugye amíg él, akkor ő el tudná mondani az előzményeket. De ezt majd most valahogy más fölhasználás, más személyek bekapcsolásával megpróbálom megtenni, mert mondom engem elutasított, hogy én ezen már túlvagyok, engem úgy megsértettek, hogy én nem óhajtok senkivel erről beszélgetni! Fölajánlást pedig Szatmáry képviselőnek közben nem tudom, ja ott van, köszönettel elfogadjuk, természetesen. Minden segítséget köszönettel elfogadunk.

KOVÁCS PÉTER

Köszönöm szépen. Nagyon nézem a képernyőt, de nincsen több kérdés. Úgyhogy Villányi úr köszönjük szépen a válaszokat, és arra kérjük, hogy a termen kívül várakozzon, amíg a képviselő-testület lefolytatja a vitát a napirendről. Vélemény, javaslat, hozzászólások? Először Szász József képviselő úr jelentkezett. Parancsoljon!

SZÁSZ JÓZSEF

Köszönöm a szót Polgármester úr. Tisztelt képviselő-testület! A Szakmai Előkészítő Bizottság elnökeként szeretnék néhány gondolatot elmondani, ami a Szakmai Előkészítő Bizottság Ács Anikó, illetve Horváth János bizottsági elnökökből állt, valamint kiegészült Sarjú Attila kulturális szakértőből, aki a Kulturális Központok Országos Szövetségének a képviseletében jelent meg. Vele néztük át a beküldött pályázatokat, illetve a hétfői nap folyamán a Kulturális és Sport Bizottság, valamint az Előkészítő Bizottság együttes ülésén hallgattuk meg a jelölteteket. A jegyzőkönyv kiosztásra került a tisztelt képviselő-testületnek. Igazából én csak a szakértő által elmondottakat szeretném fölolvasni illetve a Szakértő Bizottságnak a véleményét. Sarjú Attila a következőket mondta: az eljáró szakértő véleménye tehát az, hogy valamennyi pályázat megfelel a formai és tartalmi követelményeknek, ezért a pályázati anyagok alkalmasak arra, hogy azokról a képviselő-testület döntést hozzon. Javasolja továbbá, hogy a Kertvárosi Helytörténeti és Emlékezet Központot az önkormányzat, mint többfunkciós kulturális intézményt határozza meg az alapító okiratban, hiszen a tevékenység több szakértőre is kiterjed, szakterületre is kiterjed. Közművelődés, helytörténet és népművészet. Úgyhogy abban az esetben, hogyha ilyen jellegű módosítást kell eszközölnünk, akkor ezt úgy gondolom, hogy vegyük figyelembe majd ennek kapcsán. A pályázók tekintetében a következő megjegyzése volt: a pályázók meghallgatása alapján Bicskei Éva és Villányi Pétert tartja alkalmasnak a vezetésre. De ez a szakértőnek a véleménye volt. A bizottság egy határozatot hozott, amennyi, ami végül arról szólt, hogy mind a négy pályázót javasoljuk meghallgatni a Tisztelt Képviselő-testületnek. Köszönöm szépen.

KOVÁCS PÉTER

Hát ez majdnem meg is történt, mert sajnos az egyik pályázó ugye lebetegedett, így nem tudtuk meghallgatni. Horváth János a következő hozzászóló, parancsoljon!

HORVÁTH JÁNOS

Köszönöm. A Kulturális és Sport Bizottság a szakértői véleményt is ugye figyelembe vette. Lefolytatta a vitát és a KSB is két főt javasol a képviselő-testületnek, Villányi Pétert és a Bicskei Évát. Tehát nemcsak a szakmai, hanem a Kulturális és Sport Bizottság is ezt a két főt javasolja a testületnek. Köszönöm.

KOVÁCS PÉTER

Köszönöm szépen. A következő hozzászóló Abonyi János képviselő úr. Parancsoljon, képviselő úr!

ABONYI JÁNOS

Köszönöm a szót, Polgármester úr. Itt a, azt mondja, hogy Bicskei Éva mondta, mondta hozzászólásában vagy a szóbeli kiegészítésében, hogy, hogy katarzisra van szükség. Hát én végigolvastam a pályázatokat, végighallgattam itt a szereplőket, nem, nem sikerült eljutnom a katarzisig egyébként. És majdnem csak azt, ha el tudnám mondani, amit a, amit a tavalyi, tavalyi pályázat kapcsán, tehát van egy igazgatónk, aki egy év után lerakott egy meglehetősen szegényes pályázatot. Egy nagyon kedves úriember egyébként, én nagyon szeretek beszélgetni vele. De arról nem, nem sok szó esett, hogy vezetőként mit, mit csinálna. Ha, ha egy év munkája meg tapasztalata alapján ennyi mondandója volt, azt én nagyon-nagyon kevésnek tartom. A Baranyai Éváról nem akarok bővebben beszélni, mert az ő pályázatára azt tudom mondani, ha ugyan tartalmilag, formailag mind a négy megfelel, de ha, ha az ember keresi benne a keresi benne a koncepciót, a,, a konkrét elképzeléseket, akkor ezzel nem igazán találkozik. A Benedek Ági írt egy jó pályázatot, ezt, ezt, ez kétségtelen egyébként. Csak én nem tartom őt, őt alkalmasnak vezetőnek, tehát vezetésre nem tartom alkalmasnak. És egy pályázat van, amire azt mondanám, ha, ha vezetőt keresünk, meg koncepciót, meg, meg közművelődési szakmai tapasztalatokat, a, a Bicskei Éva pályázata, aki ráadásul 10 éves ilyetén gyakorlattal is rendelkezik. Én, én úgy próbáltam ezt vizsgálni mint, mint népművelés végzettségű ember és, és ennek alapján jutottam, jutottam arra, arra a megállapításra, hogy volt négy pályázatunk és ebből én egyet tartok arra alkalmasnak hogy, hogy ezt a, ezt a koncepciót tovább vigye. És meggyőződésem, hogy a KSB-nek is le kéne ülni ebben a témában és eldönteni azt is, hogy mit akarunk mi igazándiból ezzel a, ezzel a, ezzel a központtal, mert, mert az nem látszik, nem köszön vissza a pályázatokból, nem tudom, kikkel beszélgettek ezek a pályázók, hogy, hogy igazán, igazándiból mit, mit, mit akar a, mit akar az önkormányzat is ezzel. Vannak elemek, amikről elhangzanak, elhangzanak vélemények stb. stb. De mondjuk a pályázatok, szinte egyik pályázatban sem volt arról szó, hogy mint vezető, hogy mozgatnám ezt az egészet. Milyen kapcsolatokat alakítanék ki, stb. stb. Tehát itt egy stábot kell mozgatni egyébként. 3 féle, nem akármilyen, nem akármilyen közművelődési tevékenységre, úgyhogy, úgyhogy nagy-nagy, komoly hiányérzeteim voltak. Köszönöm szépen.

KOVÁCS PÉTER

Köszönöm szépen. Következő hozzászóló Varga Ilona képviselő asszony. Parancsoljon!

VARGA ILONA

Köszönöm szépen, polgármester úr. Meg kell, hogy mondjam, hogy miután különösen szívügyem ez a központ kérdése és a Cinkotai Tájházzal is behatóan igyekeztem foglalkozni, ezért a pályázatokat is nagyon alaposan átnéztem. Részben megegyezik a véleményem a szakértőjével, mert én is a legkomolyabb anyagnak szakmailag is a Bicskei Éva pályázatát tartom. A higgadt, kiforrott, szakmai tapasztalattal rendelkező embert hallottunk itt, akinek azért koncepciója is van. A Villányi úr esetében az volt a gondom, hogy én segítő szándékkal, csatlakozom Abonyi képviselő úrhoz, ez egy rendkívül szimpatikus, kellemes úriember, ezért, hogy úgy mondjam, segítő szándékkal tettem fel neki még pluszkérdést. Nem igazán látom azt, hogy markáns koncepcionális munkát végzett volna, ezek után, ezt kell, hogy mondjam ebben az évben. A Baranyai Viktóriával kapcsolatban nagyon sajnálom, hogy nem tudott eljönni és nem tudta kiegészíteni a pályázatát. Ugyanis számomra tényleg nem sokat mondott. Azonkívül a szakmai tapasztalata is inkább a tv-s, gyártásvezetői pálya iránt van. A Benedek Ágnes ugye, igen, Benedek Ágnes pályázata szintén tetszett megmondom őszintén, sőt egyszerűen csodálatra méltó az az ismeretanyag, amit ő felhalmozott a kerület érdekében. Nagyon-nagyon hasznosnak tartom, amilyen munkát ő végez. Egy egész, icipici, kis, olyan érzésem van, hogy vajon ezt a hatalmas lendületet át tudja-e adni, ha egy intézményt kell vezetnie? De én mindenképpen számítanék a munkájára, mert ilyen emberekre szükség van, aki ennyire elkötelezett a kerület kulturális élete és múltja iránt. A, visszatérve, mert most így körbementünk most már az összes pályázaton, legígéretesebbnek én is Bicskei Évának a pályázatát tartom szakmailag, emberileg. Az, hogy koncepcionálisan végiggondolta és tudja, hogy miről beszél, szóval… Én őt tudom ajánlani. Köszönöm szépen.

KOVÁCS PÉTER

Köszönöm szépen. Következő hozzászóló Vajda Zoltán képviselő úr. Parancsoljon!

VAJDA ZOLTÁN

Köszönöm szépen a szót, Polgármester úr! Elnézést, én kérdeznék is! Nem tudom, én arra számítottam, van egy kérdezési kör, ha kérdezhetek, akkor…

KOVÁCS PÉTER

Az előterjesztőtől? Tehát tőlem?

VAJDA ZOLTÁN

Kérdezném, hogy Öntől kérdezzek-e, vagy Alpolgármester úrtól, vagy Jánostól, aki, vagy ezt próbálom… Fölteszem a kérdést és remélem, hogy kapok választ jó? Mert nem tudtam, hogy, hogy van pontosan! Én Benedek Ágnes tulajdonképpen pályázat, vagy pedig itt hozzászólása kapcsán megütötte a fülemet, hogy ő azt mondta bevezetőként, amikor elkezdte ezt a hosszú bemutatkozását, hogy ő azt a visszajelzést kapta, azt hiszem, hogy a bizottságba, mint kritika, hogy ő túlmozgásos, vagy hiperaktív, vagy valami ilyen jellegű jelzőket mondott magáról. Én azt szeretném kérdezni, hogy ezt ki aggatta rá, milyen formában, illetve, hogy ez biztos, hogy hátrány-e? Tehát, hogy egy vezetőnél, ha túl sok ötlete van, vagy ezer gondolata van, itt ugye nemcsak a 3 percben, hanem a 33 percben is nehezen fért bele, ez biztos-e, hogy kritika-e, vagy biztos-e, hogy kritikaként fogalmazható-e meg? És így látjuk-e? Illetve hát akkor bocsánat, Jánostól, Horváth Jánostól kérdezném, hogy, hogy itt van-e valami a háttérben, amit én nem látok, mert ő nagyon exponálta magát ennél a pályázónál és úgy érzem, hogy ilyen nagyon prekoncepcionális volt, tehát elő gondolatokkal terhelt, talán ez a magyar kifejezés, hát piszkálódós kérdéseket tett föl. Van-e itt valami, amit én viszonylag új képviselőként nem látok!

KOVÁCS PÉTER

Képviselő úr, ez ismerős magának!

VAJDA ZOLTÁN

Mindjárt nyomok ügyrendit vagy személyeset, Polgármester úr! De, hogy itt van-e valami, amit én nem látok? Illetve Villányi Péter igazgató úrnak a pályázata, vagy hozzászólása kapcsán itt én nagyjából osztom az előttem szólókét, hogy én őszintén mondom és akkor majd persze lesz kérdés is a végén, én őt sem szakmailag, sem vezetőként nem látom alkalmasnak az elmúlt időszakban, ezért mertem föltenni ezt a kérdést, hogy önmagát ő hogyan értékeli. Ő azt mondta, hogy ő azért értékeli magát négyesre, mert ötöst nem illik magának adni. Hát akkor én azt mondanám, hogy én csak azért nem adnék egyest, mert az elégtelen és az évismétlést jelent valakinél. Én azért adnék akkor elégségest, mint kettest, hogy ne legyen ebből évismétlés. Én akkor azt szeretném kérdezni itt akkor megint hát előterjesztőtől, vagy aki válaszol, hogy hányasra értékeli vagy értékeljük az igazgató úrnak az ugye egy éves nagyjából, vagy nem tudom, igen, éves pályáza…, teljesítményét. Köszönöm szépen.

KOVÁCS PÉTER

Horváth János ügyrendi gombot nyomott, nyilván személyesen támadták meg. Parancsoljon, képviselő úr!

HORVÁTH JÁNOS

Nem! Köszönöm. Nem támadtak meg, hanem….

KOVÁCS PÉTER

Akkor nem tudok szót adni!

HORVÁTH JÁNOS

Megtámadtak, elnézést! Igen, tehát először is ugye, hogy van-e valami, mert ha jól értem, tehát Zoltán arra gondolsz, hogy van-e valami nézeteltérésem a hölggyel? Rossz, aki rosszra gondol, tehát nincs, nincs. Beszélő viszonyban vagyok a hölggyel, tehát… A..

KOVÁCS PÉTER

A következő…

HORVÁTH JÁNOS

Bocsánat, még egy mondat, Polgármester úr! Elhangzott a KSB ugye, és a KSB-hez is volt egy kérdése Zoltánnak, hogy a bizottsági üléseken elhangzott-e, hogy a…

KOVÁCS PÉTER

Szász József jelentkezett, hogy erre válaszol, azért gondoltam, hogy ő válaszol, de parancsoljon képviselő úr! És akkor Szász úrnak nem adok szót!

HORVÁTH JÁNOS

Hát, szeretnél, szeretnél? Akkor visszavonom, de nem, nem jelzett. Végül is, tehát a KSB-nek, a Kulturális és Sport Bizottságon ez nem hangzott el! Köszönöm szépen.

KOVÁCS PÉTER

Következő hozzászóló Mizsei László képviselő úr. Parancsoljon!

MIZSEI LÁSZLÓ

Köszönöm a szót. Körülbelül sorrendben, sőt gyakorlatilag sorrendben említeném a jelölteket. Mindegyikhez szeretnék pár szót szólni. Megelőzőleg jelezném, hogy ott voltam a KSB ülésén és az első Baranyai Veronika kivételével ugyebár mindegyiket láttam, de ő azt hiszem nem is jelent meg. De megjelent, mindegy, ő, őróla pont lecsúsztam. De, hogy ővele kezdjek szerintem nem gondolta komolyan ezt a pályázatot az anyaga alapján. Nem is mondanék ezzel kapcsolatban többet. A következő jelölt Villányi Péter. Az a helyzet, hogy én már az előző bizottsági ülésen is, amikor először megválasztották, akkor is ott voltam, és engem már akkor sem győzött meg igazság szerint teljes mértékben, hogy ő erre a pozícióra alkalmas lenne, de itt a testület tagjai is, meg a bizottság tagjai is úgy álltak hozzá, hogy hát induljon el ez az egész valahogy, aztán majd meglátjuk. Aztán, hogyha netán-tán majd nem úgy alakulna, ahogy kellene, akkor majd változtatunk. Vagy, ha netán-tán nem úgy működne az illető vezető, ahogy szeretnénk, akkor majd lesz mellé majd egy olyan helyettes választva, aki majd segít neki. Na, most a helyzet az, hogy én úgy látom, hogy Villányi Péter teljesítménye ebben az esetben nem érte el azt a szintet, ami szerintem predesztinálna arra, hogy továbbiakban ezt folytassa sajnos. Annál is inkább, mert például az, amit letett az asztalra, az úgy történt, hogy ottani dolgozók elmondása alapján ő gyakorlatilag fél évig szinte be sem járt oda. Pont azért, mert a szemét műtötték és gyakorlatilag nem nagyon dolgozott. Tehát ezt ő így elfelejtette mondani. A bizottsági ülésen egyedül Szász József Alpolgármester úr mondta azt, hogy ő egy igen komoly betegséggel küzdött közben. De gyakorlatilag ezt nem mondta senki, hogy ő ide nem járt be, mint olyan konkretice dolgozni. Hát akkor most miről beszélünk címmel.

KOVÁCS PÉTER

Ne szóljunk közbe!

MIZSEI LÁSZLÓ

Jó! Tehát én őt nem tartanám igazság szerint alkalmasnak a továbbiakban. Bicskei Évával kapcsolatban az a meglátásom, hogy a bizottsági ülésen, meg az anyagában is, minthogyha azt látnám, hogy blattol. Tehát azt jelenti, nálam ez azt jelenti, hogy az illető nagyon jól tudja, hogy mit kell mondani és nagyon jól elő is tudja adni. De nincs mögötte semmi konkrét elkötelezettség, vagy konkrét elképzelés. Ő nagyon szeretné ezt az állást, minden a 10 éves szakmai múltjával, mindent frankón le tud írni, hogy mit szeretne, és hogy mit szeretnénk mi hallani, hogy mi az optimális, de ezen kívül nem győzött meg. Annál is inkább furcsa a hölgy hozzáállása, mert ő már pályázott a helyettesi pozícióra és ott nem sikerült őt ugyibár elfogadni, és azóta ő bevallotta, nem tudott még egyszer sem eljutni a Cinkotai Tájházba. Cinkotán lakik, azóta eltelt egy pár nap, és még mindig nem tudott eljutni oda, aminek az intézménynek a vezetésére ő pályázik. Én ezt abszolút azt látom ebben igazolni, hogy ő ezt azért nem gondolja teljesen komolyan. Leírt nekünk mindent nagyon szépen, nagyon jól, hogyha igazi szakember farzsebből előveszi, lerakja az asztalra, szerintem ez történt. Tehát nekem nem meggyőző, amit ő mond, főleg ennek a tükrében. Benedek Ágnessel kapcsolatban a meghívott szakértő úr azt találta mondani, hogy nehéz személyiség. És, hogy vele kapcsolatban ő ezt látja a legnagyobb problémának. Van egy pap ismerősöm, aki azt mondta, azt mondja rendszeresen, hogy az „Isten a langyosakat kiköpi”. Ági egy bonyolult és meglehetősen markáns személyiség és azt gondolom, hogy ebben a pillanatban…

KOVÁCS PÉTER

Ne, ne, ne, ne, ne! Ne beszéljünk egyszerre!

MIZSEI LÁSZLÓ

Langyosakat, mert azok nem tudják eldönteni, hogy hideg, vagy meleg! De ezt egy pap mondja, szóval ezt vele lehet megbeszélni!

KOVÁCS PÉTER

Akkor nyomd ki a gombodat!

MIZSEI LÁSZLÓ

Köszönöm a figyelmet! Az összes olyan pályázó, aki fölvetette a kapcsolatokat, egy páran fölvetették, mindenki arról beszélt, hogy ő szeretne kapcsolatokat kiépíteni és minél jobbakat. Na, most ha ezt vesszük alapul, Áginak ezek a kapcsolatok már megvannak. Iskolákkal, intézményekkel, bárkivel. Nála, jobban nincs tisztában azzal senki, merem állítani a pályázók közül, hogy miről szólna ez az egész, és nála elkötelezettebb ebben az ügyben nincs. Szerintem ezt az állást, ezt neki találták ki. Az egy másik kérdés, hogy ő ezt szemmel láthatólag is nagyon akarja, és időnként túltolja a szekeret. Többek közt, akkor, amikor megkérdezik, hogy mit szeretnél, nem három szóban válaszol, hanem huszonötbe. De bocsánat! Ő tényleg komolyan gondolja ezt az egészet. Én nem tudom elítélni miatta és azt mondom, hogy szerintem adni kell neki egy lehetőséget. Szerintem magunkkal szúrunk ki, hogyha nem ezt tesszük! Köszönöm szépen.

KOVÁCS PÉTER

Köszönöm szépen. Következő hozzászóló Dr. Sebők László képviselő úr. Parancsoljon!

DR. SEBŐK LÁSZLÓ

Köszönöm Polgármester úr. Én is ugye végigültem a bizottságban immár második alkalommal az igazgatói állással kapcsolatos vitát. És ugyanaz a benyomásom, mint ami 1 évvel ezelőtt volt. Valójában nincs igazán jó jelentkező. És ez számomra azért leginkább szomorú, mert 5 évre neveznénk ki valakit. És ha nem tud előre lépni vagy nem tudja jól végezni a munkáját, akkor itt 5 évig az egész Helytörténeti Központ, hogy úgy mondjam, nemhogy a semmibe megy, de valószínűleg még a mostani körülményeknél is rosszabb helyzetbe kerülhet. Itt elsősorban arra gondolok, hogy a látogatottság a kezdeti nagy érdeklődés után könnyen lehet, hogy egy kicsit visszaesik a Tóth Ilonka Háznál, a Cinkotai Tájháznál tudjuk, hogy mi van. És ugyanúgy, a Veres Péter úti központi épületbe gyakorlatilag néha van egy-egy kiállítás, de valahogy ez nem olyan nagyon van képbe. Négy jelentkező volt, az elsőt felejtsük el. A másik háromnál tartalmilag egyértelműen szerintem Benedek Áginak a pályázata a legalaposabb. Túl alapos is hadd tegyem hozzá. Nincsenek benne prioritások, hangsúlyok, tehát egy ilyen kicsit ömlesztett az egész anyag. Rengeteg jó ötletet, elképzelést, nagyon sok mesével meg érzelmi töltettel leírt. De minden esetre nagyon sok koncepcionális és érdekes dolog van és ő a gyakorlatban bizonyított. Itt ugye felmerült, hogy őt nem tartja a társaság nagy része alkalmas vezetőnek. Részben múltbéli dolgai miatt is. Én is ezt meg tudom érteni. Ha ez valóban egy alapos végiggondolási folyamatnak az eredménye, de a pályázata mindenképpen az övé volt a legjobb. Vezetői képességeket, rugalmasságot és kapcsolatteremtő készséget én meg Bicskei Évánál látok. Amit itt mondott a Laci tényleg úgy blattolt, de pillanat alatt vág az esze, alkalmazkodni tud, valószínűleg ő az, aki, hogyha egy átgondolt koncepció alapján dolgozna, a gyakorlati kivitelezést szinte biztos, hogy ő tudná a legjobban lebonyolítani. Csak nála egy kicsit olyan általános az egész tanulmánya vagy pályázata. Hozzáteszem ezzel együtt nem rossz. Mindenesetre a jelenlegi igazgató, Villányi Péter pályázatánál egy teljes klasszissal jobb. Aki pedig belülről írta ezt a pályázatot. Én írtam életemben már száznál több pályázatot, nem oldom fel, NKFP, OTKA, OKTK, csak ilyeneket sorolok, az NKFP, az a Kulturális és Tudományos Széchenyi pályázatnak felel meg. 30-50-80-120 milliós pályázat, költségvetésű pályázatokat írtam. Hát könyörgöm egy rendes pályázatot megírni, az nagyjából körülbelül egy 150-200 munkaóra. Egy ilyen pályá… most erről beszéltem, amikor egy több éves tudományos projekt, alprojektekre lebontva. Itt 5 évre, egy 3 intézményiből álló központ pályázatát megírni, ebben legalább egy 50-60 órát bele kellett volna fektetni. Én az abszolút minimumot mondom. És akkor lett volna egy 8-10 oldalas jó pályázat szépen tagolva, pontokba szedve, helyzetértékelés, hiányosság, soranalízis stb. Végig lehetett volna venni. A meglevő igazgatónak a pályázata majdnem, hogy a leggyengébb. Szóval az első, kiesett jelentkezővel egyszintű. Alapvetően lenne egy kérdésem? Miután a pályázatot 5 évre írtuk ki, muszáj öt évre kinevezni egy igazgatót nekünk? Vagy ezen változtathatunk? Több oka is van! Egy, Villányi Péter ugye tavaly, az év jelentős részében hiányzott. Ez továbbra is előfordulhat. Egyébként ugyanaz a helyzet, mint a Jánosé. Én jártam többször helytörténeti kutatóközpontban, Péterrel órákat beszélgettem. Néprajzos, etnikumtörténeti egyéb dolgokról vannak hasonló témáink. Nagyon kedves, aranyos ember. Néprajzos területen nagyon jól felkészült és jó szakember. A menedzseri, intézményvezetői és koncepcióépítési képességeket hiányolom nála. És ez a pályázatából sem derült ki, és a vele folytatott beszélgetésnél pedig tipikusan azt erősítette meg, hogy ő abszolút egy szobatudós. Ott nagyon jó. Még egyszer felteszem a kérdést, bármi legyen is a döntésünk. Lehetséges lenne-e módosítani az 5 éves időtartamot átmeneti két évre, mert akkor nem óriásit kockáztatunk, csak jelentőset. Ha 5 évre bárkit kinevezünk a 3 itt megjelent jelölt közül, akkor szépen beleugrunk a szakadékba úgy, hogy van egy kötél a hátunk mögött a derekunkra kötve, csak nem tudjuk, hogy az cukros spárga, bándzsi-dzsámping kötél vagy pedig egy drótkötél. Tehát én borzasztó lutrinak érzem bármelyiküket 5 évre kinevezni. És ezért kívánom a további részt, itt a véleményt, meg a személyi kérdéseket másodlagosan tekinteni, mert az alapkérdésem ez. Öt évre vállalhatjuk-e a kockázatot, mert annál nagyobb blama aztán nincs, mint esetleg 2 év múlva egy vezetőt felmenteni. Köszönöm szépen.

KOVÁCS PÉTER

Köszönöm szépen. Következő hozzászóló Szász József alpolgármester úr. Parancsoljon!

SZÁSZ JÓZSEF

Köszönöm szépen. Csak azt szeretném elmondani, hogy ugye a szakértő az ugye ezen az ülésen végigértékelte mind a négy jelöltet. Tehát mindenkiről mondott valamit. Ugyanígy, mint a mostani vitánál nem voltak bent a jelöltek ennél az értékelésnél. Többek között az ő szájából hangzott el az, amit Vajda képviselő úr is kérdezett Benedek Ágnessel kapcsolatosan. De mondom még egyszer, mind a négy jelöltet végig értékelte. Nagyjából Mizsei úr el is mondta azokat a hozzáfűznivalókat, amit a szakértő hozzáfűzött a jelöltekhez. Én azzal egészíteném ki, hogy összehasonlította Benedek Ágnest illetve a Villányi Pétert és azt mondta, hogy jelen pillanatban még ennek az intézménynek a lassú építkezésre van szüksége. Erre alkalmas a Villányi Péter, tekintettel arra, hogy ő történész, szakmabeli és az ilyen jellegű lassú kutató munkához szokott ember szükséges még ehhez. De azt is el kell mondani, hogy ugyanúgy, ugyanúgy, mint itt a meghallgatáson a Villányi Péter ott is az utolsók között szólalt meg, és gyakorlatilag amiket mi fölírtunk és kritikaként hangzott el ugye a, a, propaganda hiánya és ilyen szervezésbeli dolgok, gyakorlatilag olyan volt, minthogyha Villányi úr hallgatózott volna, mert a meghallgatáson pontosan ezeket emelte ki ami itt is elhangzott, hogy erre egy plusz státuszt létrehozott. Pont ezzel kapcsolatosan vesz fel egy embert, akinek ez lesz a feladata. Tehát ő is érzi és tudja, hogy, hogy mi a feladata ezzel kapcsolatosan. De annyit azért tényleg szeretnék hozzáfűzni, hogy ezt nem tudom, hogy kitől hallottad, hogy ő fél évig oda se nézett, de az tény és való, ezt nem én, úgy gondolom, hogy ezt nem is elvárható a Villányi Pétertől, hogy ő most ország-világ előtt pályázatban, vagy akár itt a meghallgatáson elmondja, hogy ő beteg volt, ezért mondtam el én ott a, ezen a bizottsági meghallgatáson, hogy, hogy szegényt még az ág is húzta. De én nem vettem észre, hogy ő fél évig oda se nézett volna. Gyakorlatilag heti rendszerességgel itt az önkormányzatban üléseztek. Amikor ez a problémája volt, akkor a feleségével kézen fogva jöttek be és kísérte be. Úgyhogy effektíve én ezt megerősíteni nem tudom, hogy ő fél évig nem volt. Akkor nem volt, amikor tényleg bent volt a kórházba, de az, az pár hét volt, nem fél éven keresztül. Tehát ez is hozzátartozik az ő történetéhez. Illetve én azt, tehát mielőtt bármiféle kritikát megfogalmazunk az ő működésével kapcsolatosan, ugye gyakorlatilag egy vadonatúj, tehát nem egy meglévő intézmény élére választottuk őt egy évre. Tehát neki fel kellett építeni mind fizikálisan, mind humánerőforrás tekintetében, mind gazdaságilag ezt az új intézményt úgy, hogy ezzel párhuzamosan még a Tóth Ilonka Emlékház a nulláról, tehát az építkezés folyamán, illetve magát a megnyitó ünnepséget is végig kellett zongorázni. Először egy megállapítást akartam tenni. Ugye én, én napi szinten a Cinkotai Tájháznál vagyok képbe, hiszen az ott van Cinkotán. Én az ottani rendezvényekről tudok. Most őszintén és nem feltétlenül várok mindenkitől választ. A Villányi úr által a nagyközönség számára meghirdetett Cinkotai Tájház rendezvények, rendezvényeken a képviselő-testületből ki az, aki részt vett? Köszönöm szépen! Tehát nagyon könnyű úgy a papírból és az asztalról véleményt, sommás véleményeket megfogalmazni, hogyha a, mi magunk nem látogatjuk azokat az eseményeket és ezeknek a meghívóit, a rendezvényekre rendszeresen megkapjuk. Tudunk róla. Tehát az tény, és való én csak a Cinkotai Tájházat emelném, emelném ki. Minden egyes ilyen nagy rendezvényen én ott voltam, megkaptam a tudomásom szerint ezt mindenkinek végig is küldték ezeket a meghívókat. Ezek megjelentek a Kerületi Újságban is. Úgyhogy aki akart ezeken a rendezvényeken részt tudott, rész tudott venni. Úgyhogy én annyit tudok elmondani, hogy a Cinkotai Tájházban sokkal nagyobb és jobban látogatott, de ez el is hangzott itt a beszámolóban, hogy ott elindult egy ilyen jellegű összefogás. Köszönöm szépen.

KOVÁCS PÉTER

Köszönöm szépen. Következő hozzászóló Szatmáry László képviselő úr. Parancsoljon!

SZATMÁRY LÁSZLÓ

Igen, valami nem stimmelt! Köszönöm a szót. Hát én úgy gondolom, a helytörténészeinket szeretjük és tiszteljük, de elmondhatjuk, hogy a XVI. kerületi helytörténészeket egész Budapest ismeri. És kevés kerület van olyan szerintem, ahol negyvenvalahány könyv születik a helytörténetről. Na, most mit akarok ezzel mondani? Tehát én feltettem egy kérdést Benedek Ágnesnek, amire nem kaptam egyenes választ, hanem egy kitérő választ kaptam, ugye, megmondtam, hogy most bűnösnek tartja, vagy ártatlannak Tóth Ilonát? Erre azt mondta, hogy sokat jártak a területen, sok csoportot vezetett, és azt mondták, hogy kérdéses, mert bevallotta a bűnét. Na, most akkor…

KOVÁCS PÉTER

Ne haragudjon képviselő úr, ez nem így volt! Ő azt mondta, hogy ő az ártatlansága mellett áll, de hogy ezt kommunikálni nehéz, mert akik arra járnak, fölkészülni… Jól mondom?

SZATMÁRY LÁSZLÓ

Jól! Akkor elnézést, akkor ezt, ezt vissza, visszavonnám! De volt egy másik ugye, amit János, Horváth János bizottsági elnök kérdezett Lantos Antal, Tóni bácsival és ez egy kitérő válasz volt ott is, de akkor nem ismételném meg ezt a dolgot. Mindenki hallotta. De én sokszor vállaltam azt, hogy valamelyik rendezvényre, mert én is szentmihályi vagyok, mint Tóni bácsi, hogy hazaviszem. De hát olyan élményt, amikor valaki mellett ül Tóni bácsi és a szellemi frissességével minden házról elmondja, hogy mi történt, hogy hol vagyunk, és mi van, tehát sok mindent lehet mondani, de hogy idős, meg beteg, én nem tudom, tehát azért az egy kicsit túlzás. Tehát én úgy gondolom, hogy vannak emberek, akik és most Benedek Ágnesre gondolom, akik alkalmasak nagyon arra a feladatra, amit tesznek. Kísérik az embereket, elmondják, mert ismerik régen a helytörténetet. Ezért tiszteljük őket. De, hogy rábízzunk egy ilyen intézményt, igazgatóként, azt nem biztos. Én egyszer voltam egy olyan társaságban megmondom őszintén, ahol egy politikus beszélt, és volt egy szakértő a társaságban. Előkapott egy papírt, ceruzát és elkezdett jegyzetelni. Szólt, nem szólt. A végén kianalizálta az illetőt. Nem mondok nevet. De, de tehát az, hogy egy szakértőt megbízzunk, és az a végighallgatja az összes jelöltet és utána véleményt mond, hát én szerintem azt a tudást nem lehet elvitatni, hogy, hogy egy szakértő elmondja, hogy ki, mire alkalmas, vagy nem! Hát én, én úgy gondolom, hogy lehet, hogy valami igazat mondott Benedek Ágnessel kapcsolatban. Én Villányi Pétert ugye itt ismertük meg, itt, a, mint igazgató. És én szerintem ahhoz képest, ami tényleg sajnos, ami volt az egészségi állapotával, szerintem vette az akadályt, és ez az egy év nagyon kevés volt arra, hogy bebizonyítsa istenigazából, hogy hova tudjuk még vinni mi, ezt a helytörténeti dolgot. Én úgy gondolom, hogy, hogy, nyugodtan álljunk ki Villányi Péter mellett. Én szerintem ez nem egy ilyen dzsamping ugrás lesz, hanem hát szerintem a folytatás mellett, ha döntünk, az egy jó dolog. Ha, ha valami nem válik be, az utána 5 év után módosítható, vagy lehet, hogy talán előbb is, hogyha valami gond van. Köszönöm szépen.

KOVÁCS PÉTER

Köszönöm szépen. Utolsó hozzászóló Varga Ilona képviselő asszony. Parancsoljon, képviselő asszony!

VARGA ILONA

Köszönöm szépen Polgármester úr. Hát abban a reményben szólok hozzá, hogy ez nem egy eldöntött kérdés most, hogy akkor álljunk ki a Villányi Péter igazgató úr mellett. Meg kell, hogy mondjam, hogy én részben elfogadom a meghívott, a bizottságba meghívott szakértő véleményét, aki ugye miből tudott kiindulni. Egyrészt kiindult abból, hogy a Villányi Péter úr már ott igazgató és van egy tapasztalata. Másrészt történészi, néprajzosi hozzáértéséből. Viszont most nekünk egy olyan új igazgatót kellene választanunk, aki ezt az intézményt 5 év, 5 évig fogja vezetni. És van koncepciója. Na, most ezért én messzemenőleg azt tudom elfogadni, hogy a Bicskei Éva az, aki szakmailag, emberileg és a tapasztalatai alapján erre most leginkább alkalmas a jelöltek között. Bár én Benedek Ágnessel kapcsolatban pedig nekem egy olyan véleményem van, hogy az ő nagy lelkesedését, szakmai tudását és a kerületért való elkötelezettségét azért figyelembe kellene vennünk, és most itt elhangzott egy olyan, hogy a, hogy tervbe van véve a, egy újabb szakember felvétele, hogy majd ő fog foglalkozni itt az ismertető anyagokkal, egyebekkel. Hát én inkább azt javasolnám, nem tudom, hogy ez az igazgató kinevezés együtt jár-e majd az intézményvezető-helyettes pályáztatásával, kinevezésével, hogy azért vegyük figyelembe Benedek Ágnest, de amennyiben tényleg nem egy eldöntött kérdés ez, hogy a Villányi urat újból megválasszuk. Hát pedig mondjuk, én ezt nagyon nem helyeslem, az eddig végzett munkák alapján. Sajnálom, hogy beteg volt, de, de igazából semmi, önmagától semmit nem tett le az asztalra. Tehát én akkor még egyszer mondom, hogy a Bicskei Évát javasolnám. Köszönöm szépen.

KOVÁCS PÉTER

Köszönöm szépen. Úgy látom, Varga Ilona hozzászólása, hozzászólásra inspirálta Szász alpolgármester urat. Parancsoljon, képviselő úr!

SZÁSZ JÓZSEF

Köszönöm szépen. Én úgy gondolom, hogy a jelenlegi vezető közreműködésének is köszönhetően egy olyan társaság jött össze itt az alkalmazottak között, akinek az együttműködésével ez az intézmény, ez működtethető. Tény és való, hogy ebben jelentős szerepe van a helyettesének is. Én mindenképpen a Péter további kinevezését javaslom. De, hogy a bizonyos kételyeket eloszlassak, itt részben nagyon fontos megjegyzésnek tartom, amit Mizsei Laci mondott, tehát a Bicskei Éva ott lakik Cinkotán. 2008-ban nyílt meg a Tájház, és ő azóta nem tudta ezt megnézni. Ez egy beszédes dolog. De, és kérem, mindenkit, hogy ne várjanak ennél nagyobb nyilvánosságot megengedő megjegyzést. De a Bicskei Éva tavaly pályázott a vezető-helyettesi pozícióra is. Nem azért nem ő lett megválasztva, mert nem ő volt a, a tehát a felkészültség tekintetében nem ő volt a megfelelő jelölt. Szerintem helyismeret, lelkesedés szempontjából a jelenlegi vezető is jó. De nem véletlenül nem őt választottuk a helyettesi pozícióra. Köszönöm szépen.

KOVÁCS PÉTER

További hozzászólásokat nem látok, így zárszóként egy két fölmerült kérdésre is válaszolnék, meg elmondanám a saját véleményemet is. Ugye Sebők képviselő úr tette föl a kérdést, hogy lehet-e más időpontra választani, mint amit a pályázatban kiírtunk. Ezt ennél a döntésnél, ha döntünk ebben a pályázatban nem lehet. Dönthetünk úgy, hogy ez a pályázat érvénytelen és kiírunk egy rövidebb időtartamú pályázatot. Megjegyzem, én ezt nem támogatom, de ez a lehetséges eljárási rendje ennek a dolognak. A személyes véleményem a következő, hogy én nem tudom, hogy hogy azok a fajta, azok a fajta kritikák miből adódnak, ami Villányi úrnak a, illetve tudom, a Villányi úrnak az intézményvezetői munkásságát minősíti. Én arra következtetek, hogy az ő verbális illetve nem verbális kommunikációjából. De ne az alapján ítéljünk meg egy vezetőt, hogy mennyire tud hosszan vagy röviden beszélni. Mennyire hosszú vagy rövid pályázatot ír, hanem Villányi úrnál ugye nagy szerencsénk van, hisz ő azért az elmúlt egy évben ennek az intézménynek az igazgatója volt. Ugye Szász alpolgármester úr is elmondta, hogy egy teljesen új intézményt hozott létre. Hozott létre az önkormányzat, melynek ő a vezetője, ahol 3 egyébként teljesen különböző kulturális funkciót kellett integrálni, ugye egy működő tájházat, melynek a működése már jobb volt, mint a korábbi időszakban, de még mindig nem volt kielégítő. Egy remekül működő helytörténetet, és egy nem létező Tóth Ilonka Házat. Ugye ahogy itt talán Szász úr mondta, de lehet, hogy, hogy valamelyik pályázó, hogy a szakértő is azt mondta, hogy ugye ez három különböző dolog, és jó lenne mind a három dolgot beírni talán az alapszabályba, vagy az alapító okiratba, vagy nem tudom micsoda, tehát nyilván ez egy nem egyszerű feladat. Ráadásul ugye ezt sikerült úgy megoldani, hogy ugye a helytörténet, bár mindannyian tudjuk, hogy a helytörténet vezetőjével, Lantos Tóni bácsival való együttműködés főleg 2 olyan embernek, mint Villányi úr és Lantos úr, akik mind a ketten nagy tudású szakemberek és szeretnek hosszan és sokat beszélni, tehát azonos karakterek ebből a szempontból, együtt dolgozni nem egy egyszerű dolog. Voltak is ebből konfliktusok, úgy, ahogy egyébként minden helyen vannak konfliktusok. A Tájházba 2500 látogatót hozni egy év alatt, ami a mit tudom én, abban az időszakban, amikor, amikor még az iskolánál volt, az mondjuk egy 3-5-10 év alatt sikerült, az azért szerintem gyönyörű. Ráadásul ugye ezek egy most is folyó, talán a jövő hétvégén vagy ezen a hétvégén lesz disznóvágás, amit nem azért mondom, mert, mert én szeretem a disznóvágásokat, de hát tényleg egy Tájházba oda való dolog és azt lehet csinálni, sőt én már hiányoltam is, hogy nincs ilyen, de akkor ezek szerint még ilyen is van. Szász alpolgármester úr elmondása alapján ott rengetegen vannak, de hát Villányi úr is ezt mondta. És egy folyamatban levő építkezésnél egy, egy emlékházat létrehozni úgy, hogy már egy meglevő koncepcióhoz kellett idomulni, és ahogy Villányi úr is elmondta, ugye ez neki más volt a véleménye, és vezetőként képes volt elfogadni, integrálni a más véleményt. Ami azért nagy előny. Nem ugyanolyan vezető mindenki. Nem mindenki –hogy mondjam – nem mindenki erőskezű vezető. Vannak különböző vezetési stílusok. Én azzal értek egyet, bár nem voltam ott a bizottsági ülésen, amit talán a szakértő mondott, hogy ugye a mostani helyén ennek a, ennek az intézménynek, amikor még egy felfutóban levő dolog van, azért talán éppen Villányi úr egy ilyen nyugodt, megfontoltabb, a dolgozókat dolgozni hagyó, hagyó vezetőre van szükség, épp ezért én mindenképpen őt fogom támogatni és én erre bíztatom képviselőtársaimat is, hogy tegyenek ugyanígy. Határozathozatal fog következni, és mivel 4 jelölt van, ezért ugye papíron fogunk szavazni. Arra kérem az Ügyrendi Bizottság tagjait, hogy legyenek kedvesek ezt a szavazást előkészíteni, kiosztani a szavazólapot. Képviselőtársaimat arra kérem, hogy szavazás után, lehetőség van egy rövid szünetre, hisz most már elmúlt 4 óra, tehát több mint 2 órája ülésezünk, de ezt tartsuk meg a 4 órás szünetnek. Ezért én arra gondolok, azt gondolom, hogy, és arra kérem Önöket, hogy lehetőleg igyekezzenek minél hamarabb lebonyolítani a szavazást, és nézek az órára, tehát mondjuk akkor 4 óra 25-kor, nem az kevés lesz, 4 óra 30-kor folytassa a képviselő-testület a munkáját. De előtte természetesen még a szavazáson vegyenek részt, arra kérem Önöket. Mi baj? Szavazatszámláló bizottsággá átalakult Ügyrendi Bizottság elnöke azt jelezte, hogy eddigi tapasztalatuk és rutinjuk miatt gyorsan fognak számolni, úgyhogy én javaslom, hogy várjuk meg, amíg megszámolják a szavazatokat, hirdessük ki az eredményt és utána tartsuk akkor a 4 óra 30 percig a szünetet! Van-e még valaki, aki nem adta le a szavazatát? Nincsen ilyen? Akkor arra kérem a Szavazatszámláló Bizottság tagjait, hogy akkor végezzék munkájukat. Megkérdeztem! Megkérdeztem! Igenis, köszönöm szépen! Mi ez? Ó! Elfelejtettem valamit mondani, na, mindegy most már! Nem mondtam, hogy a Benedek Ági már most is a helytörténetben dolgozik. Pedig direkt fölírtam magamnak! Anikó! Számoljatok, mert rátok várunk! Mindjárt, a János elmondja! Tisztelt Képviselőtársaim! Az eredmény megszületett! Arra kérem, hogy hallgassuk meg az Ügyrendi Bizottság, illetve momentán a Szavazatszámláló Bizottság vezetőjét, Abonyi János képviselő urat, aki ismerteti az eredményt! Parancsoljon képviselő úr!

ABONYI JÁNOS

Tisztelt Képviselő-testület! 17 jelenlévő képviselő közül 17 szavazott. Érvénytelen szavazat nem volt. Tehát ezt frappánsan megoldottuk ezt a feladatot. Érvényes szavazatok száma 17. Baranyai Veronika 0 szavazatot kapott, Benedek Ágnes 2-t, Bicskei Éva 3-t, Villányi Péter 12-t. Tehát a megválasztott intézményvezető Villányi Péter úr.

H A T Á R O Z A T:

49/2017. (II. 15.) Kt. Budapest Főváros XVI. kerületi Önkormányzat Képviselő-testülete **Villányi Pétert** bízza meg a Kertvárosi Helytörténeti és Emlékezet Központ igazgatói feladatainak ellátásával, 2017. március 1-jétől 5 év időtartamra.

Az illetmény a közalkalmazottak jogállásáról szóló 1992. évi XXXIII. törvény, és a végrehajtásáról szóló 150/1992. (XI. 20.) Korm. rendelet szerinti magasabb vezetői pótlék alapján, az illetménykiegészítés Budapest Főváros XVI. kerületi Önkormányzat polgármesterének döntése alapján kerül megállapításra.

A Képviselő-testület felkéri a polgármestert, hogy gondoskodjon a vezetői megbízással kapcsolatos munkaügyi dokumentumok átadásáról.

Határidő: 2017. február 28.

Felelős: Kovács Péter polgármester

KOVÁCS PÉTER

Köszönöm szépen. Arra kérem kolléganőt, szóljon a pályázóknak, hogy akkor ezt ismertessük a pályázókkal is. Köszönöm szépen mind a három, illetve mind a négy, kis figyelmet kérnék! Köszönöm szépen minden pályázónak, hogy részt vettek ezen a pályázaton. És a képviselő-testület döntését ismertetem Önökkel. Nagy többséggel Villányi Péter mellett döntött a képviselő-testület. Gratulálunk, és jó munkát kívánunk neki. Ezzel ezt a napirendi pontot lezártuk. És 4 óra 30-ig akkor szünetet rendelek el.

KOVÁCS PÉTER

Tisztelt Képviselőtársaim! 32 van nálam, úgyhogy javaslom, hogy próbáljuk folytatni a testületi ülést. Ehhez az kellene, hogy még az előtérből bejöjjenek, akik még kint vannak, ha kint vannak, illetve, hogyha valahol még máshol, ne adj Isten koporsószöget szívnak, akkor azt tegyék félre, vagy nyomják el, vagy valami és jöjjenek be, mert Csomor Alpolgármester úr is jöjjön! Sebők képviselő úr is legyen kedves, hogy tudjuk folytatni! Abonyi képviselő úr is gyere Te is be légy szíves! Nem vagyok elég határozott! Gyuri szóljál a képviselőknek jöjjenek, mert nem tudunk csöngetni! Kösz! Tudunk csöngetni? Tudunk! Óóó! Köszönöm szépen! Jó, jó lesz! Jó lesz már! Most már csak talán egy képviselő nincsen még itt, úgyhogy az még lehet, bár én láttam már Szatmáry képviselő urat az előbb. Ott az ajtóban, jön már! Udvarol, hát persze, hát! No! Tehát akkor a képviselő-testület szünet után az eredetileg 8-sal jelzett előterjesztéssel folytatja.

NAPIREND: 5. Javaslat Együttműködési Megállapodás jóváhagyására a 107205/7 és 107205/8 hrsz-ú ingatlanok közművesítése tárgyában

***27/2017. számú előterjesztés***

Előterjesztő: dr. Csomor Ervin alpolgármester

KOVÁCS PÉTER

Előterjesztő dr. Csomor Ervin Alpolgármester úr. Parancsoljon Alpolgármester úr! Alpolgármester úr jelzi, hogy nincsen hozzáfűznivalója. Kérdezem, hogy van-e javaslat, illetve bocsánat, először kérdés? Kérdés nincsen. Javaslat, vélemény, hozzászólás? Ilyen sincsen jelenleg. Határozathozatal következik. Az előterjesztés 2. oldalán található határozati javaslatról döntünk. Szavazzunk! A képviselő-testület 17 igen, egyhangúlag elfogadta a határozati javaslatot. Így ezt a napirendi pontot le tudtam zárni.

H A T Á R O Z A T:

50/2017. (II. 15.) Kt. Budapest Főváros XVI. kerületi Önkormányzat Képviselő-testülete úgy dönt, hogy jóváhagyja az Önkormányzat, az Országos Mentőszolgálat és a 107205/8 hrsz-ú ingatlan tulajdonosai, Dr. Gönczi Viktor Bertalan, valamint Márton Hajnalka Ildikó közötti, a jelen előterjesztés mellékletét képező háromoldalú Együttműködési Megállapodást a 107205/7 hrsz-ú, a mentőállomás elhelyezését biztosító ingatlan vízvezetékének áthelyezése tárgyában.

A Képviselő-testület egyúttal felhatalmazza a polgármestert a megállapodás aláírására, valamint hogy a megállapodásban foglaltak végrehajtása során a tulajdonosi érdekeket képviselje, a szükséges nyilatkozatokat és intézkedéseket megtegye.

Határidő: 2017. június 30.

Felelős: Kovács Péter polgármester

KOVÁCS PÉTER

Soron következik eredetileg 9-sel jelzett:

NAPIREND: 6. Javaslat DIGI antenna elhelyezésére

***26/2017. számú előterjesztés***

Előterjesztő: Kovács Péter polgármester

KOVÁCS PÉTER

Előterjesztőként nincs hozzáfűznivalóm. Kérdezem van-e kérdés? Vajda Zoltán képviselő úr. Parancsoljon!

VAJDA ZOLTÁN

Nagyon szépen köszönöm a szót, Polgármester úr. Elöljáróban egy fél mondatot, személyes dolgot szeretnék mondani, hogy amiket fölteszek kérdéseket, azokat a bizottsági ülésen tettem volna föl. Nekem személyes okokból pont akkor el kellett mennem, de ha jól értem, akkor, ha ott lettem volna, akkor sem kaptam volna válaszokat a kérdéseimre, mert úgy tűnik, hogy ott érdemben erről nem volt valamilyen okból beszélgetés. Én azt szeretném kérdezni, hogy kialakul egy ilyen szerződés, akkor mi alapján határozódnak meg a feltételei, ha jól sikerült megfeszítenem a magyar nyelvtant, tehát, hogy miért pont ennyi évre, miért pont ennyit fizet havonta, hogy alakulnak ezek ki, és mi indukál minket arra, hogy ezt ilyen módon ezt elfogadjuk. Ez az egyik kérdéscsomagom. Ezek pedig szabadon választott dolgok, hogyha erre kapok úgy általános válaszokat, hogy ez egy alku folyamat, vagy a cég ajánl valamit és mi igent mondunk. Ez az első kérdésem. A második kérdésem, hogy hány évre szól ez a szerződés, meddig tart ez a szerződés? Én olvasni tudok, de minthogyha a szerződés meg az előterjesztés között eltérés lenne az én értelmezésem szerint. A harmadik pedig, hogy mondjuk az inflációhoz igazítjuk-e, vagy bármilyen ilyen módosító tényező van-e benne? Negyedik kérdésem pedig az, ha jól emlékszem-e, hogy ugyan itt volt már itt egy másik szolgáltatónak antennája, ez az Extranet, vagy nem is tudom hogy hívják? Lehet, hogy rossz nevet mondok. Valamilyen ilyen Netszolgáltató, amit mi pontosan nem emlékszem, hogy már miért mondtunk föl, és mi történt azóta. Ez a szerződés ez előnyösebb-e, mint amit ő, az előző szolgáltató, vagy egy másik szolgáltató adott nekünk? Ha kérdések, akkor ezeket tettem volna föl. Köszönöm szépen.

KOVÁCS PÉTER

Köszönöm szépen. Hát a saját kérdéseire részben választ is adott képviselő úr, tehát ez ilyen költői kérdés volt részben, de nem teljes mértékben. Tehát ugye minden egyes ilyen szerződés, ami szerződés tervezet, ami idekerül, ugye az egy alku folyamata. Ugye nyilván ezt konkrétan Szabó Tamás polgármesteri kabinetvezető tárgyalta le ezt a, ezt a szerződést. Ugye itt valaki tesz valami ajánlatot, nekünk vannak elvárásaink és a kettő közeledik egymáshoz. Ugye a szerződés időtartamára a 3-as pont ad illetve a 3.1. 3. 2. pont ad iránymutatást. Amennyire én tudom, az Extranet-nek nem itt az épületen volt szerződése, hanem a Jókai utca 6-ban. Itt is volt. Lehet. Én ezt nem tudom. Szintén Szabó Tamás kabinetvezető tudná megmondani, hogy mi a helyzet. Nem látom most őt itt a teremben, de Lukács Titanilla is tudja mondani. Mert, hogy jelzi nekem, integet, hogy ő ezt tudja ezeket az információkat és el fogja tudni nekem mondani. Kérdések vannak még? Bocsánat, mert már jelentkeztetek csak még előbb nem volt több jelentkező, amikor, mert akkor megvárjuk és majd utána Lukács Titanillának adunk szót. Tehát további kérdések? Abonyi János képviselő úr, parancsolj!

ABONYI JÁNOS

Lehet, hogy, lehet, hogy csak egy ilyen értelmezésbeli kérdést, azt írja az előterjesztés, hogy a DIGI Kft. 1.200.000,- Ft/év összegű kártalanítást fizetne. Ez azt jelenti, hogy valamilyen kárt okoz, egészségügyi kárt okoz ez az antenna, vagy bármi ehhez hasonlót?

KOVÁCS PÉTER

Következő kérdező Mizsei Képviselő úr. Parancsoljon!

MIZSEI LÁSZLÓ

Köszönöm. Ha már kártalanítás, károkozás, DIGI Kft. és előzetes, – hogy mondjam – szerződéssel kapcsolatos tárgyalások fölmerült bármilyen szinten is az, hogy ahhoz kössük többek közt ezt a szerződést, hogy a DIGI Kft. a továbbiakban sem magas, sem vállalkozók által nem fogja tönkrevágni a kerület fáit? Mert erre igenis történt hogyishívják, precedens. Igenis, amikor építették ki a rendszerüket, többször volt olyan, hogy először úgy bevállalta az illető úriember, aki vágta a fákat, nagyon durván azért, hogy ott vezessék el a kábeleket, hogy a DIGI Kft. megbízásából volt. Aztán utána meg később már nem mondták, hanem azt mondták, hogy saját maguk csinálták. Tehát amikor a törzshálózatát, optikai hálózatot kiépítették a DIGI-nek, nagyon sok esetben fordult elő az, hogy a fákat, amik a környékén voltak, indokolatlanul és nagyon barbár módon vágták meg. Tehát volt erről szó? Hogyha nem, akkor kéretik esetleg továbbiakban belevenni a megállapodásba azt is, hogy egyrészt kártalanítanak, másrészt ilyet nem csinálnak többet. Köszönöm.

KOVÁCS PÉTER

Köszönöm szépen. Több kérdezőt nem látok. Jól mondom! Jól mondom, nem jelentek meg hirtelen nevek a képernyőn. Abonyi János képviselő úrnak a válasz, hogy azért, mert, hogy korlátozza nekünk azt, hogy az épület tetejét másra is tudjuk használni. Ez az idézőjelben kár, amire kártalanításként kerül megfizetésre ez a díj. Mizsei képviselő úrnak hozzám nem jutott el ilyen információ a DIGI-vel kapcsolatban. Az ELMŰ alvállalkozóival kapcsolatban rendszeres ez a probléma, de mondom, a DIGI kábelhálózat húzásnál nekem egy problémás ügyet jeleztek, a Jókai lakótelepen, a meglevő vezetékek használatán kívül újabb légvezetékeket akartak húzni és ezt végül is megakadályozta az önkormányzat, tehát ezt nem engedélyezte nekik. Itt leginkább azért reklamáltak a lakók, hogy hol van már vezeték, hol van már a DIGI, ők már szeretnék nézni ezt a TV-t és akkor micsoda késedelem van itt az önkormányzat miatt, hogy mi nem hagyjuk nekik ezt a dolgot. Hozzászólások. Mizsei László képviselő úr, parancsoljon! Jaj, bocsánat, elnézést! Lukács Titanillának elfelejtettem lehetőséget adni, elnézést képviselő úr, csak láttam, hogy Vajda képviselő úr már nagyon gyorsan nyomja a gombot! Laci, kikapcsolod a mikrofont, hogy itt be lehessen kapcsolni! Kösz!

DR. LUKÁCS TITANILLA

Tisztelt Polgármester Úr! Tisztelt képviselő-testület! Tisztelt Vajda Képviselő Úr! Az Extranet Kft. valóban rendelkezett 2 darab szerződéssel. Az egyiket a polgármesteri hivatalra, másikat pedig a Jókai út 6-ra kötötték. Azonban ezek ellenszolgáltatás nélküli szerződések voltak és még egy lényegesen korábbi jogviszonyból. Ez rendes felmondással került megszüntetésre. Tekintettel arra, hogy ebben a szerződésben lettek volna az Extranet Kft.-nek az ingyenesség mellett egyéb kötelezettségei, amelynek nem tett eleget. Felajánlottuk a Kft.-nek, hogy piaci alapú bérleti díjért a továbbiakban is bérelheti akár mind a két területet. Természetesen írásban. Erre a Kft. nemmel válaszolt. Köszönöm.

KOVÁCS PÉTER

Köszönöm szépen. Most következik akkor Mizsei képviselő úr, parancsoljon!

MIZSEI LÁSZLÓ

Köszönöm Polgármester úr. Csak arra szeretnék reagálni, amit mondott, hogy nem jutott el hozzá ilyen típusú jelzés. Én legalább kétszer szóltam hozzá, kérdés folyamában, ha jól emlékszem, hogy például tud-e arról, hogy ilyen problémák vannak a kerületben. Voltak ilyenek. Két szolgáltató szinkronban építette ki a hálózatát. Egyik a UPC volt, másik pedig a DIGI. Az eljárás az volt, hogy először maguk vágtak, álltak nekik fát vágni, amikor rájöttek, hogy ez problémás, onnantól kezdve, mivel ők eleve az Elektromos Művek oszlopaira rakják föl a cuccaikat, ezért onnantól kezdve ők az Elektromos Műveknek szóltak, hogy itt kéne kivágni, és onnantól kezdve az Elektromos Művek gyalázta meg azokat a környékeket, ahova ők húztak ki kábelt. Most gyakorlatilag az elektromos kábelen kívül 2 ilyen vezeték fut a kerületben. Úgy néz ki, mint egy pókháló. És sokszor olyan mértékben vágták meg, pont ezek miatt a kábelek miatt a fákat, hogy egyszerűen nonszensz! Csak úgy jelezni szeretném! Köszönöm.

KOVÁCS PÉTER

Köszönöm szépen, hogy figyelmeztetett illetve emlékeztetett erre. Vajda Zoltán a következő hozzászóló, parancsoljon képviselő úr.

VAJDA ZOLTÁN

Egyszerre két dolgot ne tegyen! Illetve tegyen, ha tudja, tehát! De az már hasbeszélés, tudománya! Inni és beszélni egyszerre! Parancsoljon képviselő úr!

VAJDA ZOLTÁN

Köszönöm szépen, Polgármester úr.

KOVÁCS PÉTER

Csak, hogy le tudja nyelni, hogyha az ember nem…

VAJDA ZOLTÁN

Na jó! Most akkor visszatérünk a tárgyra. Egész DIGI és Extranet témában. Egyrészt köszönöm Polgármester úr, hogy nyomtam gombot, de egyből hívta Titanillát, hogy adjon válaszokat, de, hogyha jól értem, akkor a Titanilla csak részben tudott válaszokat adni a bizottságon, bár mondom nem tudtam ott lenni személyes okból, de azt mondta, hogy ő nem tudja. Ön is azt mondta, hogy a kabinet vezetője állított össze meg az anyag. Tehát azt én is látom. Így óvatosan jelzem, hogy nem lehetne azt, hogy aki előállítja ezt az anyagot, ő itt van, mondjuk most 4 óra 44 perckor lehet, hogy lejárt már a munkaidő, de szerintem akkor ő tudna konkrét válaszokat adni, például arra a kérdésemre, amit föltettem. Hogy hány éves a szerződés, mert azt mondta, hogy olvassak bele a szerződésbe, hogy 3.2.1. pont. Hát van egy ilyen mondás, hogy az „igazat mondd, ne csak a valódit!” Vagy lehet, hogy fordítva van a mondat. Az előterjesztésben konkrétan úgy van az elején, hogy 2029-ig szól a szerződés. Én bár jogász nem vagyok, de ha jól értem, akkor ez 2034-ig szól, amennyiben a DIGI nem mondja azt, hogy ő mégsem akar ennyi pénzért itt maradni, 2034-ben, amely egy most született gyermek, már nagykorú lesz akkor gyakorlatilag. Jól értem-e, hogy akkor egy 17-es darab évnyi szerződést kötünk, mi most itt ezzel, kivéve, hogyha a DIGI úgy gondolja, hogy 2034-ben nem akar 100.000,- Ft-ot fizetni havonta. És akkor itt a második hozzászólási köröm, hogy látok-e benne, és csak nem találtam meg inflációt, legalább inflációkövetést, bármi ilyesmit. Mi most elkötelezzük magunkat 2017. Valentin napja utáni napon, 17 évre valamivel, mert én ezt kifejezetten akkor lájkolom, vagy szeretem. Szerintem ez felelőtlenség Polgármester úr. Ez a DIGI-vel kapcsolatos hozzászólásom. Azt a részét értem, hogy a lakók hihetetlen vágyakozással vannak a DIGI iránt, akkor az Extranet-ről pedig egy személyes diszkrémet mondanék, én érintettséget szeretnék bejelenteni, mert nálunk ő szolgáltatott korábban. És mióta itt nincsen, akkor ő nem tudott szolgáltatni. Én nem teljesen így tudom a történetet, ahogy itt elhangzott, hogy ő valóban nem fizetett semmit, de ha jól tudom iskoláknak szolgáltatott internetet, és aztán föl lett neki ajánlva egy más konstrukció, ami vállalhatatlan lett volna. Ő azt mondta, hogy valamennyit fizet és tovább szolgáltatna, mely összegében azt hiszem, hogy több, tehát a szolgáltatás, plusz a pénzbeli fizetés, amit ő tett volna, több lett volna az biztos, mint 100.000,- Ft. Tehát én egy kicsit így zavart látok ebben. De akkor ennyi lenne a hozzászólásom, hogy jól látom-e, hogy 17 évre elköteleződünk egy olyan helyzetben, ahol most egyébként nem tudjuk, hogy milyen tárgyalási mechanizmus alapján alakult ki egy olyan, hogy 100.000,- Ft, 17 évre, infláció nélkül, mert aki erre érdemben tudna válaszolni, aki ezt az alkufolyamatot hát az Ön nevében vezette, ő nincs most itt. Ön pedig nem tud erre válaszokat adni. Biztos, hogy így kell erről szavaznunk polgármester úr? Köszönöm szépen, tisztelettel.

KOVÁCS PÉTER

Köszönöm szépen. További hozzászólást nem látok, úgyhogy jelzem, hogy az előterjesztésben szereplő szerződés 3.1.-es mondata, szerződési pontja a következőképpen szól: „a felek a jelen szerződést aláírása napjától 2029. június 15. napjáig tartó határozott időtartamra kötik (elsődleges időtartam)”. Vajda Zoltán, parancsoljon képviselő úr!

VAJDA ZOLTÁN

Köszönöm szépen, Polgármester úr. A szerződés következő mondata meg úgy hangzik, hogy ez automatikusan meghosszabbodik 5, zárójelben öt évvel, amennyiben a bérlő dödödödödö nem nyilatkozik, hogy ezt nem akarja. Én ezt úgy értem akkor, hogy természetesen ’29-ig szól.

KOVÁCS PÉTER

Ja, értem!

VAJDA ZOLTÁN

És aztán hozzáadunk 5-öt, tehát szerintem ugyanazt gondoljuk mind a ketten Polgármester úr, hogy persze, hogy ’29-ig, de aztán ’34-ig. De 12 év is sok én erre nyitott vagyok, de 17 meg biztos hogy több, ebben meg biztosan egyetértünk, hogy 17 nagyobb, mint 12. És az is, hogy…

KOVÁCS PÉTER

Hát a matematika mostani állása szerint, igen!

VAJDA ZOLTÁN

De akkor is, ha nem akkor is, ebben egyet fogunk érteni. 2034-ben biztos, hogy 100.000,- Ft az nem sok, ha csak nincs benne inflációkövetés. Van benne Polgármester úr? Köszönöm.

KOVÁCS PÉTER

Képviselő úrnak van-e ügyrendi javaslata? Hát ügyrendi gombot! Képviselő úr már, igen, parancsoljon képviselő úr!

VAJDA ZOLTÁN

Én most azt hiszem, most fel lettem kérve táncra Polgármester úr! Vegyük le a napirendről és következő alkalommal nem lehetne azt, hogy a kabinet vezetője itt lenne és mondjuk ezeket elmondaná, vagy egy írásos formában, vagy akár itt személyesen, hogy, hogy alakult ez ki, lehetett-e volna jobbat, vagy ezt ajánlotta vagy biztos volt egy levelezési folyamat a DIGI és közte, vagy Ön között, és azt látjuk, és akkor én például megnyugszom. Mondjuk most sem vagyok ideges csak zavart vagyok ettől. Köszönöm tisztelettel.

KOVÁCS PÉTER

Hát akkor a, hogy mondjam, a gyors beszéd, az az Ön habitusából adódik, nem az idegességéből. Ügyrendi javaslat érkezett arra, hogy vegyük le napirendről. Én támogatom a javaslatát meglepő módon. Ennek ellenére szavazunk róla. Szavazzunk! A képviselő-testület 14 igen, 1 nem, 1 tartózkodás mellett úgy döntött, hogy elfogadja Vajda képviselő úrnak a javaslatát. Így ezt a napirendi pontot most levettük napirendről.

H A T Á R O Z A T:

51/2017. (II. 15.) Kt. A Képviselő-testület úgy dönt, hogy a 6. sorszám alatt jegyzett „Javaslat DIGI antenna elhelyezésére” tárgyú előterjesztést nem veszi napirendjére.

Határidő: 2017. február 15.

Felelős: Kovács Péter polgármester

KOVÁCS PÉTER

Soron következik 10-sel jelzett:

NAPIREND: 7. Javaslat a „Zebra lakópark” fejlesztéséről szóló Együttműködési Megállapodás elfogadására

***24/2017. számú előterjesztés***

Előterjesztő: Kovács Péter polgármester

KOVÁCS PÉTER

Előterjesztőként annyit fűznék hozzá, hogy ez nem ismeretlen a képviselő-testület előtt. Hisz azért volt már a Terra-Zebra akkor még Terra-Zebrának hívott lakóparkkal kapcsolatban döntése a képviselő-testületnek. Talán emlékeznek is rá egy hát jó éve, sőt egy kicsit több is már, változtatási tilalmat rendeltünk el erre a területre. Több okból például a gazdasági környezet megváltozása, de egy nagyon fontos indok volt az, hogy féltünk attól, hogy a nyakunkon maradnak az utak. Na, most hosszú tárgyalások után én azt gondolom, hogy egy nagyon jó megállapodástervezet van itt a képviselő-testület asztalán, ami nemcsak azt garantálja, hogy az utakat megépítik és nem marad a mi nyakunkon, hanem egy korábbi útépítésből származó kiadását is megfizeti. Lehet ezt így mondani? A jövőbeli beruházó, ugye ez az Iglói utcát meg kellett volna építeni a Terra Zebrának, de a lakók kérésére mi ezt megépítettük, de ennek volt egy mintegy 40.000.000,-Ft-os költsége. Illetve, mégiscsak sikerült még ezen fölül még egy 30.000.000,- Ft-ot kicsikarni belőlük, amire egyébként teszek is javaslatot, hogy ez a 70.000.000,- Ft-os összeg, amit sikerült elérni hosszú tárgyalások alatt, az, az kifejezetten arra, egy alapba kerüljön intézményfejlesztési alapba, hogy az ideköltözők számára lehetőség legyen arra, hogy alapfokú ellátásba, intézményi ellátásba, óvodába, bölcsődébe, egyéb ilyenekbe benne vagyunk. Mindezt úgy, hogy igazából a változtatási tilalom előtti beépítés, bár lett volna rá igénye a beruházónak, de mégsem fog sűrűbb, vagy nagyobb beépítést építeni, minthogyha a Terra-Zebra csinálná azt, úgyhogy én jó szívvel ajánlom tisztelt képviselőtársaimnak az előterjesztésben szereplő határozati javaslatok megszavazását. Kérdezem van-e kérdés? Abonyi János képviselő úr, parancsoljon!

ABONYI JÁNOS

Részben választ adott a Polgármester úr a felmerült kérdésemre, tehát ez a 70 milliós alap, amit elkülönítenénk, ez annak a területnek az infrastrukturális illetve intézményi fejlesztésére?

KOVÁCS PÉTER

Mindjárt elmondom!

ABONYI JÁNOS

Jó, köszönöm!

KOVÁCS PÉTER

Ha nincs több…

ABONYI JÁNOS

Nincs!

KOVÁCS PÉTER

… további kérdés, kérdezők, most már megkérdezem.

ABONYI JÁNOS

Ja!

KOVÁCS PÉTER

Nincsen! Nem! Ez a kerület, tehát nem ott akarunk infrastruktúrát fejleszteni, ugye ott nincs az önkormányzatnak tulajdona, hanem egyébként valahol, ahol tudunk még óvodát bővíteni, bölcsődét vagy bármi mást, de az odaköltözőknek is lehetőségük van arra, hogy majd ezekben az intézményekbe járjanak. Tehát ott nincsen tulajdona az önkormányzatnak. Vélemény, javaslat, hozzászólás? Vajda Zoltán képviselő úr, parancsoljon!

VAJDA ZOLTÁN

Nagyon szépen köszönöm a szót, Polgármester úr. Bizonyítandó, hogy amikor hadarok, az független a mondandóm tartalmától, hogy mindig hadarós vagyok. Ennél a napirendi pontnál is tervezek hadarva hozzászólni olyan módon, hogy pont ellenkező előjellel, mint az előző napirendi pontnál, ahol egy kialakult alku folyamatot háttér kritikával illettem, itt pedig ugye hasonló módon itt is egy szerződés jön létre, és gondolom egy hosszadalmas, sőt nem csak gondolom, le is van írva, egy hosszadalmas alkufolyamat eredményeképpen jött létre ez a szerződés. Polgármester úr gratulálok hozzá vagy nem tudom, hogy kell ezt mondani, de azt hiszem így kell mondani. Polgármester úr gratulálok hozzá! Gyönyörű, csodaszép! Egy kicsi itt is lesz személyes érintettségem. Én háromháznyira lakom a Terra-Zebra lakóparktól és valóban az a rendezetlen terület, ami sok éve van, ez legalább akkor rendeződik. Ugye lett volna más opció is, az mindenféle okokból nem sikerült. Erről mindenféle körökben volt már szó. Ha ez így sikerül, pláne még pénzzel, ők ha befejezik az infrastruktúrát és egy hasonló jellegű valami, hasonló jellegű beépítettség, mint amit eredetileg terveztek létrejön, akkor ez csodaszép! Annyira csodaszép, hogy szinte túl szép ahhoz, hogy igaz legyen! Bízzunk benne, hogy igaz lesz, és ki is alakul és létrejön ez, belátható időn belül. Úgyhogy én nagyon örülök neki. Remélem így is lesz. Köszönöm szépen.

KOVÁCS PÉTER

Köszönöm szépen. Képviselő úr az utolsó mondatában vagy utolsó előttiben hadd ragaszkodjak azért még hozzá, tehát volt már itt a testület előtt szintén általam letárgyalt dolog, ami végül nem jött össze, én nagyon remélem, hogy itt a befektető azért komolyabban gondolja, mint a másik. Igaz, az többoldalú előterjesztés volt. Én nagyon reménykedem benne. Úgyhogy majd amikor ténylegesen alákerül, aláírásra kerül a szerződés, meg amikor már majd elvégezték az elmaradt infrastruktúrát, majd akkor nyugtával dicsérjük a napot! Szatmáry László képviselő úr, parancsoljon!

SZATMÁRY LÁSZLÓ

Köszönöm a szót. A Kerületfejlesztési és Üzemeltetési Bizottság elfogadásra javasolja a Tisztelt Képviselő-testületnek mind a két határozati pontot. De tájékoztatni szeretném a tisztelt testületet, hogy ezen a területen nemcsak a Terra-Zebra lakópark fog tovább épülni, hanem vele szemben a XV. kerületi oldalon el fog indulni az Újpalota parkvárosnak is az építése. Ez korábbi, 4 évvel ezelőtt valahol már volt egy, egy terv erre, amit véleményeztünk és megkifogásoltunk. Most volt egy másik, amit szintén véleményeztünk. De most nagyon úgy néz ki, hát tekintettel arra ugye, hogy most a CSOK, meg hasonló jó intézkedések miatt szükség van az építkezésekre meg a területekre, tehát egy halmozottan hátrányos terület fog ott kialakulni. Ha ott nem tudunk valami közlekedési koncepciót a fővároson, ez a Rákospalotai határ utat. Én láttam egyszer erről egy tanulmánytervet, egy kétszer kétsávos úttal kapcsolatban, hogy ezt vegyék komolyan és tényleg valahogy álljanak neki ennek a tervezésének. De ezt a kétszer két sávot ugye megszakítja ott az a szovjet, illetve most már bocsánat orosz tulajdonban lévő épülettömb, aminek a Rákospalotai határút közepéig szól az ő területük. Az szovjet fennhatóság, 25 éves államközi, államközi szerződés alapján. Ezt megdönteni nem lehet őszerintük. Én nem tudom mi lesz ott. De hogy, hogy lesz ott közlekedés, na, arra külön kíváncsi leszek. Tehát én úgy gondolom, hogy elég nagy a feladat a XV. kerületnek is, meg nekünk is, hogy az ott élők nyugalmát valahogy biztosítsuk. Én nagyon szeretném azt elérni, hogy tényleg, vannak nyitott kérdések. Tehát ugye hogy most egyszer elindul az építkezés, jó hogy van a nagy épületekre, látja mindenki van négy ütem. Az 2023-ig az rendben van, de viszont a kis épületekkel kapcsolatban még azért az egy kérdés, hogy ezt most egyszerre elindítják és akkor ott lesz olyan hadd el hadd, hogy Jézus Mária, az Iglói utcai részeken, de hát majd meglátjuk. De hát el fogunk követni mindent az ott élőkkel, akár kérünk majd egy lakossági fórumot a kivitelezés és a beruházónak a bevonásával Polgármester úrnál, hogy tényleg, hogy meghallgassuk, hogy, hogy úgy zajlódjon, úgy ütemeződjön és az ott élők érdekében mindent meg fogunk tenni, hogy, hogy áthidaljuk ezeket a dolgokat. Köszönöm szépen.

KOVÁCS PÉTER

Köszönöm szépen képviselő úr. Következő hozzászóló Mizsei László képviselő úr. Parancsoljon!

MIZSEI LÁSZLÓ

Köszönöm. Jól sejtem, hogy ebből az intézményi fejlesztésre félretett pénzből valószínűleg nem lehet majd az ottani Rákospalotai határút melletti zajvédő falra költeni? Csak azért, mert ez pillanatokon belül probléma lesz ott. Tehát oda fognak költözni az emberek és nem gondolnak bele, hogy a Rákospalotai határútnak mekkora forgalma van. És azért fogják majd a mi ajtónkat verni itt az önkormányzatnál, hogy csináljunk valamit. Tuti, hogy a fővárosi kezelésű az út, de akkor is bennünket fognak megtalálni. Erre már most el kéne gondolkozni ezen, hogy mit lehet ezzel csinálni. Főleg, hogyha kétszer két sávra ki fogják bővíteni, meg a másik oldal ott beindul, őrültek háza lesz. Tehát erre már most kéne gondolni. Köszönöm.

KOVÁCS PÉTER

További hozzászólót nem látok, úgyhogy zárszó keretében is válaszolnék a fölmerült kérdésekre. Először is Szatmáry képviselő úr tájékoztatása helyes volt, hogy a XV. kerület területén is terveznek ott egy nagyobb beépítést. Én beszéltem Hajdú polgármester úrral ebben a, ebben is, ezzel a területtel kapcsolatban is. Ők a megközelítést nem a Rákospalotai határút felől szorgalmazzák a beruházónak, hanem a másik oldalról. Tehát, hogy élőbb kapcsolata legyen a XV. kerületnek azzal a részével, és ott a Késmárk úti iparterület, lehet ezt így fogalmazni? Azon keresztül illetve a mellett szeretnének ők megközelítést. Nincsen már arról szó, én információm szerint hogy kétszer két sávos lenne a Rákospalotai határút. Tehát nem tervezik ezt, pont azért nem, mert hogyha nagyobb a lehetőség, a kapacitás, akkor többen jönnek arra. Tehát pont ezzel próbálják rávenni őket Hajdú polgármester úr elmondása alapján, hogy ne ezt a, ezt a nyomvonalat, útvonalat használják majd. A zajvédő fal nem tudom, hogy mennyire lesz szükséges vagy sem. Én azt tudom, hogy annak idején, még talán nem is én voltam a polgármester, hanem Szabó Lajos Mátyás, amikor a Pálya utcai lakótelepnél volt hasonló probléma. Ott egy, akkor kezdett ott a Késmárk utcai iparterületen be még Gondrand ügy, vagy valami ilyesmiként híresült el ez a dolog. Ott is ugye egy ilyen dombszerű építményt terveztünk annak idején, de végül is utána ott, ha jól emlékszem ezt megfúrták valamilyen szinten a lakók és én így sem láttam még a lakóknak azt a, a most ott lakóknak az igényét, hogy itt nekik lenne igényük zajvédő falra. Teljesen véletlenül, illetve hát nem véletlenül azért voltam ott 90 éves nénit köszönteni, mert ott lakik. Ő azt mondta, hogy leginkább ezt a zöld területet szereti, tehát nekik a legnagyobb problémájuk az lesz, hogy amire most rálátnak XV. kerületi zöld pusztaság az be fog épülni. Lehet, hogy ez együtt vonzza majd a forgalmat is, főleg a XV. kerületi beépítés, tehát nem a mi oldalunkon levő beépítés, hanem a XV. kerületi beépítés és akkor lehet, hogy lesz, de jelenleg nincsen, ezt jól látja képviselő úr. Ebben a javaslatban az, hogy zajvédelemre költsük a dolgot. Én azt látom jelenleg, hogy nagyobb probléma lesz az infrastruktúra, oktatási infrastruktúrának a dolgai. Én ezt javaslom, hogy erre költsük. Határozathozatal következik. Az előterjesztés 3. oldalán található I. számú határozati javaslatról döntünk. Aki ezzel egyetért, kérem igennel ezt jelezze! Szavazzunk! A képviselő-testület 16 igen, 0 nem, 1 tartózkodás mellett elfogadta a javaslatot.

H A T Á R O Z A T:

52/2017. (II. 15.) Kt. Budapest Főváros XVI. kerületi Önkormányzat Képviselő-testülete a „Zebra lakópark” fejlesztéséről szóló, a Nonn Invest Ingatlanfejlesztő Korlátolt Felelősségű Társaság **(**Galambos Tibor és Szász János Tibor ügyvezetők, cégjegyzékszám: 01-09-278878, KSH szám: 25503225-6810-113-01, adószám: 25503225-2-43, székhely: 1124 Budapest, Csörsz utca 49-51.) és a Budapest Főváros XVI. kerületi Önkormányzat között kötendő, az előterjesztés 1. számú mellékletét képező Együttműködési Megállapodást jóváhagyja.

A Képviselő-testület felhatalmazza a Polgármestert az Együttműködési Megállapodás aláírására.

Határidő: 2017. március 31.

Felelős: Kovács Péter polgármester

KOVÁCS PÉTER

És a 4. oldalon található II. számú határozati javaslatról döntünk. Aki ezzel egyetért, kérem igennel ezt jelezze! Szavazzunk! A képviselő-testület 16 igen, 0 nem, 1 tartózkodás mellett elfogadta ezt a javaslatot. Így ezt a napirendi pontot le tudtam zárni.

H A T Á R O Z A T:

53/2017. (II. 15.) Kt. Budapest Főváros XVI. kerületi Önkormányzat Képviselő-testülete felkéri a Polgármestert, hogy a „Zebra lakópark” fejlesztéséről szóló, a Nonn Invest Ingatlanfejlesztő Korlátolt Felelősségű Társaság és a Budapest Főváros XVI. kerületi Önkormányzat között az előterjesztés 1. számú mellékletét képező Együttműködési Megállapodás aláírását követően a 70 000 000 Ft közérdekű kötelezettségvállalás összegét a 2017. évi költségvetési rendelet I. számú módosításakor tervezze be bevételi oldalon, valamint kiadási oldalon hozzon létre egy új költségvetési sort „Intézményfejlesztési Alap” megnevezéssel, melyből az Önkormányzat kizárólag orvosi rendelő, óvoda, bölcsőde felújítását, kialakítását finanszírozza.

Határidő: 2017. március 31.

Felelős: Kovács Péter polgármester

KOVÁCS PÉTER

Soron következik 11-sel jelzett:

NAPIREND: 8. Javaslat a Dávid király Keresztény Kultúráért és Oktatásért Alapítvány kérelmének támogatására

***28/2017. számú előterjesztés***

Előterjesztő: Kulturális és Sport Bizottság

KOVÁCS PÉTER

Az előterjesztő a Kulturális és Sport Bizottság illetve annak elnöke Horváth János. Parancsoljon képviselő úr!

HORVÁTH JÁNOS

Köszönöm szépen. Tisztelt Képviselőtársaim! Bizonyára észrevették, hogy a kiküldött anyagban a forint összegnél nem szerepel összeg, ez azért történt így, mert a Kulturális Sport Bizottság ülése később, később került sor a ennek, a kérvénynek a megvitatására. Ez a hétfői bizottsági ülésen megtörtént. A Bizottságunk egyhangúlag, 100.000,- Ft-ot javasol a képviselő-testületnek, hogy támogassa ezt az alapítványt. Köszönöm szépen.

KOVÁCS PÉTER

Köszönöm szépen. Kérdezem, hogy van-e kérdés? Ilyet nem látok. Vélemény, javaslat, hozzászólás? Mizsei László képviselő úr, parancsoljon! Pisszt!

MIZSEI LÁSZLÓ

Köszönöm. Csak, hogy tisztázásul, hogyha jól értem, akkor a Dávid Király Keresztény Kultúráért és Oktatásért nevezetű mi is ez? Alapítvány? Sportrendezvényre kért pénzt, értem, jó . Hát ezt Ők tudják, hogy akkor ez hogy fér bele a profiljukba, de minden esetre oké, rendben van. A helyzet az, hogy nekik 90.000,- Ft-juk van erre és még 360.000,- Ft kellene. Akkor miért is volt ez, hogy ennyit, ennyivel támogatjuk őket? De nekem teljesen megfelel az összeg egyébként. Azzal viszont fenntartásom van, hogy a saját bevallásuk szerint több mint 1.000 induló volt a legutóbbi versenyen és 3.000 embert mozgattak ott meg. Na, most az a helyzet, hogy a Naplás-tó környéke, ha van valami, amit nehezen tűr el, szerintem akkor ez az ekkora tömeg. Az a probléma, hogy én akkor a környéken jártam csak, és irtózatosan sokan voltak, az egy környezetvédelmi terület, tehát én nem tartok kifejezetten jó ötletnek egy olyan rendezvényt odarakni, amíg valamilyen szinten is, de a környezetet károsíthatja. Vagy legalábbis zavarhatja. Pláne nem úgy, hogy ez évről évre több embert visz oda. Tehát az a terület szerintem már egy idő óta nem alkalmas erre. Lehet ezt erőszakolni, lehet, hogy valahogy mást kéne kitalálni, hogy hol legyen a fő rendezvény része vagy valami ilyesmi, de ezt én nem tartom szerencsésnek. Az előterjesztésben meg ugye nem direkt van a ToiToi megjelölve, mint olyan, szerintem oda mobil WC-ket szerettek volna írni, mert a ToiToi az egy cég, és gondolom nem ők vannak kitüntetve ezzel, hogy ő tőlük akarják megrendelni. Talán már nincs is Magyarországon egyébként. Köszönöm.

KOVÁCS PÉTER

Horváth János képviselő úr, válaszadás, parancsoljon!

HORVÁTH JÁNOS

Köszönöm szépen. A képviselőtársam tehát a következő, tehát ez a Dávid Király Keresztény Kulturális Oktatási Alapítvány ez évek óta rendezi ezt a versenyt. Tehát nem tudom, mi a probléma ebben. Tehát nagyon profin leszervezik Budapest egyik leg, legsikeresebb tájfutó versenye. Most az, hogy 3.000 ember, hát javaslom, jöjjön el! Tehát öltözzön át, fusson velünk, és akkor, és akkor szemlélteti, hogy van-e természetkárosodás vagy sincs. Évek óta mi nem tapasztaltunk ilyet, úgyhogy… Tényleg most a 100.000,- Ft ez valóban nem kevés összeg, tavaly 50.000,- Ft-tal támogattuk és pont ezért döntött úgy a bizottság, hogy idén 100.000.- Ft-tal, mert egyre, egyre népszerűbb és egyre többen vannak, tehát ez egy kiemelt sportesemény a kerületben. Köszönöm szépen.

KOVÁCS PÉTER

Hozzászólásokként először azért kértem szót, hogy én is arra bíztassak mindenkit, egyrészt, hogy jöjjön el, bár én futni nem szoktam, de talán az első rajtot el szoktam indítani, és például Kiss Dániel mindig ott van és érmeket ad át. És ugye ezt a terepfutók rendezik. Még ezt akartam mondani és ugye leginkább a terepen futnak, tehát ugye a főút ugyan le van zárva, mert onnan indulnak, oda érkeznek, de a különböző korosztályok az erdőbe mennek, meg és ott futnak. Én azt gondolom, hogyha az erdőbe be tudunk menni sétálni meg be tudunk menni futni, az, az nem károsítja a természetet. Az már egy másik kérdés, hogy egyébként oda autóval érkezők hol parkolnak és hogyan és mint. Nem véletlenül akarjuk ugye ezt a képviselő-testület, ugye mérhetetlen bölcsességével támogatta is azt a projektet, amiben itt a kerékpárutat, illetve a Naplás-tó környezetének kialakítást tennénk rendbe. Például az ilyen vagy hasonló rendezvények miatt is, úgyhogy én mindenképpen támogatnám ezt a javaslatot. És úgy látom, hogy több hozzászólási igény jelenleg nincsen is, úgyhogy akkor hát nincs a képernyőn. Ez van! Határozathozatal következik. Tájékoztatom Tisztelt képviselő-testületet, hogy a bizottság döntésének megfelelően a kipontozott részre 100.000.- Ft kerül beírásra. Aki ezzel egyetért, kérem igennel ezt jelezze! Szavazzunk! Köszönöm szépen. A Képviselő-testület 16 igen, 0 nem, 1 tartózkodás mellett elfogadta a határozati javaslatot. Így ezt a napirendi pontot le tudtam zárni.

H A T Á R O Z A T:

54/2017. (II. 15.) Kt. Budapest Főváros XVI. kerületi Önkormányzat Képviselő-testülete a Dávid Király Keresztény Kultúráért és Oktatásért Alapítvány kérelmét **100.000,- Ft-tal,** azaz **egyszázezer forinttal** támogatja az Önkormányzat 2017. évi költségvetéséről szóló 23/2016. (XII. 21.) számú önkormányzati rendelet 5. melléklet 41. sorában biztosított **Kerületi sport támogatása** keret terhére.

A támogatás felhasználható: 2017-ben a VII. Tavaszváró Terepfutóversenyhez kapcsolódó költségekre (versenybírói díjak, chipes időmérés, orvos, szpíker, érmek, ajándékok, rajtszámok, ToiToi WC-k, engedélyek, benzin és telefon költség, színpad, hangosítás, bérlés, sátrak, kordonok bérlése, reklám).

A támogatási összeg elszámolásának határideje: 2017. április 30.

Budapest Főváros XVI. kerületi Önkormányzat Képviselő-testülete felkéri a Polgármestert a támogatási szerződés megkötésére.

Határidő: az értesítésre - 2017. március 3.

Felelős: Kovács Péter polgármester

KOVÁCS PÉTER

Soron következik eredetileg 12-sel jelzett:

NAPIREND: 9. Javaslat a polgármester 2017. évi szabadsága ütemezésének jóváhagyására

***20/2017. számú előterjesztés***

Előterjesztő: Kovács Péter polgármester

KOVÁCS PÉTER

Előterjesztőként nincsen hozzáfűznivalóm. Kérdezem van-e kérdés? Kérdést nem látok. Vélemény, javaslat, hozzászólás? Ilyen sincsen. Határozathozatal következik. Az előterjesztés 1. oldalán található határozati javaslatról döntünk. Szavazzunk! A képviselő-testület 16 igen, 1 nem, 0 tartózkodás mellett elfogadta a határozati javaslatot. Így ezt a napirendi pontot le tudtam zárni.

H A T Á R O Z A T:

55/2017. (II. 15.) Kt. Budapest Főváros XVI. kerület Önkormányzatának Képviselő-testülete a polgármester 2017. évi szabadságának ütemezését az előterjesztés melléklete szerinti tartalommal jóváhagyja.

Felelős: Kovács Péter polgármester

Határidő: 2017. február 15.

KOVÁCS PÉTER

Soron következik eredetileg – Pisszt, cscscscsit! Egy kis figyelmet! –13-sal jelzett:

NAPIREND: 10. Budapest, XVI. kerület, Budapesti út – Csömöri HÉV-vonal –közigazgatási határ által határolt területre kerületi építési szabályzat (véleményezési szakasz.)(Fürge utca melletti területek)

***34/2017. számú előterjesztés***

Előterjesztő: Kovács Péter polgármester

KOVÁCS PÉTER

Előterjesztőként nincsen hozzáfűznivalóm. Kérdezem, van-e kérdés? Kérdést nem látok. Vélemény, javaslat, avagy hozzászólás? Mizsei László képviselő úr, parancsoljon!

MIZSEI LÁSZLÓ

Most, jó! Köszönöm! Igazság szerint egy rakás észrevételem van az előterjesztéssel kapcsolatban. Tehát akinek most esetleg problémája van bizonyos dolgok visszatartásával nyugodtan menjen ki, hogyha netán-tán nem kíváncsi arra, amit mondok. És, egy képviselőtársam már megy is. Köszönöm. Kettő, jó rendben!

KOVÁCS PÉTER

Az egy, az kettő!

MIZSEI LÁSZLÓ

Tehát ez a terület gyakorlatilag Árpádföld észak-keleti csücske. Egy olyan terület, ami az M0-s mellett helyezkedik el. Szerintem korlátozottan alkalmas ez lakóterület számára. És el is mondom, hogy miért. Elsősorban azt szeretném mondani, hogy van egy EU-s szabályozás, ami azt mondja, hogy a lakott területtől 500 méteren belül autópálya nem építhető. Mondjuk, ez most fordított esetben alkalmazandó szerintem. Miszerint, hogyha az EU-ban nem engednek 500 méteren belül lakóterületet építeni autópályához, szerintem nekünk követni kéne azt a gyako… azt az elképzelést, miszerint mi se építsünk 500 méterre lakóterületet, alakítsunk ki lakóterületi lehetőséget autópályától. Ugyanaz a probléma állhat föl szerintem mind a kettő szempontból. Tehát az, hogy túl közel van légszennyezettség szempontjából, ráadásul, hogyha az Észak- Észak-Nyugati uralkodó széljárást vesszük, gyakorlatilag az M0-s azt a részt teríti be egy az egyben, konkrétan. Ráadásul irdatlan közel van az egészhez, 395 méter csak légvonalban, és hogyha még messzebb is építkeznek, akkor az még közelebb lesz. Ez nagyon közel. Tehát ez nemhogy 500 méter nincs, de 400 méter sincs meg teljesen. Az egész terület ami itt most átminősítésre kerülne, az gyakorlatilag 400 méterre van attól a területtől, ahol az M0 csapadékvizét gyűjti, gyűjtené és elszikkasztani hivatott terület van. Ahová az útszakaszról tisztítatlanul kerül be a csapadékvíz majd a szennyeződés kb. 6-800 méter m2 területen elterül, ahonnan száradás után a szél felkaphatja. Tehát gyakorlatilag ott egy olyan terület van mellette beépítve, ahol a szennyezett víz szétterül és utána a szennyező anyagot simán elhordhatja a szél. Nem is tudom elképzelni, hogy egyáltalán hogy képzelték az M0-s kialakítói, hogy ezt így megoldják. Ugyanis az autópályán keletkezett csapadékvíz az veszélyes hulladéknak minősül Magyarországon. Egy nagy részét egyébként az autópálya mellett szikkasztják el, de pont ez az a rész, ami nagyon lejtős és itt alá van drénezve az egész autópálya és ide, csömöri oldalra és az árpádföldi oldalra vezetik ezt az elszivárgó, ezt a fölgyülemlő vizet. Ráadásul ez egy, ez azért is nagyon rossz húzás, mert a Caprera-pataknak ott van a vízgyűjtő területe. Tehát pont bele a pacekba, a közepébe. Egyébként az utóbbi néhány évben már nem is látnak kászka rákot a Caprera-forrásban talán nem véletlenül. Az M0 az a lényegében, az M0 zaja az nagyon nagy probléma lehet a továbbiakban, akik odaköltöznek. Lényegében nincs zajvédő erdősáv, ami van, az elhanyagolhatónak nevezhető. És az utólagosan kiépített zajvédő fal, ami utólag lett kibulizva, az is gyakorlatilag egy túrót nem ér. Tehát aki oda fog költözni, az megint csak „Anyázni fog!” később, amikor észreveszi, hogy az M0-s ott van mellette és ezen már nem lehet majd segíteni. Szerintem elébe kellene menni az egésznek. Ami még problémás lesz zaj szempontjából az a Szabadság út- Magtár úti felüljáró, ami Csömörre viszi be a forgalmat. Mivel ez kiemelve van az M0-s fölé, ez is kifejezetten zajos dolog és ez is tovább fokozza a zajterhelést. Arról nem is beszélve, hogy gyakorlatilag az egésztől ott van 150-200 méterre a HÉV. Tehát ez egy olyan terület, ami igen zajos lesz. Tehát én oda embert nem engednék, hogy építkezzen. A tömegközlekedés szempontjából csak a HÉV-vel megközelíthető, igaz onnan két utcára van, de gyakorlatilag minden olyan messze van onnan, hogy csak autóval lehet utána kimászni onnan. Annak idején még 2010-ben, az előző önkormányzati képviselőnkkel, Szabó Barbarával és Fábri István polgármester úrral bejártuk azt a környéket és Fábri úrnak az volt az elképzelése azzal a területtel kapcsolatban, mivel ott nem messze már, gyakorlatilag az M0-s és köztünk, az már csömöri terület, hogy az egészből egy rekreációs területet kellene csinálni. Ő azt tervezte, hogy azt be kéne ültetni közösen a XVI. kerülettel, fával, tehát az utolsó centiig. Ez nemcsak abból a szempontból lenne jó, hogy az emberek kijárhatnának, kikapcsolódhatnának, hanem azért is, mert része lehetne annak a Budapestet körülvevő már nagyon régen tervezett erdőgyűrűnek, ami elengedhetetlenül fontos lenne ahhoz, hogy az M0-nak például a szennyezését valamelyest kompenzálja. Arról nem is beszélve, hogy a helyiek, akikkel én rendszeresen beszélgettem régebben és most is, azok is azt szeretnék, hogyha oda nem házak épülnének, hanem valami zöld terület maradna. Például egy nagyon pregnáns elképzelésük van arról, hogy oda egy játszótérrel egybekötött ilyen grund kellene, tehát nem egy műfüves focipálya, csak egy olyan terület, ahol focizhatnak a gyerekek. Most is van ilyen terület, de kellene egy nagyobb. Körülbelül olyasmire gondolnak, mint ami a túloldalon van a Majorszegi ligetben, egy ilyen kis játszótér, mögötte egy füves rész, ahol lehet focizni. Tehát egy ilyen nagyon kellene oda, mert a környéken sehol nincs ilyen. Tehát azt szeretném minden képviselőtársaimnak ajánlani, hogy egyszer menjen el arra és majd lássa meg, hogy mi történt, mi van ott. Én oda embert nem szívesen engednék, hogy építkezzen a saját érdekében sem. Biztos lesz rá vállalkozó, meg most a CSOK, meg minden, de embereket saját hibájukon kívül ne hozzunk olyan helyzetbe szerintem, ami nekik később aztán nem tesz jót. Köszönöm szépen.

KOVÁCS PÉTER

Köszönöm szépen képviselő úr, hogy elmondta. Becsülöm a felkészültségét ebben az ügyben nyilván azért, mert, hogy Ön nem messze lakik ettől a területtől Árpádföldön. Néhány dolgot hadd mondjak el. Tehát arról most nem döntünk, hogy ez lakóterület lesz vagy sem. Erről már korábban döntöttünk. Ugye mi tettünk javaslatot annak idején, meg talán jól emlékszem 2010 volt az első javaslattételünk, a kifejezetten a lakók kérésére, mert az ottani lakótulajdonosok kérésére, a Fővárosi Önkormányzat felé és utána ugye egy újabb kört futottunk. Akkor még a Vecseház utca másik oldalának beépítésről is szó volt, meg a Fürge utca másik oldalának beépítéséről is szó volt. Aztán most már csak a Fürge utca beépítésének másik oldalának a beépítéséről van szó, mint ahogyan Ön is látja. Ugye a Vecseház utca az lekerült napirendről, leginkább a tulajdonosnak az elképzelése miatt. Mert ő nem vállalta azokat a feltételeket, amiket az itt levő tulajdonosok vállaltak egyébként. Ha megnézte a térképet vagy hát Ön egyébként is ismeri ezt a területet, tehát a most, hogyha a Fürge utcának a túloldala is beépül, akkor egy centivel nem lesz közelebb, mint a Vecseház utcának a mostani vége. Tehát pont ugyanúgy, olyan messze laknak momentán is ott emberek ezen a területen. Egyébként én nagyon támogatnám, hogy ott erdő legyen, és Fábri úr annak idején, amikor megválasztották először polgármesternek meg is keresett ezzel az ügylettel. És a következőt mondta, hogy 10.000.000,- Ft-ból itt remek erdőt lehetne csinálni. Több méter vagy 10 méter szélességbe, és, és azt kérte, hogy akkor mi álljuk a felét. Én mondtam, hogy 5.000.000,- Ft-ot bármikor tudunk adni erre, de azóta nem keresett ezzel az ötletével. Bár én akkor is jeleztem neki, hogy szerintem egy nullával mellélőtt, mert ez inkább 100.000.000,- Ft-ba kerülne, mint 10.000.000,- Ft-ba. Lehet, hogy ő is utánaszámolt ennek a dolognak, minden esetre mi nyitottak voltunk, hogy 5.000.000,- Ft értékben oda fát ültessünk, függetlenül attól, hogy az csömöri terület vagy sem. A nagyjából ezeket akartam elmondani válaszként a fölvetésére. Igazából ez még ide fog kerülni, mert ez még csak a véleményeknek a véleményezése. És majd a legvégén úgy is még a szabályozási tervet fogjuk tárgyalni, de én azt gondolom, hogy nem érdemes eltérni attól, amit már kétszer a képviselő-testület megerősített, hogy itt a Fürge utcának a túloldalán legyen lakóövezet, megértve azt is, amit Ön mond. További hozzászólásra igényt most nem látok, így határozathozatal következik. Az előterjesztés 2. oldalán található határozati javaslatról döntünk. Szavazzunk! A képviselő-testület 14 igen, 0 nem, 3 tartózkodás mellett elfogadta a határozati javaslatot. Így ezt a napirendi pontot le tudtam zárni.

H A T Á R O Z A T:

56/2017. (II. 15.) Kt. Budapest Főváros XVI. kerületi Önkormányzat Képviselő-testülete a Budapest, XVI. kerület, Budapesti út – Csömöri HÉV-vonal – közigazgatási határ által határolt területre készülő kerületi építési szabályzat véleményezési szakaszában megfogalmazott, a Budapest Főváros Kormányhivatala Építésügyi és Örökségvédelmi Hatósági, Oktatási és Törvényességi Felügyeleti Főosztály fenti területre vonatkozó rendelet-tervezetre kialakított véleményében megfogalmazott észrevételeket elfogadja.

Határidő: 2017. március 10.

Felelős: Kovács Péter polgármester

KOVÁCS PÉTER

Soron következik 14-sel jelzett:

NAPIREND: 11. A rákosszentmihályi születésű Olofsson Károly, Placid atya emlékének ápolása

***32/2017. számú előterjesztés***

Előterjesztő: Varga Ilona képviselő

KOVÁCS PÉTER

Az előterjesztő Varga Ilona képviselő asszony. Parancsoljon, képviselő asszony!

VARGA ILONA

Köszönöm szépen, Polgármester úr. Az előterjesztésemben leírtam, hogy Olofsson Károly, szerzetesi nevén Placid atya 1916. december 23-án született Rákosszentmihályon, és kisgyermekkorát is itt töltötte. Úgy tudom 10 éves korában költöztek be Pestre. Próbáltunk kutatást végezni, hogy pontosan melyik iskolába járhatott, melyik házban lakott, ezt egyelőre nem tudtuk kideríteni, vagy én sem tudtam kideríteni. De szerintem érdemes ezzel a kérdéssel foglalkoznunk, mert olyan példamutató életet élt Olofsson atya, ami, ami, már a személye is olyan, hogy példaértékű. Annyit hadd mondjak, aki esetleg nem tudná, de gondolom az előterjesztésemet elolvasták, hogy a Gulágra került, és ami nincs, amit nem írtam még bele itt az előterjesztésbe, különösen az fogott meg, hogy olyan olimpiai játékot szervezett a Gulágon a rabtársainak, hogy abban versenyeztek, hogy ki hány jó élményt tudott aznap összegyűjteni. Hatalmas erővel bírt ez a pozitív hozzáállás. Az emberek nem a rosszat nézték, nem a rosszat keresték a helyzetükben, hanem örültek annak, ha valakinek egy szem krumplival több volt a levesben. Tehát gyakorlatilag így tudták túlélni a Gulág rettenetes éveit. Mikor hazajött, akkor természetesen ő is élte a Gulágról hazakerült, megbélyegzett emberek életét. És már idősebb korában lehetett, folytathatott újból papi szolgálatot. Amennyi, ami a legjellemzőbb nekem ez a mondat tetszett, a Magyar Becsületrend kitűntetését mikor kapta, akkor ezt mondták róla: „Váratlanul hosszú, és példaadó életútja elismeréseként, és azért a reményt adó derűért, amivel megélte élethivatását a legembertelenebb körülmények között is.” Úgy érzem, hogy Olofsson Atya emlékét ápolnunk kellene, és vagy egy szoborral, vagy egy emléktáblával megemlékezni róla. Köszönöm szépen.

KOVÁCS PÉTER

Köszönöm szépen. Kérdezem van-e kérdés az előterjesztéshez? Ilyen nincs. Vélemény, javaslat, avagy hozzászólás? Ha másnak nincs, én annyit kérnék Ilona, hogy én alapvetően támogatom ezt a javaslatot, de ez a március 31-ei határidő nekem nagyon rövid. Főleg úgy, hogy ugye a javaslatod szerint a Bencés Rendházzal is, illetve civil szervezetekkel is egyeztessek még. Ez körülbelül azt jelentené, hogy nekem mindenre lenne összesen egyéb meló mellett 3 hetem úgy, hogy még előterjesztést is gyártsak. Én egy május 31-et javasolnék, ha Te elfogadod. Nagyon szépen köszönöm. További hozzászólás nincs. Az előterjesztő kíván-e zárszót mondani? Nem. Akkor határozathozatal következik. Az előterjesztő módosította a határidőt május 31-re, így tenném föl szavazásra a kérdést. Aki ezzel egyetért, kérem igennel ezt jelezze! Szavazzunk! Köszönöm szépen. A képviselő-testület 17 igen, egyhangúlag elfogadta a határozati javaslatot. Ezzel ezt a napirendi pontot le tudtam zárni.

H A T Á R O Z A T:

57/2017. (II. 15.) Kt. Budapest Főváros XVI. kerületi Önkormányzat Képviselő-testülete úgy határoz, hogy Olofsson Placid atya emlékét kerületünkben szobor állításával, vagy emléktábla elhelyezésével ápolni fogja.

A Képviselő-testület felkéri a Polgármestert, hogy a kerületi civilszervezetek és a budapesti Bencés Rendház bevonásával dolgozzon ki javaslatot az emlékmű elhelyezésének helyéről és módjáról.

Határidő: 2017. május 31.

Felelős: Kovács Péter polgármester

KOVÁCS PÉTER

Zárt ülési napirendi pontok következnek.

***A 12-17. napirendi pontok tárgyalása zárt ülés keretében történik.***

KOVÁCS PÉTER

Én még ezt nem vettem észre! Soron következik eredetileg 20-sal jelzett:

NAPIREND: 18. A polgármester, az alpolgármesterek, a tanácsnokok, a bizottsági elnökök beszámolója az előző Képviselő-testületi ülés óta történt, fontosabb eseményekről

KOVÁCS PÉTER

A polgármesteri beszámolót írásban találják, de kénytelen vagyok szóban kiegészíteni. Kifejezetten Vajda Zoltán képviselő úr miatt és arra kérem, hogy a végén, illetve nem ennél, hanem majd a képviselői kérdéseknél legyen kedves segítségemre lenni, mert úgy látom, hogy erre szükség van. Ugyanis történt február 6-án, hogy az Együtt aktivistái aláírásgyűjtés címszóval kitelepültek a Szakrendelő parkolójába, és ami még önmagában nem is lenne baj. A Szakrendelő dolgozói és a betegek megítélése szerint viszont olyan rossz helyen álltak, hogy nem tudták zökkenőmentesen megközelíteni az intézményt. Erre kérték őket, hogy legyenek kedvesek egy kicsit odébb állni és az én információim alapján ezt meg is tették. Majd megjelent egy csatornatisztító autó amelyre, ha jól emlékszem Vajda Zoltán képviselő úr azt nyilatkozta, hogy ezt az intézmény igazgatója hívta rá. Ez viszont nem állja meg a helyét ez a dolog. Olyannyira nem, hogy erről híradó, híradásként először megjelent híradás, az ATV-nek a weboldalán is megjelent a Csatornázási Műveknek a közleménye, mely a következőképpen szól: „Budatest XVI. kerület Jókai utcából (a 100 Ft-os boltból) még január 30-án kaptuk az első bejelentést dugulásról. Munkatársaink a bejelentést követően intézkedtek az üzemzavar elhárításáról, de a fagyok miatt meg kellett várnunk az enyhébb időt. Ezért a mai napon, zárójelben jegyzem meg, február 6-án ismételten kiszálltak a csatorna tisztítása miatt. Vagyis nem az intézményigazgató rendelte el oda a csatornatisztítót. És a probléma itt kezdődik. Mert persze mindenkinek lehet valamilyen véleménye, és van is, de az a nyilatkozat, amit képviselő úr tett, ez arra bíztatott néhány embert az Együttnek a honlapján, hogy az egyébként nem közszereplő intézményi igazgatót a következő véleményekkel illessék. Szalay Éva a következőt mondja: „az ilyen idiótát nem a rendelő intézet vezetőjének kell megválasztani, hanem kezeléssel, kezelésekkel kellene gyógyítani.” Horváth József: „az ilyen parazita vezető inkább népművészeti agyagedény!” Suri Gábor: „fasszopó FIDESZ- esek, anyátokat a ravatalon!” László Burják: „az intézményvezető neve, elérhetősége, hol lehet meglátogatni?” Palatinusz Jobbágy András: „szemét, gerinctelen, büdös bunkó!” László Szán fia: „intézményvezetőnek egyik szemét ki kellett volna szúrni, és a másikat már mindjárt más, másikkal már mindjárt mást látott volna!” Berényi Imre Borzas: „az ilyen intézményvezetőket fel kell akasztani!” Ráadásul mindezt úgy tették képviselő úr és csapata, hogy az intézmény falára jól láthatóan ki van írva a következő tábla: „Magánterület! Az intézmény parkolója kizárólag a betegszállítás, betegellátás céljából nyitott a közforgalom számára! Minden ettől eltérő tevékenység kizárólag az intézmény vezetőjének engedélyével végezhető. Ennek hiányában tilos!” Arra kérem képviselő urat, most függetlenül attól, hogy mit gondolok az aláírás-gyűjtésről vagy sem. De! Ja! És ezek az információk birtokában az Együtt, vagy Ön, mint a facebook oldalán nem közölte, hogy valóban kiderült, hogy nem az intézményvezető hívta ki, soha nem korrigálták ezt, ez nem jelent meg sehol és ezek a kommentek a mai napig elérhetőek az Együttnek a facebook oldalán. Úgyhogy a következőt kérném képviselő úrtól. Egyrészt kérjen bocsánatot az intézményvezetőtől, itt most nagy nyilvánosság előtt. A másik, amit szeretnék kérni képviselő úrtól, hogy hasson oda, hogy az Együtt facebook oldaláról ezek a kommentek, illetve kerüljön ki egy nyilatkozat, hogy nem az intézményvezető hívta ki a csatornatisztító autót. Mert nyilván mi, akik itt ülünk, mi közszereplők vagyunk. Mi mondhatunk egymásra egy csomó mindent, csúnyákat is meg szépeket is, mint ahogy ma erről mind a kettőre volt precedens. Akár köztünk is. De egy intézményvezetőt, ráadásul, aki köztiszteletben álló intézményvezető, ráadásul kardiológus és ezt csak azért mondom viccesen, mert a szívére vette ezt a dolgot, olyan szinten, hogy azt gondolta, hogy neki le kell mondania, hogy ilyen dologba keveredett, pedig teljesen ártatlan ebben a kérdésben. És napokig nem tudott aludni, tehát én arra kérném képviselő urat, hogy máskor jobban gondolja meg, hogy mit csinál és, és kérem még egyszer, hogy most kérjen bocsánatot. Vajda képviselő úr jelzi, hogy hozzá szeretne szólni, nyilván kérdése van a polgármesteri beszámolóhoz. Parancsoljon, képviselő úr! Hát ugye két lehetősége van, vagy kérdez a polgármesteri beszámolóhoz, melyben elrejti a hozzászólnivalóját, vagy a képviselői kérdéseknél.

VAJDA ZOLTÁN

Oké, megkaptam a lehetőséget, és hány percben rejthetem el a hozzászólásomat ebben a kérdésben, Polgármester úr?

KOVÁCS PÉTER

Parancsoljon, képviselő úr!

VAJDA ZOLTÁN

Jó! Egyrészt köszönöm szépen. Azt hittem, hogy odaérek a kislányomért az iskolába, de akkor szívesen beszélgetek erről. Nem tudtam, hogy a polgármesteri beszámoló részét képezi ez a napirendi pont. De én örömmel beszélgetek erről Polgármester úr. És szerintem sok mindenre akkor fény derül. Először is akkor először tegyük rendbe, hogy a Jókai Szakrendelő előtt hogyan történt pontosan, és akkor jegyzőkönyvileg tudjuk ezt. Először is, most a dátumot nem fogom tudni mondani, de előző hét pénteken, tehát most már immáron 10 nappal ezelőtt települtünk ki oda első alkalommal. Egyébként nem csak mi, más aktivisták is, és más szervezetektől is. Amelykor tudatosan figyeltünk oda, nemcsak akkor, azóta is minden alkalommal, amikor ott települtünk legutóbb. Ma reggel, barátaim most is máshol is vannak. Hogy olyan helyre települjünk ki, ami „A” jogszabály által tökéletesen törvényes. Szívesen, bár jogász nem vagyok, de segítek önnek polgármester úr, és másnak is, aki esetleg nem tudná, a gyülekezési törvény vonatkozik erre. Tehát amikor Ön egy táblát említ, hogy milyen tevékenységet nem lehet, például, csak jelzem, mert ez a biztonsági őr, aki kijött, arra hivatkozott, hogy koldulni sem szabad, meg árulni sem szabad. Erre a területre, mint most már megtanultam, magánterület, amely egy közforgalom előtt megnyitott magánterület, a gyülekezési törvény passzusa vonatkozik. Ad absurdum, tüntetést is lehet oda szervezni. Mivel nem válogatódik meg, hogy ki jön ide, ez a közforgalom előtt megnyitott helynek a definíciója, ezért természetesen kampány időszakban lehet aláírásokat gyűjteni és nagyon büszke vagyok a csapatra, akik aláírásokat gyűjtöttek, az olimpia kapcsán, amiről szívesen beszélek egy pár mondatot, hogy miért tenné tönkre a hazánkat. De majd egy picit később. Pénteken, amikor oda kitelepültünk akkor először azt hiszem, hogy egy biztonsági őr, pontos titulusát nem tudom az úrnak, először egészen zavarba ejtően durva hangnemben jelezte, hogy mi menjünk el innen, mert ez itt nem lehet gyűjteni semmilyen módon. Majd utána sokkal nyugodtabb hangnemben majd egy másik hölgy kijött, hogy az igazgatónő magához rendelt, mert ő utasít engem személyesen, hogy ezt nem lehet tenni. Én még magamhoz képest is kifejezetten udvarias módon jeleztem, hogy erre nincsen lehetőség. Örömmel várom igazgatónőt, hogy ha ezt el akarná mondani. Erre nem volt mód. Később is bármilyen módon még jelezték. Majd egyszer csak megjelent a kerületben egy rendőr járőr úr, aki hát itt most akkor óvatosan kell fogalmaznom, hogy nehogy ő bajba kerüljön, de ő még nálam is pontosabban mondta el, hogy miért törvényes, amit mi teszünk, és hogy ő szívesen megmondja igazgatónőnek is. Ezt ő mondta, de végül is nem tudom, hogy ez megtörtént-e vagy sem, mert nem követtem az eseményeket. Ez volt a pénteki esemény. Egy zárójeles mondat, hogy hol álltunk Polgármester úr, és hol állunk azóta is. Nagyon tudatosan olyan helyen, ahol senkit nem zavarunk. Sőt nagyon boldog vagyok attól, hogy sok ember örömmel jön oda aláírni. Meg a jó néhány további helyre is, amit mindjárt felsorolok, hogy még hány helyen gyűjtjük kertvárosunkban az aláírásokat, tömegével jönnek az emberek. Nem, hogy nem zavarjuk az embereket, az emberek örömmel fogadják, hogy lehetőség van, kifejezni azt az érzésüket, hogy a kormány erőszakkal akar egy olyat lenyomni a torkukon, amit ők nem akarnak és ezért lesz nagyon jó ez a népszavazás, az Olimpia kapcsán konkrétan el tudják mondani, hogy márpedig ők ezt nem akarják. A kertvárosunkban is ezrével írják alá. Pontos számot péntek délután fogok tudni mondani, nagyjából már látjuk, bár még van 2 nap ezt gyűjteni. Visszatérve akkor az eseményekhez. Ez volt pénteken, hogy az igazgatónő személyesen nem, hanem kollégája által először nehéz, nehezen minősíthető hangnemben, majd utána egy kicsit kulturáltabb hangnemben kérte, hogy hát a kért az egy jó szó, majd a rendőr járőr érkezett meg, pénteken. Ha jól emlékszem hétfőn volt ez az eset, amiről Ön beszél, abban segítsen, de igen, hétfőn volt az eset, amikor ismét természetesen kitelepültünk oda és sok más helyszínre még a kertvárosba. És hát a kerület azt hiszem, hogy közpénzből fizetett közterület-felügyelői jöttek ide, vagy jöttek oda hozzánk, ugyan viszontkérdést nem tudom, hogy szabad-e föltenni? De hátha megmondja Polgármester úr, Ön utasította őket? Vagy ki utasította őket?

KOVÁCS PÉTER

Ne haragudjon képviselő úr, egyedül kérdést lehetne most itt most föltennie, de…

VAJDA ZOLTÁN

Akkor csak kérdést teszek föl!

KOVÁCS PÉTER

…türelemmel várok!

VAJDA ZOLTÁN

Valakinek a megbízásából …megérkeztek a közterület-felügyelők!

KOVÁCS PÉTER

Nagyon remélem, nagyon remélem, hogy a végén bocsánatkérés lesz!

VAJDA ZOLTÁN

Végig mondhatom?

KOVÁCS PÉTER

Parancsoljon képviselő úr!

VAJDA ZOLTÁN

Még jó sok mondatom van! Köszönöm szépen a lehetőséget, hogy ezt a részt, tisztába tegyük ezt a dolgot! Tehát megjelentek a közterület-felügyelettől is két kedves kolléga ugye személyesen is ismerem őket, remélem nem kerülnek bajba, hogy őket is akkor egy picit bemószerolom, hogy ők is elmondták, hogy miért? Semmilyen intézkedést nem kell tenniük. Tökéletesen jó helyen állunk. Senkit nem zavarunk, zárójel, ez zárójeles mondatban, egy olyan helyen álltunk, ami le volt zárva egy kis kordonnal, a csúszós lépcső miatt. Direkt oda álltunk, ahol egyszerűen fizikailag sem lehetett fölmenni, azóta is ott állunk minden nap. És hát megjelent a közterület-felügyelet valakinek a megbízásából. Majd valóban akkor délelőtt megjelent ez az ominózus, mi a neve ennek? Szennyvíztisztító vagy csatornatisztító kamion. És akkor, hogy egyértelmű legyen a helyzet. Én soha nem mondtam szerintem senkinek, hogy ki küldte ezt ide! Az állapotot tudom pontosítani. Én azt nyilatkoztam, hogy én látom a Polgármester úrnak a fejtartását, ami az igazság, az az, hogy a kertvárosunknak a szakrendelőnek az igazgatónője előző nap, vagy előző munkanap milyen hangnemben jelezte, hogy nem lehet. Megállapodtunk, hogy lehet. Kijött a rendőrjárőr elmondta, hogy ezt lehet. És folytattuk a munkát, amit ugye a demokrácia jegyében ugye természetesen lehet aláírásokat gyűjteni, egy agresszív hatalommal szemben. Hétfői napon, hogyan jött ki a közpénzből eltartott közterület-felügyelet, aki szintén jelezte, hogy lehet ezt csinálni. És megjelent egy ilyen szennyvíz-szippantó is. Semmilyen módon ezt én ugye nem tudhatom. Azóta már hallottuk, mert volt egy nyilatkozata ennek a szennyvíztisztító cégnek, a Fővárosi Csatornázási Műveknek, hogy ez nem így van. Polgármester úr, ha sok kérdést lehet föltenni Önnek, akkor azt kérdezem, hogy hogyhogy Ön hétfőn nem tartotta szükségesnek, hogy nyilatkozzon? Én úgy tudom, hogy a TV Önt kereste többször is, hogy tegye tisztába ezt a helyzetet. Ez a második mondatom. A harmadik érvem, hogy ugye azt nem kéri, hogy nem tudtam, hogy az Együttnek van honlapja egyébként, van honlapja a pártunknak? Én azt hittem, hogy a facebook oldalról van szó, de nem tudom, valahol, valakik milyen hangnemben, mit nyilatkoznak, hát én szívesen elmondom, hogy az én honlapomon milyen jelzéseket kapok. Pozitívakat és negatívakat, de azt is szívesen elmondom, hogy mondjuk a teremben jelenlévő alpolgármester úr, Csomor Ervin alpolgármester úrnak az édesapja milyen hangnemben jelezte azt nekünk, hogy szerinte miért rossz amit épp ott teszünk. És a, mert ő betegszállítóként dolgozik ezen a területen. És hogy a piros kis autójával tudatosan próbált odajönni ahol egyébként idős, kedves hölgyek türelmesen sorba állnak mínusz pár fokba, hogy aláírhassák ezt. Tehát ilyen adok-kapokba szívesen belemegyek, de nem hiszem, hogy az jó Polgármester úr. Ugye ha Ön azt kéri tőlem, hogy kérjek elnézést általam nem ismert emberek által jelzett dolgokra, én általam nem kezelt oldalon, attól én zavarba jövök. Ön megteszi azt, hogy elnézést kér néhány olyan ember nevében, aki mondjuk hazaárulónak hívja azokat, akik szeretik a hazájukat és szeretettel gyűjtik az aláírásokat egy olyan terv ellen, amely egy tudatosan szerintünk tönkretenné országunk gazdaságát? Ön elnézést kíván emiatt kérni Polgármester úr? Nemcsak a Jókai úti szakrendelő előtt gyűjtöttünk és gyűjtünk, hanem gyűjtöttünk a Centi sétányon, a Peti Csemege előtt, gyűjtünk a Szent Korona úti lakótelepen. Gyűjtünk az Egyenes utcai lakótelepen, gyűjtünk a János utcai LIDL előtt. Az Okmányiroda környékén, a Vári Cukrászda előtt, Rákosszentmihály 1-es Posta előtt, Arany János utcai SPAR-nál, Sashalmi Piacon, Jókai úti szakrendelőnél, Jókai úti CBA-nál, mátyásföldi Imre utcai HÉV megállónál, az …

KOVÁCS PÉTER

Jól értem képviselő urat, kérem képviselő urat, hogy…

VAJDA ZOLTÁN

…az Erzsébet-ligeti uszodánál, Bökényföldi úti ALDI, Újszász utcai LIDL-nél, Rákosi úti TESCO előtt!

KOVÁCS PÉTER

Jól értem képviselő urat, hogy nincsen több kérdése!

VAJDA ZOLTÁN

Polgármester úr, amiért például elnézést kér, hogy egy közleményben olyat ír rólam le, ami tényszerűen nem igaz, mert azt már Ön írja gondolom, a közleményt! Idézzem, hogy mi az, amit Ön tényszerűen leír és nem igaz? Szeretné?

KOVÁCS PÉTER

Képviselő úr, ez a kérdése? Befejezte?

VAJDA ZOLTÁN

Sok kérdést tudok föltenni, úgyhogy én nekem …

KOVÁCS PÉTER

Értem!

VAJDA ZOLTÁN

…úgyhogy énnekem nem elnézést kell kérnem szerintem. Köszönöm annak a sok kertvárosi polgárnak, pénteken a számot is meg fogjuk tudni mondani, akik aláírták ezt, és örömmel veszik azt, hogy például a szakrendelő előtt és a kerület jó pár más területén, az előbb soroltam föl gyűjtjük az aláírásokat, azért, mert hitünk szerint ezzel teszünk jót hazánknak. Köszönöm szépen.

KOVÁCS PÉTER

Sajnálom képviselő Úr, hogy nem volt Önben annyi becsület, hogy bocsánatot kérjen azért, hogy bemártott egy köztiszteletben álló intézményvezetőt, aki ezután rosszul érezte magát. Mert Ön nyilatkozta azt, hogy ő hívta ki a szippantós autót. Most függetlenül attól, hogy Önök hol állnak, vagy sem. Miért tesz ilyet képviselő úr? Egyszerűen nem értem! Egyébként zárójelben jegyzem meg, nem azért kell Önnek bocsánatot kérnie, mert valaki nyilatkozik, meg kommenttel, hanem azért, mert Ön miatt csinálják ezt, mert Ön állított valami olyat, ami nem igaz, és Ön nem vette magának azt a fáradságot, bár, bár, bátorságot, hogy hozzászóljon. Sajnos nem tudunk vitát nyitni ebbe a kérdésben.

VAJDA ZOLTÁN

Ez így nem fer!

KOVÁCS PÉTER

De! Dehogynem képviselő úr!

VAJDA ZOLTÁN

Ez fer, Polgármester úr?

KOVÁCS PÉTER

Önnek nem lehetett volna csak kérdést föltennie rövid időben, ön 8 percig beszélt, én is elmondhattam, sajnálom, de itt nincsen, ennek a napirendnek, így van. Alpolgármester urak közül kíván-e valaki beszámolni? Mind a ketten! Először Csomor Alpolgármester úr, parancsoljon!

DR. CSOMOR ERVIN

Én magam is nagyon sajnálom, hogy Vajda képviselő úr ezt, ezt, ezt a választ tette. Őszinte legyek én nem is vártam mást egyébként. Ehhez igazándiból a szakrendelő vezetésének az a döntése, amiben az önkormányzat messzemenőkig támogatja, hogy ebben az esetben a megfelelő jogi lépéseket meg fogja tenni az eset kapcsán. Köszönöm szépen.

KOVÁCS PÉTER

Szász Alpolgármester úr kíván-e beszámolni?

SZÁSZ JÓZSEF

Köszönöm szépen, pár szóban! Szóval ehhez az ügyhöz csak két hozzáfűznivalóm lenne. Az Indexen ez a fotó jelent meg, a fotó aláírása az, hogy Együtt! Gondolom, az azt jelenti, hogy az Együtt valamelyik aktivistája csinálta. Ez a hely az, ahol egyébként a mentőautó el szokott menni, hogyha Önök ott álltak, ahol a csatornázási autó, ott pedig az Ön által is említett piros autó ott áll meg, és ott a lépcsőn tudja fölkísérni a betegeket. Most én a röviden ehhez szólok hozzá, és még egy megjegyzésem van…

KOVÁCS PÉTER

Én nem ezt látom! Én azt látom, hogy Ön beszámol! Így van 1, 2 most beszámolok, a kettő pedig a …

KOVÁCS PÉTER

3

SZÁSZ JÓZSEF

Ha jól tudom, hogy nagy nyilvánosságnak számít a facebookon elhangzott vélemény. Ezt csak azért mondom, mert ha jól tudom, ez ilyen bírósági tárgyalásoknál ennek van valami jogi kategóriája, hogy mi számít széles körnek, vagy nem. Ennyit szerettem volna ehhez elmondani. Egy másik ügyről szeretnék röviden beszámolni, ami itt megmozgatta a kerületi közvéleményt. A 2017. február 10-én 18 óra 30-kor állítólag a Mátyásföldi repülőtéren lelőttek egy kutyát. Utána ezt igen hosszan taglalták különböző kerületi facebook oldalakon, illetve a ma délelőtt folyamán, illetve az Indexen is megjelent, valamint a ma délelőtt folyamán azt hiszem a Petőfi rádióban igen sokáig taglalták. A lényeg a lényeg, hogy ebből a történetből az igaz, hogy 2017. február 10-én, 18:30-kor lelőttek egy kutyát. Nem a Mátyásföldi repülőtéren, nem is a kerületben lőtték le, ez a X. kerületben volt. A X. kerületi Rendőrkapitányság járt el, a kutyát sétáltató egyén az valóban vadászati területen, vadászati időben, és póráz nélkül engedte szabadon a kutyáját. Tehát ő vétett ez ellen. Azon a területen egyébként ki van rakva, hogy természetvédelmi terület. Ki van rakva, hogy kutyát milyen módon lehet bevinni. És ott tényleg vannak azért volt gyanús nekem, mert a hírekben benne volt, hogy lesről lőtték le a kutyát. A repülőtéren nincs les, vadászles. Ez a X. kerület területén van. Onnan lőtte le a vadász, de a történethez még az is hozzátartozik, hogy maga a vadász odament utána a kutyát sétáltatóhoz, együtt hívták ki a rendőrséget, tehát semmilyen felelősség alól ő nem akart kibújni. Egyébként a Mezei Őrszolgálattól kapott információk alapján ő is vétett, mert a vadászati törvényben az is benne van, hogy egyértelműen meg kell bizonyosodnia a vadásznak arról, hogy ő azt az állatot lövi ki, amiről azt gondolja, hogy az az állat, és a körülmények nem tették ezt lehetővé, hogy erről meggyőződjön. De tény és való, hogy a kutya sétáltató is védett, vétett ez ellen, és a vadásznak elméletileg joga volt ezt az állatot kilőni. De ő is hibát vétett el. Egyébként Oláh Csaba pont a testületi ülés előtt küldött egy táblát, hogy úgy néz ki, hogy ez annyira felzaklatta itt a kutyatartókat, hogy ezen a területen megrongálták a vadász leseket. Ez is hozzátartozik a történethez. Tehát a lényeg a lényeg, hogy nem a mátyásföldi repülőtéren, és nem is a kerületben. Köszönöm szépen.

KOVÁCS PÉTER

Kérdezem az alpolgármesteri beszámolóhoz van-e kérdés? Kovács Raymund szeretne kérdezni, vagy Környeiné Rátz Katalin? Kovács Raymund!

KOVÁCS RAYMUND

Igen! Tehát ehhez a témához kapcsolódna, én azért azt erősen javasolnám, és nem tudom mi ennek a módja, felterjesztést kell tenni, vagy sem, hogy a XVI. kerület területén legyen betiltva a vadászat. Ez itt egy világváros, csendes kertváros, szeretjük az embereket, szeretjük az állatokat élve, tehát ne lövöldözzön itt senki. Tehát ez a jó ember is, aki állítólag szarkára lőtt és kutyát talált el, óriási nagy tehetséges vadász lehet, tehát biztosan jól célzott. Teljesen fölösleges, hogy a XVI. kerületnek azon a minimális zöld területén fegyverrel mászkáljanak emberek…

KOVÁCS PÉTER

Ez nem a XVI. kerület területe!

KOVÁCS RAYMUND

…Tudom, de ugyanúgy átjöhet a XVI. kerületre, mert itt sem tilos vadásznia, tehát én azt gondolom, hogy semmi szükség nincs rá, hogy itt vadásszanak. Menjenek az erdőbe, a mezőre lövöldözni. Én sokat járok, ugye ez az én körzetem határában van. Láttam a Léva utcába bejönni rókákat, láttam személyesen 3 őzet. Szerintem az úgy szép, hogy ők bejönnek. Nem kell ezeket kilőni. Tehát én azt javasolnám, hogy…

KOVÁCS PÉTER

Mit kérdez képviselő úr?

KOVÁCS RAYMUND

Kérdezném, hogy kívánunk-e valami felterjesztéssel élni, hogy lakott területen Budapest közigazgatási határán belül ne lehessen vadászni? Köszönöm. Én javasolnám!

KOVÁCS PÉTER

Alpolgármester úrhoz kérdés érkezett. Lehetőség van, vagy Mizsei úr is ebben a kérdésben szeretne kérdezni? Parancsoljon, képviselő úr!

MIZSEI LÁSZLÓ

Igazság szerint Kovács Raymund szinte szórul-szóra elmondta azt, amit én szerettem volna kérdezni. Tehát milyen lépéseket kíván tenni a Polgármesteri Hivatal, Alpolgármester úr, Polgármester úr annak érdekében, hogy nálunk ilyen elő se fordulhasson. Azért engem nagyon sokan kerestek meg ezzel kapcsolatban. Több telefon, személyesen megkerestek és nagyon komolyan várnak erre komoly reakciókat. Azt tudni kell, hogy 2017 óta gyakorlatilag az egész ország területe vadászterületté lett nyilvánítva, hogyishívják…

KOVÁCS PÉTER

Ne szóljunk közbe képviselő úr!

MIZSEI LÁSZLÓ

Gyakorlatilag az ország területe föl lett osztva és ebben a pillanatban Budapest belterülete is, ahogy vesszük vadászterület. A megfelelő rendeletnél én csak egyetlen egy térképet találtam, amin Budapest területe nincs fölosztva és csak annyi van odaírva, hogy Pilisi Parkerdő gazdaság. Tehát nagy valószínűséggel ők végzik a vadásztatást, vagy ezzel kapcsolatos feladatokat. Tehát nagy valószínűséggel őket kell majd megkeresni. Tehát Budapest határán kívül már vadásztársaságokra személyesen van már fölosztva az, hogy melyik területen ki vadásztathat. De! Szerintem nagyon fontos lenne, hogy a kerületi polgárok nyugalma érdekében, hogy biztosak lehessenek benne, hogy véletlenül, soha nem fordulhat olyan elő, hogy akár a Mátyásföldi reptér, vagy bármelyik külterületen, ami gyakorlatilag például sűrűn látogatott, mint a Mátyásföldi reptér, hogy eljárja az önkormányzat azért, hogy mindent megtesz-e azért, hogy ilyen ne történhessen meg. Szerintem ez nagyon fontos. Nagyon sokan mondják azt, hogy a frász jöjjön rájuk, azért mert úgy gondolják, arról, tehát azt…

KOVÁCS PÉTER

Értem a kérdését képviselő úr. Szerintem Alpolgármester úr is érti.

MIZSEI LÁSZLÓ

Igen, hogy egyesek itt töltött fegyverrel járhatnak és arra lőhetnek, amire akarnak, tehát ez nagyon fontos lenne. Kérem, köszönöm.

KOVÁCS PÉTER

Kérdés! Alpolgármester úr, Szász Alpolgármester úr! Környeiné nem, ő már tanácsnokként jelentkezett! Már ezt jelezte az előbb!

SZÁSZ JÓZSEF

Köszönöm szépen. Természetesen tüzetesen utána fogok nézni, hogy ez a ’17-től érvényes vadászati törvény, hogy képeződik le a kerületre. Ez, ezt egy gyors konzultáció volt a Mezei Őrszolgálat vezetőjével. De, tény és való, hogyha visszaemlékeznek tisztelt képviselőtársaim, tán pont egy évvel ezelőtt, pont ezzel kapcsolatosan szintén volt egy ilyen társadalmi nem vita, hanem egy a budapesti közvéleményt megmozgató dolog, hogy ugye Budán, a pont a Vadaspark környékén elszaporodtak a vaddisznók és egészen azt hiszem, tán a Moszkva térig vagy hol bementek és éppen azért, mert akkor nem vonatkozott erre a, erre a területre, meg tán azt hiszem Miskolcon, meg Győr, Győr, Miskolcon, meg Egerben is volt ilyen jellegű probléma. És pont ez volt a, ez volt a baj, hogy ezek a vadak bementek az emberek által lakott területre, és mivel belterületen senkinek nem volt lehetősége, hiszen az nem tartozott vadásztársasághoz, ezért közterületen sem, vagy bocsánat, tehát belterületen sem volt joga senkinek ezeket az állatokat kilőni. Ugye azért egy vaddisznó, az, az más jellegű dolog, az a történelemből tudjuk, hogy, hogy milyen agresszív állat. És éppen ezért hozták, többek között a belterületekre vonatkozó törvénymódosítást. De teljesen, tehát értem a, értem a problémát, utánanézek a kerületre vonatkozó jogszabályoknak és ezzel kapcsolatosan ha tudunk valamit tenni, akkor szerintem a képviselő-testület egy előterjesztés hatására tud ilyen felterjesztéssel élni. Köszönöm szépen.

KOVÁCS PÉTER

Köszönöm szépen. Tanácsnokok közül dr. Környeiné Rátz Katalin jelentkezett beszámolásra. Parancsoljon!

DR. KÖRNYEINÉ RÁTZ KATALIN

Nagyon köszönöm a szót, Polgármester úr! Bizonyára emlékeznek rá képviselőtársaim, hogy decemberben, a decemberi, tehát az éves költségvetésünkben ugye megszavaztunk az egyházaknak 8.000.000,- Ft-ot. Ennek az elosztása a Köznevelés- Ifjúsági és Gyermekvédelmi Bizottság hatáskörében tartozik. Mivel, hogy a se az elvek, se a gyakorlat, semmi nem változott, nem építettek, nem bontottak le, tehát ugyanazok szerint az elvek szerint osztottuk el ezt a, ezt a pénzt. Az egyházi vezetők nagy megelégedésére, mert egy nagy, egy nagyon jó hangulatú munkaebéden vettünk részt a velük a Polgármester úrral és ezt közöltük, és nagyon örültek neki és köszönik szépen.

KOVÁCS PÉTER

Köszönöm szépen. Bizottsági elnökök közül kíván-e valaki beszámolni? Abonyi János, parancsoljon!

ABONYI JÁNOS

Köszönöm szépen, Polgármester úr. Nagyon rövidre fogom. Áttekintette az Ügyrendi Bizottság a mai napon a képviselői vagyonnyilatkozatokat. Valamennyi képviselő határidőre leadta a vagyonnyilatkozatokat. Egyetlen egy formai hibás vagyonnyilatkozat…

KOVÁCS PÉTER

Pszt! Tessék figyelni! Többieknek mondom, hogy figyeljenek!

ABONYI JÁNOS

Ja! Varga Ilonáé, de csupán annyi történt, hogy lerövidítette a, lerövidítette azokat a, azokkal a részekkel a vagyonnyilatkozatot, ahol nem volt kitölteni való. Tehát ezt február 28-ig kértük, hogy ezt javítsa ki. Úgyhogy minden egyéb rendben volt. Köszönöm.

KOVÁCS PÉTER

Köszönöm szépen. Szatmáry László bizottsági elnök kíván még beszámolni. Parancsoljon!

SZATMÁRY LÁSZLÓ

Köszönöm. A Kerületfejlesztési és Üzemeltetési Bizottság már többször jeleztem és kértem tisztelt képviselőtársaimat, hogy a járdajavítási igények leadási határideje március 10-e. Kérném, hogyha valami kérdésük, észrevételük, vagy bármiben segíthetnek, akkor Molnár Lászlót keressék a Kerületfejlesztési Irodán. Ő foglalkozik a járdaügyekkel. Ez az egyik dolog. A másik pedig gondolkoztam, hogy szót kérjek-e, amikor szóba került ez a fakivágási ügy. Van egy olyan hírem, hogy az informatika fejlesztése kapcsán eljutottunk egy olyan helyzetbe, hogy elkészült a térinformatikai rendszer. Lehet, hogy még nem teljes, de ez használható most már. Ezzel meg lett, meg lett bízva Daróczi Mátyás. És őnála kéne mindenkinek jelentkezni. Kap mindenki egy ilyen nagy útmutatót, hogy, hogy kell használni. De mi az értelme? Tehát az értelme ennek annyi, hogy az összes 2003-tól, az összes ORTO-fotó rajta van, ezeket egymásra lehet húzkodni fóliaként. És ez fejleszthető. Tehát, amikor eldöntjük esetleg azt, hogy, vagy valaki, hogy a fakataszter rajta legyen, ugye, ami átmenthető, akkor egyértelműen ősidőkre, vagy 2003-ra kezdődően vissza lehet valószínüsíthetőleg menteni, hogy, hogy mit hol vágtak ki, és ez, ez, ez könnyíti az iroda munkáját és segítséget nyújt nekünk is. Keresse mindenki Daróczi Mátyást és mindenki fog kapni egy ilyen nagy útmutatót, hogy, hogy kell ezt kezelni, vagy… Ennyit szerettem volna. Köszönöm szépen.

KOVÁCS PÉTER

Köszönöm szépen. Kérdés van-e a tanácsnoki vagy bizottsági elnöki beszámolóhoz? Vajda Zoltánnak van kérdése. Parancsoljon, képviselő úr!

VAJDA ZOLTÁN

Köszönöm szépen a szót, Polgármester úr. Mielőtt megvonja tőlem a szót, jelzem, hogy érdekes vita kultúrára vall, amit Ön művelt, tehát, hogy kinyilatkoztat valamit, majd utána egy, egy nem oda illő napirendi pontnál úgy dönt, hogy nem ad utána szót, amikor én tisztán elmondtam Önnek, mi a helyzet. Egyébként, hogy ez…

KOVÁCS PÉTER

Zárójelben jegyzem meg, képviselő úrÖn sem bizottsági elnök, sem tanácsnok…

VAJDA ZOLTÁN

…ugyanolyanra vall, valaki azt mondja, hogy nincs szüksége a népszavazásra az olimpiáról, hiszen a magyar emberek nem akarnak olimpiát. Pont ugyanilyen gondolkodást tükröz, amikor valaki nem ad viszont válaszra lehetőséget.

KOVÁCS PÉTER

Hát ne haragudjon képviselő úr, hogyha az ülést levezető elnökkel szemben azt gondolja, hogy vétett a levezetésnél, van lehetősége arra, hogy szót kérjen és ügyrendi javaslatként a levezető elnök megrovását részesítse. De én úgy látom, hogy épp az SZMSZ-t túlterjeszkedtem az Ön érdekében, mert kérdést formájában próbálta elmondani a propaganda dolgait is. Amellett, hogy el is mondta. Hát, jó, hát, nagyon rugalmas vagyok ezek szerint, ez ebből ez következik. Ne beszéljünk egyszerre, engem is zavar! És én azt gondolom, de hogyha van ügyrendi javaslata. Önnek nincs, de viszont Ács Anikónak van. Parancsoljon!

ÁCS ANIKÓ

Igen, én ezt el akartam mondani! Én felháborítónak tartom azt, hogy, azt, hogy én azt gondolom, hogy egyszerűen az ügyrend ezt nem engedte meg. Nem engedte meg, hogy ilyen politikai dolgokat beszéljen itt a képviselő úr. Én tőlem aztán azt mond, amit akar. És még annyit, akkor most akkor én is elmondok, hogy ezek szerint nem muszáj betartani, hogy…

KOVÁCS PÉTER

De beszáll, nem szabad!

ÁCS ANIKÓ

Jó, mindegy én ezt elmondom, hogy ott, ott voltam teljesen véletlenül, vérvételen hétfői napon. Én nekem ott kellett felmennem azon a rámpán, ahol ugye föltolják a betegeket, mert nem akartam ugye közel kerülni Önökhöz. Csak úgy, mondom. És igenis ott álltak, ahol fel lehetett volna menni. Csak nem tudtak felmenni az emberek rendesen, hanem kerülgetni kellett az aktivistákat és a pultokat. Én személy szerint ott voltam, nagyon messziről elkerültem Önöket, amennyire tudtam, de hát mindegy, és nem szóltam senkinek, mielőtt még kiderül, hogy én hívtam oda valakit. Köszönöm.

KOVÁCS PÉTER

Képviselő Asszonynak van-e ügyrendi javaslata, mert nem hallottam!

KOVÁCS PÉTER

Vajda Zoltánnak van ügyrendi javaslata, parancsoljon! De ebben a napirendben nincs személyes megtámadtatás. Azért kérdezem, hogy van-e ügyrendi javaslata?

VAJDA ZOLTÁN

Köszönöm szépen a szót, Polgármester úr. Ügyrendileg jelezném, hogy akkor ezek szerint Ács Anikó hozzászólása Önnek szólt Polgármester úr, mint képviselőnek, aki túlterjeszkedett a hatáskörén, hiszen egy oda nem illő napirendi pontnál szólított meg valakit. Azt hittem, hogy a Polgármesteri beszámolónál nem megszólíttatás van. Megint jelzem, hogy egy különleges vitakultúra, amit Ön művel. De ugye azok szokták ezt művelni, akik azt nyilatkoztatják ki, hogy a magyar emberek mit akarnak és mit nem. Úgyhogy ez a probléma. Természetesen pedig tényszerűen nem igaz, amit Ács Anikó mond, de hát ez nem probléma. Hogy mi hol állunk, az azért nyilvánvaló, hiszen nagyon sok ember köszöni azt a lehetőséget, aláírhatta ezt. Pénteken fogjuk tudni a pontos számot megmondani. Remélem Ön is kíváncsian várja. Köszönöm szépen.

KOVÁCS PÉTER

Hát ehhez nem tudok, mit hozzáfűzni képviselő úr! Igen! Nem, most lezártuk ezt a napirendet.

KOVÁCS PÉTER

Most következik 21-sel jelzett:

NAPIREND: 19. Képviselői kérdések, közérdekű bejelentések

KOVÁCS PÉTER

Először Varga Ilona képviselő asszony, parancsoljon!

VARGA ILONA

Köszönöm szépen Polgármester úr. Nekem lenne két kérdésem. Az egyik kérdésem, hogy most másodszor adtam be a Kerepes Város Önkormányzatának felhívása közkegyelmi törvényjavaslat előterjesztése érdekében tárgyú előterjesztésemet. És azt szeretném megkérdezni, hogy amikor az önkormányzat, amikor a hivatal készítette el és az Ön aláírásával, illetve Ön helyett, helyettese írta alá, január 10-én, akkor, amennyiben úgy gondolják most, meg gondolták, a 25-ei testületi ülésen is, hogy ezt az SZMSZ szerint nem lehet előterjeszteni, akkor miért nyújtották be? Mert én most másodszor, egy az egybe ismét benyújtottam azt az indoklású előterjesztést, amit az Ön aláírásával nyújtottak be január 10-én. Annyi kiegészítést tettem, hogy felhívtam a figyelmet arra, hogy a Főváros IV. kerület Újpest Önkormányzatának képviselő-testülete február 1-én határozatban támogatta a kerepesieknek a felhívását. Tehát újpestiek úgy gondolták, hogy ez nem politikai ügy, hanem tényleg a, a, a társadalom igazságérzetének a helyreállítását célozta. Tehát gyakorlatilag a kérdésem az, hogy ha Önök így gondolták január 25-ei testületi ülés előtt, hogy leveszik a napirendről, csak munkaértekezleten lesz megbeszélve, akkor egyáltalán miért terjesztették elő? Ez az egyik kérdésem. A másik kérdésem, ez pedig Csomor Ervin alpolgármester úrhoz szól. A január 25-ei testületi ülés előtt beszéltem vele és érdeklődtem azzal kapcsolatban, hogy egy közérdekű adatigénylést küldtem az önkormányzatnak. A kerületi önkormányzati lak… bérlakásokkal kapcsolatban, hogy beszéltünk arról, hogy mikor fogom ezt megkapni. Alpolgármester úr felhívta a figyelmemet, hogy az a, azt mondja, hogy igen, hogy a bérleti szerződések kigyűjtése az olyan aránytalanul nagy munkával járna, hogy ezt nem kellene kérnem. Én nem akartam itt a hivatal dolgozóit tényleg ezzel terhelni, úgyhogy én akkor megbeszéltem Alpolgármester úrral, hogy én akkor ezt, erről lemondanék. Tehát nem kérem én a bérleti szerződéseket. Ezzel szemben, ezzel szemben kaptam egy olyan közérdekű adathalmazt a hivataltól, amiben csak pont az nem volt benne, amit kértem. Beszéltek arról, hogy ezt máshol is megtalálhatnám, mert már mások is kértek ilyen adatokat. Én megpróbáltam az interneten ilyen adatokhoz hozzájutni, megmondom őszintén, hogy nem sikerült. De túl sokat nem dolgoztam vele, mert én, én nem az internetről szerettem volna ezt megtudni, hanem Önöktől. Többek között az adatigénylésem arról szólt, hogy én kérem szépen az önkormányzati bérlakások címlistáját, helyrajzi számmal együtt és a többi, és a többi. Ezzel szemben megkaptam az önkormányzati bérlakásoknak a helyrajzi szám szerinti listáját, aminek aztán tényleg semmi értelme nincs. Tehát mit tudom én, közel háromszáz helyrajzi szám után nézzek utána, hogy az körülbelül mit jelöl, szóval ez, ez, most. Én attól félek, hogy aki ezt összeállította, ezt az anyagot, nem kapta meg az én levelemet. Tehát a kérdés az, hogy megkapta-e az ügyintéző az én levelemet vagy csak úgy ad hoc valamit elküldtek nekem. Szintén nem kaptam meg azt sem, hogy melyik lakásnak mennyi a bérleti díja, csak a hivatkozást a rendeletre. Tehát én még egyszer kérem Alpolgármester urat, hogy amennyiben ez ilyen tévedés folytán elnézték az én levelemben kérteket, akkor kíséreljék meg még egyszer ezt a közérdekű adatigénylésre a választ. Köszönöm szépen.

KOVÁCS PÉTER

Köszönöm szépen. Mielőtt Csomor Alpolgármester úrnak adnék szót, először hadd válaszoljak az első kérdésére Ilona. Tehát én vitában voltam itt a jogászokkal. Szerintem az eredeti előterjesztést sem kellett volna napirendi ponttá tennünk. Előterjesztést készíteni belőle. Ha látta, akkor egy nagyon rövid előterjesztés is volt. A jogászok azt mondták, hogy mivel egy másik önkormányzat kifejezetten a képviselő-testület határozatát kérte, ezért mindenképpen napirendi pontok közé föl kell sorolni. Ellenben azt nem jelzi semmi, mert ugye szabályszerű előterjesztés. Tehát azt nem jelzi semmi, hogy ezt kötelező is tárgyalni, ha emlékszik és azonnal vissza is vontam. Tehát ugye nekem azt mondták, én nem vagyok jogász, hiszek annak, amit a Jegyző úr, illetve itt az iroda mond, hogy elő kell terjeszteni, napirendként kell kezelni, de nem kell tárgyalni. De ugyanígy járunk most ebben az ügyben el. Tehát nincsen változás. Csak, hogyha egyszer egy önkormányzat megkeres minket, akkor én nem tehetem azt meg, hogy erről nem tájékoztatom egy előterjesztés során, mert ugye ők azt kifejezetten azt kérték, a képviselő-testületet és akkor most Csomor Alpolgármester úr válasza következik.

DR. CSOMOR ERVIN

Igen, köszönöm szépen. Tehát kezdjük azzal, hogy ugye ebben a levélben a képviselő asszonnyal is közöltük, hogy Önnek, képviselőnek joga van bármilyen iratanyagba betekinteni. Tehát, hogyha Ön most ezt ne értsen félre, veszi a fáradtságot, eljön, itt tölt egy meghatározott időt, Önnek bármilyen iratanyagba joga van betekinteni, és arról, olyan má… feljegyzéseket készít, nyilvánvalóan abból a célból, amely Ön a képviselői munkájával kapcsolatos, Önnek ehhez joga van. Viszont a van egy pici fél igazság, nemcsak pici, hanem elég nagy fél igazság, amit eltetszett mondani. Egyrészt abban, hogy azt mondta, hogy nem kapta meg a lakások alapján fizetendő lakbért. Na most, a táblázatban tudomásom szerint benne volt, hogy hány m2 a lakás, benne volt, hogy milyen módon került bérbeadásra. Tehát vagy szociális vagy költségelvű. A helyi rendeletet nyilvánvalóan Ön is úgy gondolom, hogy ismeri. És ennek alapján helyi rendeletünk tartalmazza azt, hogy egy lakásnak, mennyi a lakbére. Tehát ebből, amire mondjuk Ön kíváncsi lett volna, akkor ezt egy egyszerű, manuális szorzással be tudja szorozni és meg tudja állapítani, hogy, hogy mi a, mennyi az adott lakásnak a lakbére. Tehát nem, ennek alapján ez teljesen megállapítható és Ön számára úgy gondolom, hogy minden további nélkül beazonosítható módon kapta a választ. Továbbá azt gondolom, hogy az, hogy milyen lakásai vannak az önkormányzatnak egyrészt azt a lakáskoncepció is tartalmazza, tehát abból is minden további nélkül ezt ki tudta volna írni. És erre korábban még adatvédelmi állásfoglalás is van, hogy ilyen esetben a lakások számát beazonosítható módon vagy a lakásokat beazonosítható módon kell közölni. Eddig, mondom valamennyi kezdve, a Város Mindenkiétől, a HVG-ig, az Index, a, gyakorlatilag az összes média már hasonló kérdéseket feltett és erre válaszoltunk is ilyen formában, hogy, hogy milyen helyrajzi számok vannak. Ami érdekli minden további nélkül, Önnek joga van arra, hogy a helyrajzi szám alapján akár a tulajdoni lapot lekérje, ebben mi segítséget is nyújtunk. Bejön, és minden további nélkül ezt erre rendelkezésre áll. Továbbra is nyitott vagyok, hogyha úgy érzi, hogy ezen túlmenően valami konkrét kérdésre nem kapott választ, akkor személyesen is meg tudjuk ezt beszélni, vagy írjon esetlegesen egy e-mailt, de én úgy látom, hogy korrekt választ adtunk az Ön kérdésére vagy kérdéseire. Köszönöm.

KOVÁCS PÉTER

Köszönöm szépen. A következő kérdező Vincze Ágnes képviselő asszony. Parancsoljon!

VINCZE ÁGNES

Köszönöm szépen a szót, Polgármester úr. Amiatt szerettem volna szót kérni, mert szeretném ezúton is megköszönni Csillik Kristófnak és a munkatársainak azt, hogy január hónapban a kérésemre munkaidőn túl, tényleg vizes ruhában, cipőben visszamentek a Centenáriumi lakótelepre jeget törni, és, és ezzel komoly baleseteket sikerült megelőzni. És ezúton akkor a lakóknak a köszönetét is tolmácsolom. Köszönöm.

KOVÁCS PÉTER

Köszönöm. Fogom tolmácsolni igazgató úr felé. Következő kérdező Abonyi János képviselő úr. Parancsoljon!

ABONYI JÁNOS

Köszönöm szépen a szót, Polgármester úr. Hát egyrészt viszonylag hosszabb szünet után beindul a Varjú Vilmos Olimpiai Baráti Kör, hát az okot ismeritek biztos, hogy Borovitz Tamás felesége, Borovitz Marika meghalt, és kis pauzát tartottunk. Február 6-án,…

KOVÁCS PÉTER

Március!

ABONYI JÁNOS

Ja, igen, március, március 6-án időutazók még nem vagyunk, március 6-án…

KOVÁCS PÉTER

Ami késik, nem múlik!

ABONYI JÁNOS

…17 nulla nullától Lipcsei Péter és Gera Zoli lesz a vendégünk az Erzsébet-ligeti Színház nagytermében. Tehát mindenkit szeretettel hívunk, várunk ez az egyik. A másik, van egy nagyon-nagyon friss információm. Nem sikerült utánajárni, de fontosnak tartom, azért elmondom. Ketten hívtak ma délután. Egyik hívó az itt a testületi ülés közben, és azért szeretném megkérdezni, hogy a kertvárosi pótlékot azok, azok az emberek, akik az általános iskolákból kerültek át a KLIK-hez, az hogyan, milyen formában kapják meg. A KLIK fizeti nekik, mi utalunk valamit a KLIK-nek? Tényleg nem volt időm utánanézni, mert olyan jelzések vannak, hogy egyrészt az 5.000,-Ft-os étkezési utalványt nem kapják, másrészt a 10.000,- Ft-os kertvárosi pótlékot sem kapták meg a februári jövedelmek kapcsán, úgyhogy…

KOVÁCS PÉTER

A januári jövedelmek kapcsán! Mert februárban utalták!

ABONYI JÁNOS

Ja, a februárban kifizetett, igen, januári jövedelmek kapcsán! Ennyi a, ennyi a hírem egyébként, és ezért szerettem volna kérdezni, Polgármester úr tud-e már valamit erről?

KOVÁCS PÉTER

Köszönöm szépen a tájékoztatást a Varjú Vilmos Olimpiai Baráti Kör eseményével kapcsolatban. Én is mindenkit arra bíztatok, nemcsak azt, aki szereti a focit, hanem egyébként is, hogy menjen el az Erzsébet-ligeti Színházba, erre a rendezvényre! A másik kertváros pótlékkal kapcsolatban ugye, ebbe hozzám is eljutott egy embernek mindenképpen a kérése szóban is és egy valaki meg ezt jelezte írásban nálam. Ugye itt a következő van. Én utánajártam. Ugye azt fogadtuk el, hogy a Tankerületnek azt a díjat kell, vagy azt a fizetést kell adnia a dolgozónak januárban, amit decemberben kapott. Ugye a kertváros pótlék az egy kiegészítés volt, a minimálbérhez egészítették ki, egészítettük ki 10.000,- Ft-tal. Ugye 119.000,- Ft volt 2016 decemberében ugye a minimálbér. Ezt mi kiegészítettük ugye 10.000,- Ft-tal, illetve negyedévente háromszor 10.000,- Ft-tal. Tehát így 127ezret azt hiszem, vagy nem, 119, 129.000,- Ft-os fizetésük volt a dolgozóknak. Ugye azért, hogy ebből ne legyen probléma, mi beépítettük ugye december hónapban a fizetésükbe és így nekik már 129.000,- Ft volt a fizetésük december hónapban, és ezt is kapták meg az én tudomásom szerint január hónapban is. Tehát nem a minimálbér 127.000.- Ft-ját, hanem a 129.000,- Ft-ot kapták meg januárban ezt a fizetést. Tehát a Tankerület az betartotta azt a megállapodást, ami egyébként van. Az egy másik kérdés, hogy akik a XVI. kerületi Önkormányzat állományában vannak jelenleg is, és nem sokan, de még vannak olyanok, akik minimálbéren vannak foglalkoztatva náluk, ugye kiegészítjük nem 10.000,- Ft-ot adunk, hanem 135.000,- Ft-ig ugye a költségvetés elfogadásakor döntöttünk erről. Nyilván ez nem kötelezi már a Tankerületet, mert a megállapodásnál 1 nem volt a költségvetésben semmi ilyesmi nincsen. Tehát ők a megállapodásnak megfelelően jártak el, de így, ez a fizetésük. Az 5.000,- Ft-os étkezési jegyről megkérdeztem a tankerületi igazgatót, ő azt mondta, hogy itt valami adminisztrációs probléma van. Ezt meg fogják kapni, úgyhogy ezzel nincsen gond. A kertváros pótlékkal meg ugye helyesen jártak el. Varga Ilonának nem tudok szót adni, mert már egyszer kérdezett. Beszélgetésre itt nincsen lehetőség, ennél a napirendnél, úgyhogy nagyon szépen köszönöm. Lezárom ezt a napirendi pontot, és a mai képviselő-testületi ülést berekesztem. Egyben azonnal munkaértekezletet kezdünk az eredeti előterjesztésben szereplő 15-ös napirend kapcsán.

**kmf.**

|  |  |
| --- | --- |
| **Ancsin László**  *jegyző* | **Kovács Péter**  *polgármester* |